Қазақстан Республикасы Ғылым және жоғары білім министрлігі

Академик Е.А. Бөкетов атындағы Қарағанды университеті

Филология факультеті

Қазақ әдебиеті кафедрасы

**Рустемова Ж.А.**

қауымдастырылған профессор

### «ЖОО-да әдебиетті оқыту әдістемесі» пәні бойынша

**электронды дәрістер(7 дәріс)**

7М017017-«Қазақ тілі мен әдебиеті»

Қарағанды 2023

Дәріс 1

Кіріспе. «ЖОО-да әдебиетті оқыту әдістемесі» пәні

Жоспар

1. ЖОО-да әдебиетті оқыту әдістемесі» пәнінің мақсат-міндеттері
2. ЖОО әдебиет пәндері

«ЖОО-да әдебиетті оқыту әдістемесі» пәнінің мақсат-міндеттері

Жоғары мектеп пен орта мектептің айырмашылығы неде? ЖОО мектептен өзінің режимімен, білім мазмұнымен, оқытылатын материалдың көлемімен, оқыту әдістерімен, оқыту формаларымен ерекшеленеді. Университеттегі білім мен тәрбиенің бүкіл жүйесі әрбір студенттің өз міндетіне саналы түрде және жауапкершілікпен қарауына арналады. Мектепте мұғалім күнделікті сабақ беріп, оқушының үй тапсырмасының сапасын тексеріп отырса, ЖОО-да оқытушы негізінен студенттің өзін-өзі тәрбиелеу процесін басқарады. Студент әдебиетті немесе оқытушы ұсынған басқа оқу материалдарын өз бетімен оқу арқылы материалдың көп бөлігін меңгереді. Осы ерекшелікке байланысты студенттерде «сабаққа жүйелі түрде дайындалудың қажеті жоқ», «бос уақыт көп, оны өз қалауыңыз бойынша өткізуге болады» деген сияқты жалған түсінік қалыптасады. Бұл түсінік сынақ пен емтихан кезінде жағымсыз нәтижелерді туғызады.

Жоғары оқу орындарында білім берудің негізгі сипаттамалары дербестік, жүйелілік және білім алушылардың өз уақытын дұрыс пайдалана білуі болып табылады.

Университетте оқудың мақсаты мен міндеттері қандай?

Біздің уақыт заманауи маманға қажетті білім көлемінің жылдам өсуімен сипатталады. Сондықтан университетте оқудың негізгі мақсаты – фактілік материалдарды игеру, есте сақтау емес, мәселені өз бетінше түсіну дағдыларын меңгеру, оқытылатын материалға сыни көзқараспен қарап, қол жеткізген жетістіктерін шығармашылықпен талдау. Студент университет қабырғасында өздігінен білім алу әдістемесін толық меңгеруі және ғылым мен техниканың соңғы жетістіктерін кейіннен өз бетінше меңгеруі қажет. Жоғары білім берудің қазіргі даму кезеңінде білім берудің жетекші мақсаты шығармашылықпен еңбек ететін белсенді маман тәрбиелеу болып табылады.

Студенттік жылдар – ғылымның, техниканың, мәдениет пен өнердің биік белестерімен табысты танысу үшін қажетті қабілеттердің барынша дамытылатын уақыты. Сондықтан уақытты ғылыми үйірмелерге, студенттік кәсіподақ құрылымдарының жұмысына, қоғамдық жұмыстарға, көркемөнерпаздар қойылымдарына және университеттің спорт клубына қатысатындай, ашық дәрістерге қатысатындай етіп жоспарлау керек. Қазіргі жағдайда адамның білімі мен маман біліктілігінің маңызды критерийлерінің бірі шет тілдерін білу болып табылады. Осы мақсатта кем дегенде бір шет тілін (еуропалық стандарт бойынша білімді адам 3 тілді жетік білуі керек) тиянақты оқуға уақыт бөлу керек.

Университетте оқу қиын, жауапты жұмыс екендігін есте ұстаған жөн. Қиын болатын себебі, университетте оқу университетте 6 сағат бойы ауыр және табанды жұмыс істеуді және сабақтан тыс тапсырмалар бойынша қосымша міндетті жұмыстарды атқаруды қажет етеді.

Белгілі бір пәннің мазмұны, сондай-ақ аудиториялық сабақтарға және оқу пәні бойынша және осы бағыттағы өзіндік жұмыстарға бөлінген уақыт жоғары білім берудің мемлекеттік білім беру стандарты негізінде әзірленген оқу бағдарламалары мен жоспарларында көрсетіледі.

Бүгінгі ЖОО-да қазақ тілі мен әдебиетінің мұғалімін дайындау стратегиясы Білім бағдарламасындағы құзыреттілік тәсілдің басымдылығына және студентке орталықтандырылған оқытуға (студентоцентированное обучение) негізделіп, кәсіби қызмет ерекшеліктерін ескеруді талап етеді. Қазіргі тіл-әдебиет мамандарын дайындаудағы негізгі мақсатта креативті яғни терең білімді, туындаған проблемаларға қатысты тез шешім қабылдап, ситуациядан шығатын жолды тап басып танитын, өз ісінің шеберін дайындау да – басты талаптың бірі. Жас маман дәуір талабына сай сандық технологияны меңгерген, қолданбалы филология мен ұлттық лигвистиканы ғылыми әдістемлік деңгейде білетін, түрлі салаларда, мекемелерде функционалдық сауаттылықты қажет ететін орталарда өзін тек жоғары білім-білік деңгейінде көрсететін тұлға болып қалыптасуы қажет. Сондықтан да ЖОО-да қазақ тілі мен әдебиетінің мұғалімі мамандығының студенттерін дайындау күрделі, әрі сан-салалы процесс. Білім беру процесінде болашақ маманның білімін теориялық тұрғыдан дамытуын, педагогтік шеберлікті үйренуін, кәсіби менеджментті меңгеруін, тәлімгерлік дағдыларды дұрыс қолдануын, және де зерттеуге, ғылыми шығармашылыққа балу, конференция, жоба, семинарларға қатысуына ықпал жасау қажет.

Бүгінгі күні Қазақстан Республикасы ЖОО-нда оқу үдерісі кредиттік оқыту технологиясы бойынша ұйымдастырылған.

Оқу мерзімі мен алған біліміне қарай бакалавр – магистратура – докторантура болып жалғасатын бүгінгі білім жүйесінде кредиттік оқыту технологиясы бойынша білім алған маман өзі игерген мамандығының кәсіби шебері болуы тиіс.

Аталған академиялық дәрежелерді меңгеруді ұйымдастырудың оқу үдерісі Қазақстан Республикасының Мемлекеттік жалпыға міндетті білім беру стандарты негізінде (ары қарай ҚР МЖМБС) жүзеге асатынын білеміз.

Жоғары білім – бакалавриат – 5В011700 – «Қазақ тілі мен әдебиеті», сондай-ақ, жоғары білім – бакалавриат – 5В020500 – «Филология» білім беру бағдарламаларына арналған ҚР МЖМБС-ында аталған бағдарламалар бойынша білім берудің мазмұны мен бакалаврларды дайындау деңгейінің талаптары анықталған.

ҚР МЖМБС-на сай әзірленіп, ЖОО-нда білім үдерісінде пайдаланылып келе жатқан оқу-жұмыс жоспарларында таңдау компоненті(ТК) үшін аймақтық ерекшелік, профессорлық-оқытушылар құрамының мамандануына орай әр кезеңдегі әдебиет өкілдері шығармашылығын және аймақтық әдеби өлкетануды қамтитын оқу пәндері қарастырылған.

«ЖОО-да әдебиетті оқыту әдістемесі» пәнінің сипаттамасы төмендегідей:

Пәннің мазмұнын ЖОО-да әдебиетті оқытудың маңызды заңдылықтары, формалары мен құралдары, әдіс-тәсілдері құрайды.

Курс мазмұны жоғары мектепте әдебиетті оқытудың мәнін меңгертуге бағытталған. Курста әдебиет салаларын оқытудың әдіснамалық тәсілдері қарастырылады. Әдебиет пәні оқытушысының жаңашыл мәдениетіне қойылатын талаптар берілген. Курс мазмұнында әдебиетті оқытудың инновациялық форматы және ЖОО-дағы білім беру үдерісінің жоғары сапалы нәтижесін қамтамасыз ететін технологиялар қарастырылған. Оқытудың инновациялық технологиялары оқытудың жаңа әдістерімен, құралдарымен және формаларымен немесе оқу процесін ақпараттандырумен ғана сипатталмайды. Ең алдымен, өзгермелі жағдайларға тез бейімделе алатын және өз саласында болып жатқан өзгерістердің жақын және алыстағы салдарын есептей алатын маманның ойлауы мен өзін-өзі ұйымдастыруының жаңа түрін қалыптастыратын инновациялық оқытумен анықталады.

«ЖОО-да әдебиетті оқыту әдістемесі» пәнінің мақсаты – магистранттардың филологиялық-педагогикалық құзыреттілігін қалыптастыру, білім алушыларды жоғары білім беру мекемелерінде қазақ әдебиетін оқыту саласындағы кәсіби қызметке дайындау, жоғары білім беру жүйесінде педагогикалық іс-әрекетті жүзеге асыру бойынша болашақ оқытушылардың кәсіби құзыреттілігін қалыптастыру.

Аталған оқу курсы Е.А. Бөкетов атындағы Қарағанды университетінің Академиялық саясат талаптарына сәйкес ұйымдастырылған. Академиялық талаптарды орындамаған және сабаққа қатысуы төмен болған жағдайда ықтимал салдарларға назар аудару ұсынылады. Осы пәнді оқу барысында оқытушы мен білім алушылар университетте қабылданған Академиялық адалдық ережелерін ұстануы тиіс. www.buketov.edu.kz, сондай-ақ білім алушылардың жеке кабинетінде университеттің академиялық саясаты мен академиялық адалдық ережелеріне Е.А. Бөкетов атындағы Қарағанды университетінің сайтында еркін қол жеткізуге болады.

Барлық магистранттарға сабақтардағы оқу тақырыптарын талқылауға тең мүмкіндіктер беріледі. Силлабуста көрсетілген тақырыптар бойынша барлық білім алушылардың сұрақтар қоюға және жауаптар алуға құқығы бар. Тапсырмаларды орындау кезінде білім алушылардың ойлау ерекшелігі, шығармашылық көзқарасы басты назарға алынады. Сондай-ақ барлық білім алушылардан мінез-құлық академиялық мәдениетін сақтау, бір-біріне өзара құрмет көрсету талап етіледі. Ерекше білім беру қажеттіліктері бар білім алушылар оқытуда жеке көзқарас құқығын пайдалана алады.

Оқу нәтижелері қайдан көрінеді?

Біріншіден, білім алушылар ЖОО-нда әдебиетті оқыту әдістемесі жөніндегі ілімнің мән-мазмұны, ЖОО оқыту процесін ұйымдастыру ерекшеліктері, оқыту формаларының түрлері, білім беру мазмұны, ЖОО-нда әдебиетті оқытудың маңызы мен принциптері бойынша білгені мен түсінгенін қолданады. Оқу нәтижесіне қол жеткізуді бағалау әдісі ретінде эвристикалық-ізденісті семинар немесе тест таңдалады.

Екіншіден, жаңашыл оқыту әдіс-тәсілдері қолданылған дәріс, практикалық сабақ үлгілерін талдау арқылы түрлі әдістерді қолдану дағдыларын меңгереді. Оқу нәтижесіне қол жеткізуді бағалау әдісі ретінде интерактивті дәріс(презентация) өткізіледі.

Үшіншіден, ЖОО әдебиет пәндері бойынша сабақты жоспарлау және ұйымдастыру, студенттердің ғылыми-зерттеу жұмысына басшылық ету жөнінде білгендері мен түсінгендерін кәсіби деңгейде қолданады, дәлелдер келтіреді. Оқу нәтижесіне қол жеткізуді бағалау әдісі ретінде шығармашылық-зерттеу жұмысы (жоба т.б.) жүргізіледі.

Пәнді өткізу барысында оқыту әдістері ретінде білім алу көзіне қарай: сөздік әдіс (дәрісбаян, кітаппен жұмыс), көрнекілік (иллюстрация, демонстрация), тәжірибелік (ауызша, жазбаша жаттығуларды орындау), білім алушылардың таным-белсенділігі деңгейіне қарай: түсіндірмелі-иллюстративтік әдіс, репродуктивтік, мәселелік, эвристикалық әдістер қолданылады.

Пәннің құрылымын дәріс тақырыптары, практикалық және семинар сабақтары, магистранттың оқытушымен бірлескен өздік жұмысы, магистранттың өздік жұмысы, бағалау шкаласы, бағалау критерийлері және пайдаланылатын әдебиеттер құрайды.

«ЖОО-да әдебиетті оқыту әдістемесі» пәнінің жүйесін анықтау үшін, ең алдымен, пәннің өзіндік болмысын, белгілерін, басқа пәндерден ерекшеліктерін танып алу керек. «ЖОО-да әдебиетті оқыту әдістемесі» курсының негізгі нысаны - 7М017017- «Қазақ тілі мен әдебиеті» білім беру бағдарламасын игеріп жүрген магистранттарға қазақ әдебиеті пәндері жүйесін оқытудың әдістемелік заңдылықтарын меңгерту.

Жоғары оқу орындарында әдебиет пәндерін оқытудың мәнін түсіну мен оны әрдайым жетілдіріп отыру – ЖОО-нда қазақ әдебиеті пәндерінен дәріс оқитын әрбір оқытушының міндеті.

ЖОО әдебиет пәндері

Жоғары оқу орны филология факультетінде оқытылатын пәндер – «Әдебиеттану ғылымына кіріспе», «Қазақ халқының ауыз әдебиеті», «Ежелгі және қазақ хандығы дәуіріндегі әдебиет», «ХV-ХІХ ғасырлардағы қазақ әдебиетінің тарихы», «ХІХ ғасырдағы қазақ әдебиеті», «ХХ ғасырдың бірінші жартысындағы қазақ әдебиеті», «ХХ ғасырдың екінші жартысындағы қазақ әдебиеті», «Қазіргі қазақ әдебиеті», «Шетел әдебиетінің тарихы», «Қазақ әдеби сынының тарихы», «Әдебиет теориясы», «Қазақ әдебиетін оқыту әдістемесі».

Әдебиеттану ғылымының салалары – әдебиет теориясы, әдебиет тарихы, әдебиет сыны.

Әдебиет теориясы – көркем әдебиеттің болмысы мен бітімін, әдеби шығарманың сыры мен сипатын, әдеби дамудың мағынасы мен мәнін байыптайды.

Әдебиет тарихы – адамзат тарихында көркем әдебиеттің қалай пайда болғанын, қандай жолдармен дамығанын зерттейді.

Әдебиет сыны – өмір шындығы мен әдеби шығармадағы көркем шындық арақатынасын саралап, көркем шығарманы әдеби тұрғыдан бағалайтын, әдеби дамудың ағымдағы мәселелерін талқылап, бағыт сілтеп отыратын әдеби-публицистикалық, ғылыми-эстетикалық шығармашылық түр. Оның негізгі зерттеу объектісі – көркем әдебиет, әдеби процесс. Сыншы белгілі бір әдеби шығарманы талдап, баға беру үшін әдебиеттану ғылымының зерттеу әдістерін, методологиясын қолданады. Әдеби сынның басты ерекшелігі қазіргі әдебиеттің жай-күйін қарастыруында, әдеби мұраларды бүгінгі заман тұрғысынан пайымдауында. Әдеби сын әдебиеттің теориясы, әдебиеттің тарихы жеткен жетістіктерге сүйенеді.

Әдебиеттанудың жанама тараулары – текстология, историография, библиография.

Текстология – әдеби туындылардың тексін(мәтінін) зерттеп танудың принциптері мен методикасын жинақтайды.

Историография – әдебиет теориясының, тарихының, сынының ғасырлар бойғы тарихи дамуы туралы дәйектемелер мен деректерді, мәліметтер мен материалдарды жинақтайды.

Библиография – көркем әдебиеттің өзіне және әдебиет туралы ғылымға байланысты анықтамалар, шолулар мен сілтемелер жиынтығы.

6B01701-«Қазақ тілі мен әдебиеті» білім беру бағдарламасы пәндері:

Ауыз әдебиеті – халық шығармашылығының айрықша саласы, ауызша шығарылып, ауызша тараған көркем-әдеби туындылардың жиынтық атауы.

«Ежелгі әдебиет(VІІ-ХІV ғғ.)» – жеті ғасырды қамтыған, әдебиеттің тарихына қатысты ескерткіштер, шығармалар.

«Қазақ хандығы дәуіріндегі әдебиет»

Қазақ әдебиеті тарихындағы елеулі бір сала – жыраулар поэзиясы. Қазақ атымен аталатын дербес мемлекет – Қазақ хандығының негізі қаланумен байланысты өз алдына жеке әдебиет те қалыптасты.

«Қазақ хандығы дәуіріндегі әдебиет» атты пән ұлттық әдебиетіміздің алғашқы өкілдері – Асан қайғы, Қазтуғаннан бастап Доспамбет, Шалкиіз, ХVII ғасырда өмір сүрген Жиембет, Марғасқа, ХVIII ғасырдағы қазақ әдебиеті өкілдері Ақтамберді, Үмбетей, Бұқар жырау және ақындық поэзияның көрнекті өкілдері – Көтеш, Шал ақындар шығармашылығын қамтып, ежелгі түркілік поэзия мен жыраулық поэзияның сабақтастығы, идеялық-көркемдік жалғастығы мәселелерін, жыраудың қоғамдық-әлеуметтік тұлғасын, жыраулар поэзиясының көркемдік негіздерін, жыраулық мұралардың тарихилық мәселелерін ғылыми-теориялық тұрғыдан түсіндіріледі.

«ХІХ ғасырдағы қазақ әдебиеті»

ХІХ ғасыр әдебиеті – жазба әдебиет.Ішкі көркемдік сапа жөнінен де көп өзгеріс, жаңалық туды. Қазақ өлеңі жаңа түрлер жасады. Оның басында Махамбет, Дулат тұр. Бұл құбылыс Абаймен жалғасты. Жаңа жанрлар туды. Мысал, сықақ, сатира жанры жаңғырып, жанданды. Лирика толысты. Сал-серілер өнері шарықтады. Айтыстың мәні, мазмұны тереңдеді. Поэманың алғашқы нысандары көрінді. Тарихи жырлар туды.

ХІХ ғасыр әдебиеті мынандай салаларда көрінді:

1.Жыр үлгісінде келген түрлі толғау, терме, үгіт-насихат өлең. Ерлік, бостандық күрес жырлары.

2. Нақыл сөздер, афоризм.

3. Айтыс өлеңдер.

4.Сал-серілердің ән өлеңдері.

5.Қиссалар.

6. Саяси-әлеуметтік көңіл-күй лирикалары.

 7.Поэмалар.

8. Көркем қара сөз.

9. Публцистика.

10. Сын.

11.Аударма.

ХІХ ғасыр әдебиетіндегі түрлі әдеби үлгі әр қилы саяси, тарихи себептердің негізінде, түрлі жағдайда туып дамыды.

ХІХ ғасыр әдебиетінің аса көрнекті өкілдері:

- бостандық рухты жырлаған Махамбет ақын, Шернияз;

- зар заман әдебиетінің айтулы тұлғалары Дулат, Шортанбай, Мұрат, Әубәкір;

- әйгілі айтыс ақындары Шөже, Орынбай, Кемпірбай, Түбек, Марабай;

- атышулы сал-серілер Сегіз Сері, Біржан сал, Жаяу Мұса, Ақан сері

- қиссашыл ақындар;

- Қоқан езгісіндегі өңірдің әдебиет өкілдері Сүйінбай, Мәделі, Құлыншақ, Майлықожа, Базар;

- жаңа жазба әдебиет өкілдері Абай, Ыбырай, Шоқан.

ХІХ ғасыр әдебиетінде дәуір көрінісі айқын бейнеленді. Заман сыры жан-жақты ашылды. Әлеуметтік теңсіздіктер, қоғамдық қайшылықтар жырланды. Жаңа дәуір поэзиясының алдыңғы қатарлы өкілдері заманы ұсынған жаңа талаптарға сай, әділетсіздікке қарсы батыл күрес идеяларын қолдады. Қазақ поэзиясында жаңа бір өршіл сарын пайда болды. Жаңа пафосты ерлік идеядағы күресшіл поэзия бой көрсетті.

Қазақ әдебиетінің даму тарихында ХХ ғасыр әдебиеті үлкен орын алады. Жаңа ғасырмен бірге қазақ даласында рухани мәдениеттің өркендеуіне мүмкіндік туды.

Қазақ әдебиетінің XIX ғасырдағы кезеңін құрайтын мұраларын қазіргі заманғы әлемдік өркениет талаптарына орай оқыту – пәннің негізгі мақсаты. Бұл кезеңдегі қазақ әдебиеті шығармаларын студенттерге терең, жан-жақты меңгертуде жаңаша әдістемелік-технологиялық бағдарлама жүйесімен сәйкестендірудің күрделі міндеттері көзделеді:

- пән материалдарының казақтың ежелгі (ҮІ-ҮІІІ ғ.ғ.) дәуірдегі, орта ғасырлардағы (ІХ-ХІ ғ.ғ.), Алтын Орда-Қыпшақ кезеңіндегі (ХН- ХІҮ ғ.г.) қазақ (түркі) өркенисті, ислам мәдениеті мүраларымен біртұтас, табиғи сабақтастығын ғылыми-теориялық тұрғыда негіздей оқыту;

- XIX ғасыр әдебиеті шығармаларының өзіне дейінгі Қазақ хандығы (ХҮ~ ХҮІІІ ғ.ғ.) кезеңіндегі ақын-жыраулар поэзиясымен дәстүрлі жалғастығын (тақырып, идея, композиция, сюжет, стиль, тіл) тереңдете игеру;

- XIX ғасыр ақын-жыраулары шығармашылығының Шығыстың классикалық әдебиеті дәстүрлерімен сабақтастығын меңгерту;

- пән бойынша қамтылатын әдеби шығармалардағы романтизм, реализм көркемдік әдістерінің ұлттық және жалпыадамзаттық сарындар жүйесімен (зар заман, діни-исламдық ағартушылық ағымдар, т.б.) тектестігін және өзгешеліктерін саралау;

- Абай, Ыбырай, Шоқан шығармашылықтарының ұлттық әдебиет деңгейін биіктетудегі маңызын тереңдете ұғындыру;

- ақындар шығармаларындағы лирикалық және эпикалық жанрларды ұлттық әдеби даму процесі тұтастығы поэтикасы заңдылықтары тұрғысында түсіндіру.

- кезең әдебиетінің Азия, Еуропа, Америка, Африка, Австралия құрлықтары әдебиеттері үлгілерімен әдеби байланыстарын поэтикалы үндестіктерін, өзгешеліктерін тарихи-салыстырмалы (компаративистикалық әдебиеттану заңдылықтары бойынша қарастыруға дағдыландыру;

- XIX ғасырдағы ақын-жыраулар шығармашылығындағы тарих, фольклортану, этнография, педагогика, психология, өнертану ғылымдарымен ортақ өзекті мәселелерін меңгеруге айқын бағдарлау.

XIX ғасырдағы қазақ әдебиеті – ұлттық сөз өнері тарихының елеулі бір кезеңін қамтитын пән. Пәннің мазмұнында ауызша дәстүрлі жыраулық және ақындық поэзияның табиғи сабақтастығы, көркемдік, стильдік жалғастық мәселелері ғылыми-теориялық тұрғыда түсіндіріледі. Сонымен қатар, қазақ әдебиетінің қоғамдық-әлеуметтік оқиғалармен, құбылыстармен байланысы ерсекшеліктеріне де ғылыми баға беріледі.

XIX ғасырдағы қазақ әдебиетінің әлемдік озық көркемдік әдістермен, жанрлық-стильдік шеберлік үлгілерімен үндестігіне де айрықша назар аударылады. Әлемдік әдеби дамудың ортақ зандылықтарын игеру жаңашылдықпен түлеген реалистік әдебиетіміздің ақындары шығармаларындағы коркемдік шеберлік сырлары да тереңдетіле оқытылады.

«ХХ ғасырдың бірінші жартысындағы қазақ әдебиеті»

Казақ елінің әлеуметгік-экономикалық және рухани-мәдени дамуы жолындағы аса күрделі кезең болған XX ғасырдың басындағы небәрі жиырма жылмен шектелетін тарихи қысқа дәуірдегі әдеби процесті қамтитын бұл пәннің аясында студентгерге, болашақ филолог мамандарға аталмыш кезеңдегі ұлттық әдебиетттің, көркемдік-эстетикалық ой-сана дамуының жайынан мәлімет беріледі. Бұл кезең ұлт әдебиетінің даму тарихындағы «алтын ғасыр» болды. Атап айтканда, осы тұста қазақ әдебиеті тақырыптық, идеялық, жанрлық, көркемдік жағынан айрықша ілгерілеу процесін бастан кешірді. Әдебиеттің барлық жанрларында жаңашыл сипаттағы кең тынысты шығармалар өміргс кедді. Аса талантты қаламгерлер шоғыры бой көрсетті. Бұл кезең әдебиетіне ұлы Абай іргетасын калаған реалистік әдебиет дәстүрі басты негіз болды.

Бағдарлама негізінде ұсынылып отырган «XX ғасыр басындағы қазақ әдебиеті» атты пән қазақ әдебиетінің ежелгі дәуірден бүгінгі күнге дейінгі тұтас тарихын қамтитын жалпы теориялық курстың құрамдас бір бөлігі болып табылады. Ол казақ тілі мен әдебиеті мамандығы бойынша білім алатын студенттерге «XIX ғасырдағы қазақ әдебиеті» курсынан кейін оқытылады.

Бағдарлама бойынша өтілетін теориялық курс ауқымында осынау тарихи кезеңдегі қазақ даласында қалыптаскан саяси жөне қоғамдық ахуал жағдайындағы әлеуметтік, мәдени процестеср, казақ халқының рухани өміріндегі әр салалы өзгерістер, ұлттық сөз өнерінің дәстүрлі негізде және жаңа үрдісте алға басуына түрткі болған жағдайлар, ең бастысы аталмыш дәуірдегі көркем әдебиетгің өзінің алдындагы дәстүрлі үрдістерді негізге ала отырып, такырыптық, идеялық, жанрлық, көркемдік тұрғыдан жаңа биіктсрге көтерілу құбылыстары туралы сөз болады.

«XX ғасыр басындағы қазақ әдебиеті» пәнін оқьггу барысында студенттерге сол кезеңдегі тұтас әдеби процесс, ондағы түрлі ағымдар мен бағыттар, сол мәселелер жайында әр кезде қалыптасқан түрлі дұрыс-бұрыс түсініктер меи пайымдаулар төңірегінде талдаулар ұсынылады, сондай-ақ, XX ғасырдың басында ғұмыр кешіп, қалам тербеген, осынау күрделі де жауапты тұста ұлт әдебиетінің ауыр жүгін арқалаған талантты ақын-жазушылар мен олардың көрнекті-көрнекті шығармалары, жалпы адеби мұралары жөніндс кең көолемді мағлұматтар беріледі.

Пәнді оқыту мен игеру барысында Казақстан тарихы, педагогика, тіл білімі, этика, эстетика, мәдениеттану пәндеріне, сондай-ақ баспа және баспасөз ісі, казақша кітап шығару мәселелеріне қатысты деректерді молынан пайдаланып отыру қажеттігі ескерілуге тиіс.

 «Қазіргі дәуірдегі қазақ әдебиеті»

Қазіргі дәуірдегі қазақ әдебиеті – көркем мазмұн мен пішін тұрғысында да, идеялық-концептуалдық тұрғыда да жаңарған, толысқан әдебиет.

Көркем әдебиет әрдайым адамның «жан диалектикасының», қоғамдық өмірдің, тіршілік құбылыстарының айнасы болып келді. «Қазіргі қазақ әдебиетінің бағдарламасында» кеңес дәуіріндегі қазақ әдебиетінің даму кезендері шартты түрде төрт кезеңге бөліп қарастырылған. Бұл кезендер бұрынғы ескі сораппен ауыл шаруашылығының немесе өңдірістің дамуына орайластырып қарастырылмайды. Көркем шығармашылықтың даму заңдылықтары, заман, уақьгг ұсынған әлеуметтік құбылыс, проблемалар назарда болған.

Әрбір кезең әдебиеті жалаң фактілердің, жекелеген есімдердің тізбесі емес. Ол Әрбір кезеңді шолып мінездейтін, қазақ әдебиетіне қосылған жаңа есімдерді, тың проблема көтерген шығармаларды, поэзия, проза, драматургия, сын сияқты белді жанрлардын даму ерекшеліктерін айқындап, ажыратады.

Аталмыш бағдарламада әрбір кезеңдегі әдебиеттің өсу жолы, қалыптасу, даму процесін қамтумен қатар, халықтың рухани қазынасының баюына айрықша еңбек сіңірген қазақтың айтулы ақын-жазушыларына жеке-жеке монографиялық бөлімдер арналған. Оларда ақын-жазушылардың шығармашылық жолын, өзіндіх қолтаңбасын танытатын елеулі туындыларына шолу жасалады, объекгивті баға беріледі.

«Шетел әдебиетінің тарихы»

Қазақ өркениеті – әлем халықтары мәдениетінің көрнекгі саласы. Ұлттық мәдени мұраларды әлемдік рухани құндылықтармен қатарлас меңгеру арқылы бүкіл өркениет «Шет елдер әдебиеттерінің тарихы» – Қазақстан Республикасының жоғары оқу орындарында оқытылып келе жатқан негізгі пәндердің бірі. Бағдарламаның бірінші (1993 ж), екінші (1994 ж), үіиінші (2001 ж) төртінші (2003 ж.) басылымдары бұл пәннің жоғары оқу орындарында қазақ тілінде оқытылуын тиянақты калыптастырады. Бағдарламаны құрастыруда тарихи-хронологиялық және аймақтық негіздемелер басшылыкқа алынды.

Шетел әдебиетін оқып-үйрену – Казақстан Республикасының «Мәдени мұра» мемлекетгік бағдарламасының да басты мұрағаттарының бірі. Соңдықтан, бағдарламада адамзат тарихы дамуының біздің жыл санауымызға дейінгі антикалық мәдениетінен бастап, қазіргі заманымызға дейінгі әдеби-фольклорлық мазмұнын оқып-үйрену бағдарын желі ету мақсат етілген. Казақшаға аударылған шығармалардың әдеби тек (эпос, лирика, драма) жанрлары жүйесімен оқытылуы негізгі теориялық-әдістемелік негіз болып саналады.

Бағдарлама әлемдік сөз һнері дамуының тарихын әдеби шолу жөне монографиялық тақырыптар ауқымында оқытуды көздейді.

Сонымен қатар, көптеген тақырыптар студенттердің өз бетімен оқуына да ұсынылады. Бағдарламаның тұтас мазмұнындағы тақырыптарды толық қамту мүмкін болмай қалуы ықтимал, себебі осы пән оқытылатын мамандық бөліміндегі сабақ кестесіне сәйкес арнаулы жұмыс бағдарламасы да жасалатыны мәлім. Жаңа технологиялық-өдістемелік талаптарга сай студенттердің өз бетімен ізденуіне, дербес дайындыгына ерекше мөн беріледі.

«Шет елдер әдебиеттерінің тарихы» пәнін оқыту барысында пәнаралық байланыстарға үнемі назар аударылады.

Шет елдер халыктарының өдебиетіндегі шығармашылық мәселесінің өз елдерінің тарихымен, философиясымен, ғылымымен, көрнек өнері түрлерімен /әуез, бейнелеу, сымбат, сәулет/ байланыстылығы тығыз бірлікте карастырылады.

«Шет елдер әдебиеттерінің тарихы» пәнін қазақ тілінде өтуде қазіргі заманғы әдебиеттану ғылымындағы жеке халықтардың әдебиеттерін дүние жүзілік әдеби-мәдени даму аясында қарастыру басты назарға алынады. Осы мақсатты жүзеге асыру үшін бағдарламаға Қытай, Үнді, Араб, Иран, Түрік елдерінің ежелгі заманғы, орта ғасырлық, қазіргі заманғы әдеби-мәдени даму тарихын қамтитын тақырыптар енгізілді.

Шығыс пен Батыс елдерінің әдебиетгерін қатар игеру мәселесі негізгі ғылыми-теориялық, әдістемелік-практикалық жұмыстың нысанасына айналдырылған. Бұл орайда, әлемдік әдебиеттаиу ғылымындағы еңбектер мол пайдаланылады. /Кдраңыз: Конрад Н.И. Запад и Восток. М., 1972; Брагинский И.С. Проблемы востоковедения. М., 1974; Идеи гуманизма в литературах Востока. М., 1967; Проблемы Просвсщения в мировой литературе. М., 1970; История всемирной литературы. В 9-ти томах, 1983-1991 гт.т.1-7/.

Қазақтың әдебиеттану, фольклортану, тарих, педагогика, психология ғылымдарындағы Әл-Фарабидің, Ш.Уалихановтың, А.Байтұрсыновтың, М.Жұмабаевтың, Ж.Аймауытовтың, М.Әуезовтің, С.Сейфуллиннің, С.Мұкановтыц, Ә.Марғұланның, Ә.Қоңыратбаевтың, Б.Кенжебаевтың, З.Қабдоловтың, Х.Сүйіншәлиевтің, Т.Кәкішевтің, Н.Ғабдулиннің, Ш.Сәтбаеваның, С.Қасқабасовтың, А.Ісімақованың және басқлардың әлемдік әдеби даму және оңдағы жеке тұлғалар, әдеби-фольклорлық байланыстар хақындағы еңбектерін де пәндік сабақтардың мамзұнына көмекшілік етілді. Қытай, Араб, Түрік, Үнді, Иран жәнс т.б. елдердің әдебиетгану, фольклортану ғылымдарындағы еңбектер де ретіне қарай пайдаланылады.

Шығыс елдерінің әдеби-фольклорлық мұраларын игеру осы пәннің лекциялык, практикалық сабақтарымен студенттің өз бетімен атқаратын ғылыми-практикалық ізденісті жұмыстарында жүзеге асырылады.

Қазіргі заманғы жоғары білім алу жүйесіндегі әлемдік әдістеме талабы нссиелік (кредиттік) технлогия міндеттерін орындау болып саналады.

Шығыс халықтарының әдеби-фольклорлық мұраларының, Шығыс пен Батыс әдебиеттерінің, оның ішінде жеке халықтар мұраларының дербес ұлттық сипаттарын, өзара байланыстарын оқып-үйренуде мәдениеттердің аймақтық, тектестік, поэтикалық үндстік жақтарына назар аударылады.

Батыс Еуропаиың ақын-жазушыларының, грек, қытай, араб саяхташыларының әр ғасырларда өздерінің шығармашылық, жұмыстары арқылы алыс елдер арасында дәнекер болғандығы мәлім.

Мысалы, Геродоттың «Тарихы», Ибн-Фадланның «Еділге саяхат» жазбалары, Марко Поло, Рубрук жазбалары, Вольтердіц ориенталистік трагедиялары, Монтескьенің «Парсылық хаттары» мен философиялық еңбектері, Гетенің «Батыстық-шығыстық диванына», тсориялық пайымдауларына араб ертегілерін пайдалануы және т.б. материалдар қосымша оқытылады.

Пәнді оқыту барысында тәуелсіз Қазақ мемлекетінің ежелгі дәуірлерден бүгінгі күндерге дейін дамуы үзілмеген әдеби-фольклорлық мұралардың құрамындағы араб, парсы-иран, үнді халықтарынан ауысып, төл шығармамыз болып кеткендеріне де тиісті дәрежеде назар аударылады.

Аударма өнері – әлем халықтарының әдебиеттерін жақындастыратын шығармашылық дәнекер.

Бағдарламада әлем әдебиетінің ежелгі замандардан біздің ғасырымызға дейінгі шыгармалар қорынан казақ тіліне аударылғандарының біразы көрсетіледі. Дегенмен, қамтылмай қалғандарын оқытушының өзінің де қоса ұсынып отырғаны абзал.

«Шет елдер әдебиеттерінің тарихы» пәнін оқытуға арналған бұл бағдарлама дүниежүзі халықтары мұраларының қазақ мәдениетінің дамуына игі ықпалы болуын көздейді.

Ұлттық рухани құңдылықтарымызды тереңдете меңгеру үшін әлем халықтарының сөз өнері шығармаларын салыстыру, шығармашылық, ғылыми ізденістерге сабақтастыру мұраттары игеріледі.

«Қазақ әдебиетін оқыту әдістемесі» пәнінің ерекшеліктері

Жалпы білім беретін орта мектептегі «Қазақ әдебиеті» пәнінің мақсаты әдебиеттің сөз өнері әрі ғылым ретіндегі ерекшеліктеріне сүйене отырып, оны «халқымыздың көркем тарихы, «өмір оқулығы» дәрежесінде оқып-үйрету. Бұл пән оқушы бойында биік эстетикалық талғамды дамытады, өнер туындысындағы табиғаттағы, жарасымдық пен сұлулықты, имандылық пен ізгілікті, адамдар карым-катынасындағы үйлесім мен әсемдікті танып ұға білуге, оны ой көзімен қарап, терең пайымдауға жол ашады. Сонымен бірге әдебиетті өмірмен байланыстыра оқыту арқылы көркем шығармадан тәлім алуға, шәкірттердің оқырмандық мәдениетін, қызығушылығын қалыптастырып, олардың әдеби қабілетін дамытуда қажетті біліммен, біліктілік дағдыларымен қаруландырып жеке тұлғаның жан-жақты дамуына зор үлес қосады.

«Қазақ әдебиетін оқыту әдістемесі» пәні бойынша студенттерге жан-жақты тарихи-әдеби теориялық толық мәліметтер мен практикалык дағдылар туралы түсінік беріледі. Сонымен қатар, көркем әдебиеттің оқытылу тарихының жүйесі, ерекшелік сипаттары көрсетілсді. Әр жылдарда құнды-құнды пікірлер айтқан ағартушылық-демократттық бағыттағы педагог-әдіскерлердің, көрнекті әдебиетшілердің еңбектеріне де назар аударылады. Қазақ орта мектептерінде көркем әдебиеттің оқытылу жайы, сапасы, оқулықтары мен бағдарламаларының түзілісі кеңінен сөз болады. Атап айтқанда, «Қазақ әдебиетін оқыту әдістемесі» бакалавриат сатысының 4-курсында жүргізіліп, лекциялық және семинар түрлерін қамтиды.

Курстың мақсаты– жалпы білім беретін орта оқу орындарындағы (мектеп, лицей, гимназия) өзге пәндер арасындағы әдебиет пәнінің алатын орны мен әдебиетті оқыту әдістемесі жөніндегі ілімнің мән-мазмұнын әрі қазақ әдебиетінің оқыту әдістемесінін қалыптасу кезеңдерін меңгерту бағытын ұстанады.

Курстың міндеті– оқыту барысында студентке мынандай мәселелерді игерту ісі қолға алынады: казақ әдебиетін оқыту әдістемесі курсының құрылымы мен мазмұнын ондағы теориялық және педагогикалық-психологиялық мәселелері, әдебиет теориясының оқытудың жалпы маңызы мен оның негізгі принциптері, әдеби білім берудс оқу процесін ұйымдастыру түрлері, әдеби шығарманы окып-үйренудің жолдары мен амалдары, көркем шығармаларды жанрлық сипатына қарай оқыту тәсілдері көзделеді.

«Қазақ әдебиетін окыту әдістемесін» жүргізу барысында студенттер төмендегідей практикалық істер мен дағдыларды қалыптастырып жаттығады: күнтізбелік жоспар жасай білуге төселсді, сабақтық жоспар жасау тәжірибесін менгереді, әдеби жазу жұмыстарын ұйымдастырып жүргізуді игереді.

«Қазақ әдебиетін оқыту әдістемесі» пәні өзге де тіл білімі, әдебиеттану, тарих, философия, педагогика, психология. география, экология пәндермен байланыстырыла оқытылады.

Филология факультетінің студенттеріне «Қазақ әдебиетін окыту әдістемесі» жоғары оқу орындарына қойылатын талаптар тұрғысынан ғылыми негізде және жылдар бойғы жинакталған бай іс-тәжірибелік нөтижелер мен әдістемелік тұжырымдар ескеріле отырып оқытылады. Және де, қазақ әдебиетінің орта мектепте жүргізілу тарихы мен теориялық тамырларын студенттер лекцияларды таңдау үстінде қандай мәселелердін қозғалып жатқанын адаспай дұрыс аңғарып отыруы аса маңызды жай. Сондықтан, бағдарламаның тақырыптарының бір-бірінің заңды жалғасындай болып шығуына жете көңіл бөлінді. Мазмұн сабақтастығы бойынша мәселелердін туындау рет-реттілігі сақталды. Ең бастысы, бағдарламаның мазмұндық-түзілісінің дәріскерге түсінікті, ыңғайлылығына ерекше назар аударылған. Сонда ғана студент орта мектепте әдебиет пәнін окыту әдістемесінің тарихы, даму арналары және оның өзге де толып жатқан тәсілдері, амалдары, жолдары жөнінде гылыми жүйелі, тыңғылықты білім алады.

 «Қазақ әдебиетін оқыту әдістемесі» пәні бойынша 6B01701-«Қазақ тілі мен әдебиеті» білім беру бағдарламасына арналған типтік бағдарлама төмендегідей мазмұнда құрылды:

1. Кіріспе. Әдебиетті оқыту әдістемесі пәні.
2. Әдебиетті оқыту әдістемесінің қысқаша тарихы
3. Жалпы білім беретін мсктептегі әдебиет курсының мазмуны мсп құрылысы.
4. Әдебиетті оқытуда базалық білім курсы мен тарихи-әдеби жоспарлау әдістері
5. Әдебиетті оқыту әдістері
6. Окушылардың көркем шыгарманы қабылдау процесіндегі жас ерекшелігі мәселесі
7. Көркем шыгарманы оқыту
8. Эпикалық шығармаларды оқыту.
9. Драмалық шығармаларды оқыту.
10. Лириканы оқыту.
11. Әдебиет сабақтарында көркем шығармамен жұмыс істеу кезеңдері
12. Әдебиет сабағындағы тіл дамыту жүмыстары.
13. Әдебиет сабағының көрнекілігі.
14. Әдебиет бойынша сыныптан тыс оку және сыныптан тыс жұмыстар
15. Мұғалім даярлау жүйесіндегі педагогикалық практика

Семинар сабақтарының үлгі тақырылтары

І.Орта мектепте әдебиеттің пән ретінде оқыту мәселелері. Оқушылардың қазақ әдебиеті пәнінен алатын білім аясының ұлттық құндылықтарға негізделіп басқа ғылым салаларымен байланысы.

2. Жаңа білімді меңгерту технологиясы.

3. Әдіс-тәсілдер, сұрақ-жауап әдісі. Әңгімелесу, танымдық іздендіруші әдістер, проблемалық тапсырмалар құрастыру.

4.Сабақтың түрлері, дәстүрлі емес сабақтар /баспасөз, сайыс, дуэт сабағы, конференция, саяхат, телесабақтар т.б./

5. Көркем шығарманы жанрлық ерекшелігіне қарай байланысты оқыту.

6. Драмалық шыгармаларды оқыту барысында сценарий, сценировка құрастыру.

7. Мәнерлеп оқу мәселелері /психологиялық, грамматикалық, логикалық кідірістер/.

8. Пәнаралық байланыс.

9. Оқытудың түрлері /ұжымдық, даралап, саралап оқыту/.

10. Шығарма жаздыруға төселдірудің жолдары.

11.Шағын эссе, сыр толғау жаздырту арқылы шығармашылық жұмыстарға бағыттау.

12. Көркем мәтінмен жұмыс.

13.Әдебиет теориясынан берілетін ұғымдарды меңгерту, мысалдар түзгізу.

14. Көркем шығарманы терең талдаудың сатылары. 15. Тіл дамьпу жұмыстары: а/ реферат қорғау, шығарма жазу; э/ аннотация, тезис, баяндама т.б.жазу дағдыларын игеру.

16. Сыныптан тыс жүмыстар, олардың түрлері.

17. Сыныптан тыс оқу сабақтары.

18. Оқушылардың окырмандық қызығушылығын арттырудың жолдары.

19. Модульдік оқыту жүйесінің ерекшелігі.

20.Түсіндірмелі, проблемалы, репродуктивті, эвристикалық зерттеу әдістері.

21. Көркем шығарманы талдау.

22. Шығармаға жоспар жасау /жай және күрделі жоспар/.

23. Абай өлеңдеріне әдеби талдау.

24. Абай өлеңдеріндегі жаңашылдық, Абайга дейінгі қазақ поэзиясында дәстүрлі болып қалыптасқан ұйқас, буын түрлері, мысалдар келтіру.

25. Хандық дәуірдегі әдебиеттің өзіндік ерекшелігі: а) философиялық-дидактикалық толғаулар; ә) афористік толғаулар.

26. Әдебиет пәні бойынша апталықтар өткізу.

27. Сөздік жұмыстарын жүргізу.

28. Оқушы білімін тексеру, бағалаудың жолдары.

29. Қайталау, қорытынды, жинақтау сабақтары.

30. Аударма шығармаларды оқыту мәселелері.

«Қазақ әдебиетін оқыту әдістемесі» пәні бойынша 6В02305 – «Филология» білім беру бағдарламасына арналғантиптік бағдарламатөмендегідей мазмұнда құрылды:

1. Әдебиетті оқыту әдістемесі – ғылыми пән
2. Әдебиет пәнін оқытудың тарихы мен теориялык бастау-көздері
3. Әдебиетті оқытудын жана кезеңі (XX ғасыр)
4. Қазіргі жалпы білім беретін орта мектептегі қазақ әдебиеті пәні
5. Әдебиетті оқыту барысындағы амал-тәсілдер
6. Әдебиет пәні мұғалімінін жұмыс жоспарлары
7. Әдебиет пәні кабинеті

Практикалық сабақтардың тақырыптары

1. Әдебиетгі оқыту әдістемесінін өзге ғылым салаларымен байланысы
2. Әдебиет пәнінің тарихпен байланысы.
3. Таным теориясымен байланысы.
4. Тіл білімімен байланысы.
5. Педагогика-психологиямен байланысы.
6. Қазак әдебиетінің оқытылу тарихы.
7. ХҮП-ХІХ ғасырлардағы молда-мүғалімдер кызметі, материалдары.
8. Оқу түзілісінің ерекшелігі, жүргізілу тәсілдері.
9. XIX ғасырдағы орыс-түзем оқуы. максаты.
10. Орыс әдіскерлерінің өдебиетті оқыту жөніндегі ой-пікірлері
11. Ф.И.Буслаев пен В.И.Водовозовтың әдістемелік үсыныстары.
12. В.Я.Стоюнин мен В.П.Острогорскийдің әдістемелерінің жаңашылдығы.
13. В.Г.Белинский мен Н.Г.Чернышевскийдің ой-байыптаулары.
14. XIX ғасырдағы казақ зиялыларының оку-ағарту ісі туралы
толғаныстары
15. Ш.Уәлихановтың ой-пікірлері.
16. Ы.Алтынсариннің мектебі мен оқу қүралдары, түзілісі.
17. А.Құнанбаевтың оқу-білім жөніндегі пікір-талаптары.
18. XX ғасыр басындағы қазак зиялылары оқу-ағарту жүмыстар жөнінде
19. А.Байтүрсыновтын ағартушылық қызметі, еңбектері.
20. М.Жұмабаевтың педагогтік еңбектері.
21. Ж.Аймауытовтың оқу ісі, барысы туралы ойлары.
22. Сабақ жүргізу әдістері.
23. Творчестволық оқу әдісі.
24. Эвристикалық оку әдісі.
25. Зерттеу оқу әдісі.

Қазіргі уақытта әдебиетті оқыту методикасының бірнеше концепциясы бар. Оларды этикалық, идеологиялық, эстетикалық бағыттар деп бөлуге болады. Әдебиеттанушылық және лингвостилистикалық негіздерге сүйене отырып, бұл бағыттарды ұстанушылардың кейбіреулері көркем шығарманы талдауға идеялы-эстетикалық, кейбірі эмоциональды-эстетикалық қырынан келеді. Бұлардың барлығы да ұстанатын принциптері студенттердің, әдебиетке деген қызығушылығын жоғалтып алмау, жастардың шығармашылққа деген ынтасын арттыру, шығармашылық жетістіктерге жетуге ұмтылдыру болып табылады.

Кейінгі жылдары ғалымдар әдебиетке, әдебиеттануға, эстетикаға, философияға, тіпті оларды оқыту методикасына да көптеген жаңалықтар енгізді. Осыған байланысты әдебиетте де кейбір өзекті мәселелер зерттеу нысанына айнала бастады. Әдебиетті оқытудың қазіргі әдістемесінің негізгі теориялық проблемалары деп төмендегі мәселелерді айтуға болады:

1. Көркем әдебиетті сөз өнері ретінде қабылдау және оқу, сөз өнерінің өз оқырмандарын қалыптастыру. Бұл жерде қазіргі жастардың көпшілігінің әр түрлі себептерге байланысты әдебиетті толық қабылдамайтынын, қызықпайтынын ұмытпау керек. Оқырман өз еркімен әдебиетке келуі керек.

2. Әдебиеттануды және әдебиетті оқытудың әдістемесін бірге дамыту, байыту. Сабақта көркем шығармаларды оқу, оның поэтикасын зерттеу перспективаларының проблемалары.

3. Студенттің туындыны қабылдай білу мен оны түсіндірудің және оған өз бетінше талдау жасай білу мәселесі.

4. Студенттің әдеби дамуын зерттеу мәселесі, сонымен бірге тек қана зерттеу аспекті бойынша ғана емес, университетте де оқу пәні ретінде әдебиетті оқытудың базалық деңгейіне көтеру, бағдарламаны таңдай білу, әдебиетті оқытудың әртүрлі деңгейіндегі дәріс технологияларын дамыту мәселесі.

5. Әдебиетті оқытудың әдістері мен тәсілдерінің тарихи алмасуы, дәстүрлі әдістердің негізінде жаңа әдістемелерді енгізу.

6. Тұлғаны шығармашылыққа баулу, оқытушы мен студенттің арасындағы әдеби байланысты қалыптастыру.

7. Сабақтың жаңа құрылымдарын іздеу, дәріс берудің, өткізудің өзге формаларын жасау.

Әдебиетті оқыту әдістемесінің алдына қояр мақсаты әдебиетті өмірмен байланыстыра оқыту, әдеби шығарманың тәрбиелік мәнін тиімді пайдалану, шәкірттерді өз беттерімен көркем шығарманы оқуға қызығушылығын қалыптастырып, өз тарапынан ойланып-толғануға тәрбиелеу, таным әдісіне үйрету болып табылады. Студенттің шығармашылық қабілеті мен ой-танымын қалыптастырып, оның эстетикалық мұраттары мен талғамын дұрыс танып, ұғына білуіне бағытталады.

Әдебиет – сөз өнерi, көркем шығармадағы шындық, сөз құдiретi. Халықтың айшықты сөзбен кестелеп, асыл ойлармен зерлеген баға жетпес бай қазынасы, тарихы. Әдебиетте адамның iлгерiге ұмтылған, жақсы өмiрдi аңсаған асыл арманы, ұшқыр қиялы, осы жолдағы күрес-тартысы, әр қилы оқиғалар, халқымыздың ерлiгi мен елдiгi, өмiрi суреттеледi. Суреткер, яғни шығарма авторы сол тағдырларды кәдiмгi адам баласына тән болмысымен – мiнез-құлқы, ерлiгi, адамгершiлiгi сипатында көрсетедi. Демек, әдебиеттің осындай қырларын ескере келе әдебиет пәнiн оқытуға көп мiндеттер жүктеледi. Себебi, ғылым мен техниканың iлгерлеуi, түрлi ақпарат көздерiнiң молаюы, бiлiм беру жүйесiнiң түрленуi, мектеп, ұстаз алдына көптеген жауапкершiлiк жүктейдi.

Әдебиет пәнiн оқыту оқытушыдан жан-жақты жауапкершiлiктi, дайындықты қажет етедi. Сабақты түрлендiрiп, әдiс-тәсiлдi үнемi жетiлдiрiп отыру арқылы студенттің біліктілігін тереңдетіп, танымын жақсартып, қызығушылығын арттыруға болатыны белгілі. Осының нәтижесінде әдебиет пәнін оқыту әдiсi оқытушының тәжiрибесiне сәйкес қалыптасады, кеңейедi. Сондықтан да ұстаз өз пәнiн жан-жақты бiлумен қатар, бiлiм-тәжiрибесiн үнемi молайтып отыру керек.

Заман талабына сай оқытудың инновациялық, интерактивті сияқты заманауи әдістерін қолдана отырып студенттерге білім беру маңызды саналады. Осыған байланысты жалпы оқыту әдістемесінде ғылыми білім беру жүйесін қалыптастырып, білімді игерудің теориялық және практикалық операциялары мен тәсілдерін жинақтай білу қажет.

Интреактивті әдісті қазіргі заманғы оқыту әдістерінің ішіндегі ең белсенді қолданылатын әдісі деп айтуға болады. Оған белгілі бір проблеманы көтерген лекцияны, белгілі бір персонаждардың рөлдерін ойнату, нақты әдеби ситуацияларға талдау жасау, бағдарламаландырылған оқыту, іскерлік ойындар және т.б. жатқызуға болады. Интерактивті лекция пікірталас немесе әңгіме түрінде, модерация, слайд немесе фильмдер көрсету және басқа да ой-пікір қалыптастыратын сабақтар негізінде жүргізіледі.

Әдебиеттер

1. Ниязова Ғ.М. Жоғарғы оқу орындарында әдебиет пәндерін оқыту негіздері. – Алматы: «Отан» баспасы, 2018. -252 бет.
2. Мәдібаева Қ.Қ. Әдебиеттану ғылымы және білім беру. 1-кітап. Ғылыми-әдістемелік жинақ. -Алматы:Techsmith, 2019. - 300 бет.
3. Мәдібаева Қ.Қ. Әдебиеттану ғылымы және білім беру. 2-кітап. Ғылыми-әдістемелік жинақ. -Алматы:Techsmith, 2019. - 244 бет.
4. Мәдібаева Қ.Қ. Әдебиеттану ғылымы және білім беру. 3-кітап. Ғылыми-әдістемелік жинақ. -Алматы:Techsmith, 2019. - 188 бет.
5. Алтынсарин Ы. Таза бұлақ -Алматы,1988
6. Алпысбаев Қ. Көркем шығарманы талдау жолдары. -Алматы:Республикалык баспа кабинеті,1995
7. Қоныратбаев Ә. 4-7 кластарда әдебиетті окыту методикасы - Алматы, 1987
8. Көшімбаев А. Қазак одебиетін оқыту методикасы (оқулық). -Алматы,1969
9. Акшолақов Т. Мектепте одеби шығарманыи компонснттерін оқыту. -Алматы, 1974.
10. Бадырақов Қ.Т.. Қараев М. Қазақ тілі мен әдебиеті және кабинет. -Алматы, 1973
11. Дүкенбаев С. Мектепте драмалық шығармаларды оқыту (Мүғалімдерге арналган көмекші күрал). Алматы, 1985

Дәріс 2

«Әдебиеттану ғылымына кіріспе» және «Әдебиет теориясы» пәндері

Жоспар

1. «Әдебиеттану ғылымына кіріспе» пәні ерекшеліктері
2. «Әдебиет теориясы» пәні мақсат-міндеттері

«Әдебиеттану ғылымына кіріспе» пәні ерекшеліктері

Әдебиеттануға кіріспе пәні – филология факультеттерінің бірінші курстарына өтілетін негізгі пәндерінің бірі. Бұл пәнді өту барысында студенттер әдебиет туралы ғылымның негізгі заңдылықтары мен теориялык қағидаларын меңгереді, сол арқылы одан әрі өтілетін ауыз өдебиеті, әдебиет тарихы т.б. әдебиетке қатысты пәндерді ғылыми тұрғыдан талдап, түсінуге мүмкіндік алады.

Әдебиеттану – әдебиеттің тарихын, әдебиеттің теориясы мен сыны сияқты негізгі үш саласын тұтастыра қамтитын ғылым саласы. Сондықтан да бұл ғылым саласымен тыңғылықты танысу, оның терең сырларын жете игеру кез-келген талапкер студент үшін аса қажет болып саналады. Еліміз тәуелсіздігін алғанға дейін әдебиеттану ғылымы да маркстік-лениндік көзқарастар жүйесінде таптық, партиялық принциптерге негізделіп оқытылып келсе, қазір бұрын оқытылуға тиым салынған, А.Байтұрсынов, Е.Ысмайлов, Ж.Аймауытов т.б. ұлттық үрдісте жазылған еңбектер басшылыққа алынып оқытылуда. Ал, қазақ тілінде жарық көрген академик З.Қабдоловтың «Сөз өнері» оқулығы қазір республика келемінде әдебиеттану пәнін оқытуда негізгі бірден-бір құралы болып келеді.

Пәннің негізгі мақсаты мен міндеті:Әдебиет тарихы мен фольклорды одан әрі тереңдеп түсіну үшін қажетті терминдер мен түсініктер жүйесін қамту, көркем шығармашылықты талдаудың ғылыми принциптерін теориялық түрғыда пайымдауды үйрету болып табылады. Сонымен қатар, әдебиеттің қоғамдық сана мен өнер түрі ретіндегі ерекшелігін ашу, көркем шығармашылықтың мазмұны мен пішінінің өзгеше сипатын таныту, әдебиеттанудың ғылым ретіндегі тарихи даму заңдылығын байыптау пәннің негізгі міндеті болып саналады.

Студенттерге қажеті көркем әдебиеттің әлеуметтік-эстетикалық маңызы мен мәні, ерекшеліктері туралы мәліметтерді олардың қабылдауына ыңғайлап топтастыру арқылы көркем әдеби шығармаларды ғылыми талдау мен бағалауға дағдыландыру да бұл бағытта терең ескерілгендігін атап айтқанымыз орынды. Студенттердің әдебиеттану ғылымына, соның ішінде әдебиет теориясына деген ынтасын арттыру енді қалыптасып келе жатқан филолог-ғалымның немесе сөз өнерін оқытушы болашақ мұғалімнің кәсіби білігін жетілдіре түсуге өз әсерін тигізуі сөзсіз. Сондықтан да әдебиеттанудың алғашқы курстарда оқытылуы шәкірттер түсінігіне сай нақты да айқын, қарапайым болғаны жөн. Оның үстіне бұл пәнді жүргізу барысында оқытушының мектеп партасынан кеше ғана келген бірінші курс студенттерінің көркем шығармаларды қаншалық оқып, меңгергендігімен де санасуы орынды. Және олардың өздігінен қосымша көркем әдебиеттер оқуына да кеңес беріп, қадағалағаны дұрыс.

«Әдебиеттануға кіріспе» пәнін меңгеруде практикалық сабақтардың дұрыс ұйымдастырылып өткізілуіне де көп мән беріледі. Лекцияда алған білімдерін сабақтан тыс уақытта өздерінше толықтыру, кітаби білім мен лекцияның байланысу жолдарын ұғындыру, оны семинар сабақтарында қадағалап, ақыл-кеңес берудің де тигізер пайдасы мол. Сабақ барысында әдебиеттанудың теориялық мәселелеріне көбірек назар аударылып, студенттердің өздігінен ізденуіне, әр түрлі пайымдаулар жасауларына мүмкіндік туғызған жөн.

Бұл тұрғыда практикалық сабақтардың өткізілу формасын кейде дәстүрлі семинар сабақтарынан өзгешелеу етіп, ойын үлгісінде де өткізуге болады. Әрине, практикалық сабақ қандай формада өтпесін, бірақ ол жұмыс бағдарламасында көрсетілген такырыптан ауытқымай, ондағы мәселелерді түгелдей қамтуы тиіс.

Пән аралық байланыс:Әдебиеттануға кіріспе пәні өзінің мазмұны мен карастыратын объектісіне қарай қазақ әдебиетінің тарихы, тарих және философия, психология пәнімен тығыз байланыста оқытылады. Студентер сөз өнеріне қатысты материалдарды игере отырып, қоғамдық және жаратылыстану ғылымдарының мәліметтері мен дүниежүзілік және ұлттық философияның заңдылықтары мен кағидаларына сүйенеді. Мұның өзі өнер тарихы мен даму заңдылықтарының өзі қоғам дамуы мен оның даму заңдылықтарымен ажырамас бірлікте қарастырылатындығынан да болса керек.

Пән мазмұнына негізделген білімі және оны пайдалану машығы мен бейімділігі:«Әдебиеттануға кіріспе» пәнін оқып бітіргенде студенттер әдебиеттануға қатысты терминдер мен түсініктер жүйесін толық меңгеріп, оны келесі сатыларда өтілетін әдебиет тарихын, арнаулы курстарды оқығанда қолдана алатын болуы керек. Көркем шығарманы ғылыми тұрғыдан талдап, пайымдау, оның даму заңдылықтарын түсіну үшін бұл пәнді оқудың маңызы зор екендігін баса айтқымыз келеді.

Пәннің мазмұнын құрайтын тақырыптар:

1. Кіріспе.«Әдебиеттануға кіріспе» пәнінің мазмұны мен мәні.
2. Әдебиеттің өнер ретіндегі ерекшелігі.
3. Әдебиеттану – сөз өнері жайлы ғылым.
4. Сөз өнері жайлы ғылымныц туу, қалыптасу тарихы.
5. Қайта өрлеу дәуіріндегі әдеби-эстетикалық пайымдаулар.
6. Ресейдегі әдеби-эстетикалық ойдың даму тарихы.
7. Қазақстандағы әдеби-эстетикалық пайымдаулардын туу, қалыптасу кезеңдері.
8. Образ және образдылық.
9. Образдың түрлері.
10. Тақырып пен идея.
11. Мазмұн мен пішін.
12. Сюжет пен композиция.
13. Көркем шығарманың тілі.
14. Троп және оныц түрлері.
15. Фигура (айшыктау) және онын түрлері.
16. Өлең туралы ғылыми пайымдаулар.
17. Өлең өлшемдері.
18. Әдебиеттің тектері мен түрлері.
19. Әдеби процес туралы түсінік.

Практикалық сабақтардың тақырыптары

1. Сөз өнері туралы түсінік.
2. Әдебиеттің халықтығы мен ұлттық сипаты туралы ұғым.
3. Әдебиеттану ғылымының даму кезеңдері.
4. Әдебиеттің қоғамдық мәні жене танымдық, тәрбиелік, эстетикалық
қасиеттері.
5. Көркем шығарманың мазмұны мен пішіні туралы ғылыми пайымдаулар.
6. Көркем шығармадағы тақырып пен идея.
7. Көркем шығарманың сюжеті мен композициясы туралы ойлар.
8. Көркем образ жене оның түрлері. Романтикалық жөне реалистік
образдар.
9. Жинақтау мен даралау және образ жасау жолдары.
10. Көркем өдебиеттің тілі және оның өзіндік ерекшелігі.
11. Әдеби тілдегі троп пен фигураның қызметі.
12. Өлең және оның жанрлық ерекшелігі.
13. Өлең жүйелері.
14. Өлең өлшемдері. Ұйқас, ырғақ, буын, бунақ, шумақ туралы қазіргі пайымдаулар.
15. Әдебиеттегі тек пен түр. Әдеби жанр мәселесі.
16. Әдебиеттің тектері: лирика, эпос, драма.
17. Әдебиеттің түрлері және олардын жіктелу жолдары.
18. Қаламгер және стиль мәселесі.
19. Әдеби ағымдар мен бағыттар туралы ой-пікірлер.

«Әдебиеттануға кіріспе» пәні I курс студенттерін әдебиет туралы ғылымның негізгі әсемдік, көркемдік жайлы әдеби-теориялық түсінігін, көркемдік-эстетикалық танымын қалыптастыру, көркем туындыны талдау, бағалау жолдарына машықтандыру мақсатын көздейді.

Лекциялық және сенинарлық сабақтар барысында әдебиет туралы ғылымның тарихы жайлы, өнердің қоғамдық функциясы, өнер түрлерінің ерекшеліктері, өнердің халықтығы, көркем туындының тақырыбы мен идеясы, мазмұны мен пішіні, композициясы мен сюжеті, тип, типтендіру, көркем шығарма тілі, образдылық-бейнелілік сырлары, өлең құрылысы, әдебиеттің тектері мен түрлері (жанрлары), көркемдік әдістер мен бағыт, ағымдар, стиль мәселесі т.б. жөнінде жан-жақты мәлімет беріліп, студенттердің әдеби-теориялық ұғымының қалыптасуына мүмкіндік жасалады.

Пәннен сабақ (лекциялық, семинарлық) жүргізу барысында тарих, тіл білімі, философия, эстетика, халықтық педагогика, психология т.б. ғылымдармен пәнаралық байланыс жүзеге асырылады.

«Әдебиет теориясы» пәні мақсат-міндеттері.

Әдебиет теориясы – әдебиеттану ғылымының сөз өнерінің табиғатын, оның әдістері мен методологиясын, әдеби процесс, рухани-эстетикалық құндылықтар заңдылықтарын зерттейтін саласы.

1 курс студенттерін «әдебиет» атты әсемдік әлемінің қыр-сырымен, сондай-ақ жалпы өнердің ерекшеліктерімен алғаш қарапайым да нақтылы, жүйелі таныстырып, кешегі мектеп оқушыларында бастапқы әдеби-теориялық ұғымдардың қалыптасуына негіз болатын «Әдебиеттану ғылымына кіріспе» пәні екені белгілі.

Студент-филологтардың «Әдебиеттану ғылымына кіріспе» пәнін игеруден басталған әдеби-теориялық толымды білімдерінің қалыптасуы жоғары мектепте оқыған барлық жылдары да жалғаса келе соңғы курстың ақырғы семестрінде өтілетін «Әдебиет теориясы» пәнінің лекциялық, семинарлық сабақтарымен толық аяқталады.

«Әдебиет теориясы» пәні әдебиеттің түрлі кезеңдердегі тарихынан білімі бар, ұғымы қалыптасқан университетті бітіруші курске арналғандықтан, ол студенттердің білімдерін жаңа теориялық ұғымдармен толықтыратын, сөйтіп, өнердің, әдебиеттің өзекті теориялық мәселелерін қазіргі ғылымның озық жетістіктері негізінде жан-жақты, тарихи тұрғыдан қарастыратын курс болып саналады.

Қоғам өміріндегі түбегейлі өзгерістер өмірге, тарихқа, өнерге деген көзқарасымызды да түбірлі өзгертіп, жаңаша дүниетаным қалыптастыруымызға жол ашып отыр. Бұл білім беру мәселесіне де тікелей қатысты. Бұрынғы жарық керген бағдарламалар, оқулықтар, оқу құралдарының (қазақ, орыс тілдеріндегі) уақытқа байланысты мазмұны ескірді, қай-қайсысына да қазіргі түсінік тұрғысынан сын көзімен қарау қажеттігі туып отыр. Бұл, әрине, қалыптасқан, ұзақ жылдар бойы еліміздің талай жас буынына заман, уақыт талабына сай білім беру құралы болып келген дәстүрлі оқу әдебиеттерін жоққа шығару керек деген сөз емес.

Орыс тіліндегі, қаншама жылдар пайдалы қызмет атқарып келген дәстүрлі оқулықтар (Л.Тимофеев, Н.Гуляев, Г.Поспелов т.б.) түрлі себеппен қазір қайта қаралып, толықтырылып жарық көре қойған жоқ. Бұл ретте осы саладағы белгілі жетістік ретіңде профессор Ә.Хализевтің («Теория литсратуры». Москәа, «Высшая школа». 1999), доцент Х.Садықовтың («Теория литературы». Часть I. Алматы РИК, 1999; Часть II, Алматы, НИЦ «Ғылым», 2001) оқулықтарын айтуға болады. Академик З.Қабдоловтың өңделіп, толықтырылып «Санат» баспасынан қайта жарық корген «Сөз өнері» оқулығы (2000 жыл) бар.

Әрине, кеңестік дәуірдегі әдебиетгану ғьшымында өнер, әдебиет мәселелеріне партиялық, яғни саясат тұрғысынан қарау позициясы басым болып келгені белгілі, десек те ондағы кемшіліктермен қатар өзіндік жетістіктерін де пәиді оқыту барысында ескеруіміз қажет.

Филология факультетініңн 1 курс студенттеріне «Әдебиеттануға кіріспе» атты пән өтіледі. Болашақ мамандар өздері таңдаған мамандықтын негізгі бір саласына байланысты, жалпы әдебиет, өнер табиғаты туралы мол түсінік қалыптастыра алады. Зерттеу жұмысын жүргізудің техникалық, тәжірибелік ұстаным, ережелері жайлы түсінік беріледі.

1 курс студенттерін «әдебиет» атты әсемдік әлемінің қыр-сырымен, сондай-ақ жалпы өнердің ерекшеліктерімен алғаш қарапайым да нақтылы, жүйелі таныстырып, кешегі мектеп оқушыларында бастапқы әдеби-теориялық ұғымдардың қалыптасуына негіз болатын «Әдебиеттану гылымына кіріспе» пәні екені белгілі.

Студент-филологтардың аталған пәнді игеруден басталған әдеби-теориялық толымды білімдерінің қалыптасуы жоғары мектепте оқыған барлық жылдарында жалғаса келе соңғы курстың ақырғы семестрінде өтілетін «Әдебиет теориясы» пәнінің лекциялық, семинарлық сабақтарымен толық аяқталады.

«Әдебиет теориясы» пәні әдебиетгің түрлі кезеңдердегі тарихынан білімі бар, ұғымы қалыптасқан униәерситетті бітіруші курске арналғандықтан, ол студенттердің білімдерін жаңа теориялық ұғымдармен толықтыратын, сөйтіп, өнердіц, әдебиеттің өзекті теориялық мөселелерін қазіргі ғылымның озық жетістіктері негізіңде жан-жақты, тарихи турғыдан қарастыратын курс болып санаады.

«Әдебиет теориясы» жоғары курста оқытылады. Бұл уақытқа дейін дәріс тыңдаушылары фольклор, көне дәуірден бүгінге дейінгі әдебиет тарихы, дүние жүзі әдебиеті мен мәдениеті, философия, әдептану, психология. саясатану, мәдениеттану, әлем тарихы, тіл білімінің барлық салаларынан мол хабардар болады. Оның үстіне шәкірттер «Әдебиетану ғылымының негіздерін» өту кезеңінде «Әдебиет теориясы» оқулықтарын пайдаланады.

Орыс тіліндегі оқулықтардың бәрі дерлік ұқсас келіп отыруында да заңдылық бар. Қазақ тіліндегі Л.Байтұрсынов, Қ.Жұмалисв, З.Қабдолов еңбектерімен егжей-тегжейлі танысу мүмкіндігі айрықша.

Жоғары курста әдебиет теориясын эстетика мәселелерінің аясында пайымдау қажеттігі туады. Студенттер бастапқыда алған білімдерінің негізгі қағидаларын еске түсіріп қана қоймай, мейлінше терең жаңғыртады, әрі бұрын белгілі бір дайындықсыз тыңдаған теориялық заңдылықтарды есейген көңіл, таныммеи топшылауға ұмтылмақ.

Әдебиет теориясы «Әдебиеттануға кіріспені» қайталау емес екенін түсіну қажет, әрі соны мәселелер көтеріп, талдау, жаңа ғылыми аспектілерге бару, тың ой, тұжырымдар ұсыну, дәріс мазмұнын ұтымды мысал, пайымдау, дәйекті тұғырнамалармен толықтыру, тыңдаушыларды еліту, жалықтырмау ұстаздар үшін үлкен міндет екенін де ескеру лазым.

Қоғам өміріндегі түбегейлі елеуметтік өзгерістер нәтижесінде рухани-эстетикалық құндылықтарға көзқарас та жаңа сииат алды. Кеңестік дәуірдегі ойлаудың қасаң догматикалық қасиетінен арылу қажеттігі туды. Сонымен қатар бұрынғы көркемдік тәжірибедсгі мағыналы жетістіктерді орынсыз жоққа шығарушылықтан бас тарта білу де керек.

Әдебиет теориясындағы басты ұстанымдар табиғатына қарай басқа әдебиеттану ғылымдары зерттеу әдістемелерін қалыптастырады. Сондықтан саяси астары бар көркем құбылыстарды саралағанда өткен заманалар шындығына қатысты тарихи факт ретінде әділ әрі терең диалектикалық түғырнаманы игеру шарт.

Әдебиеттің теориялық негізгі заңдылықтары уақыт әсеріне қарсыласып бақканымен, әлемдік кеңістіктегі жаңа концептуальды көркемдік қозгалыс қайсыбір соны пікір, түжырым, аңсар, бағдар тудырмай қоймайды. Бізге таныс Р.Уэллек пен О.Уорреннің, Л.Тимофеев, В.Томашевский, В.Жирмунский, В.Виноградов, Г.Поспелов оқулықтары әлі де оз құндылықтарын жоғалткан жок. Әдебиет заңдылықтарын бүгінгі білім мен ғылым методологиясы түрғысынан бағамдайтын В.Хализев еңбегінің (1999 жылы жарық көрген) мәні зор. Сондай-ақ, Ресей ғалымдары жекелеп емес, үжымдасып, 1999 жылы «Высшая школа» баспасынан «Әдебиеттануга кіріспе» кітабын жариялады. Жазу ісіне жиырмадан аса адам қатысқан бүл еңбекті дайындауға Л.Чернец, В.Хализев, С.Бройтман, М.Гиршман, А.Есин, В.Тюпа, А.Эсалнек сияқты жаңашыл ойлы оқымыстылар да атсалысыпты. «Әдеби шығарма: негізгі үғымдар мен терминдерге» ғана арналган зерттеулерде қозғалатын жаңа, өзекті мәселелер мол. Бұл кітап негізгі оқулық ретінде ұсынылып отырған жоқ. Алайда оның ауқымы зор, талдауы нақты, терең тұжырымдары баршылық. Біз аталмыш еңбекте қамтылатын проблемалардың біразын «Әдебиеттануға кіріспеде» емес, «Әдебиет теориясы» пәнінде кеңірек арнайы талқыға алуды жөн санаймыз. Алғашқы курста жоғары біліммен жаңа сауаттана бастаған жастар ғылымның түйінді де озық, іргелі мәселелерін елеулі дайындықтардан соң қабылдап, өзіндік ой қалыптастыруға бейім.

Біз ұсынатын бағдарлама қатып қалғаи қағида еместігін еске сала кету жөн. Осы арнада толықтырулар енгізу, қайсыбір сәттерге өзгеше тұрғыдан келу ұстаздың шығармашылык тәжірибесі барысында туындап жататын оқу-әдістемелік ишара болса керек.

Пәннің мақсаты:

Курсты өту барысында одебиет теориясы ауқымындағы поэтика, стиль, жанр тәрізді негізгі мәселелермен шектелмей, әдебиеттанудың озге салалары: әдебиет тарихын зерттеу аялары мен жолдары, историография, библиография пәндерінің мән, сыры, текстология мен әдебиет сынының теориялық, практикалық ерекшеліктерін ашып беру.

Пәнді оқыту міндеттері:

«Әдебиет теориясы» бұрын өтілетін «Әдебиеттануға кіріспе» пәнінде кысқаша баяндалып кететін ұғымдар мен категорияларды эстетика қағидаларымен тамырлас алып, жан-жақты терең қамтуға тиіс. Әдебиет туралы теориялық ой-пікірлердің қалыптасу кезеңдерін қазіргі дәуірге дейінгі аралықта мейлінше толымды жүйелеп, саралау қажет.

Дәрістерде әлемдік эстетика тұғырнамалары, әдеби тәжірибелер ұлттық әдебиеттану, көркемдік өнер мысалдарымен өзара ұштастырыла негізделмек.

«Әдебиет теориясы» пәнін игеру үшін қажетті пәндер:

«Қазақ халық ауыз әдебиеті», «Қазақ әдебиетінің тарихы», «Көне дәуірдегі әдебиет», «Шетел әдебиетінің тарихы», «Орыс әдебиетінің тарихы», «Тіл біліміне кіріспе», «Қазақ тілі», «Әдебиеттануға кіріспе».

Аралас пәндермен байланыс:

Әдебиет теориясының мәдениеттену, өнертану, көркем публицистика жанрлары мен теориясы тәрізді аралык пәндерге ұқсас әрі олардан ерекше қасиеттері мол. Өнертану және публицистика теориясына зерттеу әдістемесі түрғысынан жақын. ал мәдениеттануда ауқымы кең болғанымен, көркем әдебиеттің ішкі септестік (функционалдык) заңдылыктары қарастырылмайды. Жазушы еңбегі пәнінде ең алдымен шығармашылык лаборатория сырларын зерттейді. Әдебиет теориясы бұл мәселені түгел қамтымайды.

Пән мазмұнына негізделген білімі және оны пайдалану машығы мен бейімділігі.

Пәнді оқыту барысында студент әдебиет теориясы заңдылықтарын тарихи және кұрамдық тұрғыдан толымды түрде меңгеріп шығады. Жинақталғаи білімдер жүйесін әдебиет сабақтарында окытушылық тәжірибеде өту кезеңдерінде ұтымдылықпен пайдалана алады. Ғылыми зерттеу жүргізу мезеттерінде әдебиет теориясының барша қағидалары мен ұстанымдарына сай қорытуға бейімделеді.

Пәннің мазмұнын мына тақырыптар құрайды:

Кіріспе. Әдебиет теориясынын пәи ретіндегі болмыс, табигаты.

Эстетикалык ойдың даму кезеңдері

Әдебиет геориясы мен эстетиканын ерте кезеңі.

Орта ғасыр және кайта өрлеу дәуірінің эстетикасы.

Әдебиет теориясының ғылым ретінде қалыптасуы.

Әдебиет теориясының методологиясы

Халықшылдық эстетиканың тағлым, талаптары.

Әдебиеттану ғылымындағы методологиялық мектептер.

Қазіргі әдебиет теориясындағы ғылыми ағымдар.

Қазак әдебиеттануы ғылымындағы эстетика мен теория мәселелері.

Көркем әдебиеттің табиғаты

Әдебиет және өнер түрлерінің шығу тегі.

Әдебиет және эстетикалык категориялар.

Көркем әдебиеттің ерекшелігі.

Көркем әдебиеттің әлеуметтік сипаты.

Әдебиет пен өнердін танымдык мәні.

Әдеби тұлға, орта және автор.

Кейіпкер және көркем образ.

Образ және архетип.

Шығарманы пайымдау.

Шығарманы қабылдау.

Автор және шығарма.

Әдеби туынды

Теориялық поэтика ұғымы.

Шығарма әлемі:

Көркем сөз бен мәтін:

Шығармашылық әлемі және әдеби болмыс

Жазу кезеңдері.

Әдеби тек.

Әдеби жанрлар.

Әдеби процесс

Көркемдік бағыт.

Көркемдік әдіс.

Стиль.

Көркемдік тәжірибе.

Дәстүр мен жаңашылдық.

Семинар сабақтарының тақырыптары

1. Әдебиет теориясы пәнінің ерекшелігі.

2. Әдебиет теориясының понаралық байланысы.

3. Әдебиет теориясы және өнертану мен тіл.

4. Әдебиет теориясы мен эстетиканың ерте кезеңі.

5. Әдебиет теориясы мен эстетиканың ерте кезені.

6. Әдебиет теориясы және эстетиканың ерте кезеңі.

7. Орта ғасыр және қайта өрлеу дәуірінің эстетикасы.

8. Орта ғасыр және қайта өрлеу дәуірінің эстетикасы.

9. Әдебиет теориясының қалыптасу кезеңі.

10. Әдебиет теориясының калыптасу кезеңі.

11. Әдебиет теориясының қалыптасу кезеңі.

12. Әдебиет теориясының қалыптасу кезеці.

13. Халықшылдық эстетикасы.

14. Ғылыми-методологиялық мектептер.

15. Ғылыми-методологиялық мектептер.

16. Қазіргі одебиет теориясы.

17. Қазақ одебиеттануындағы эстетика мен теория мөселелері.

18. Әдебиет және эстетикалық категориялар.

19. Әдебиет және эстетикалық категориялар.

20. Көркем әдебиеттің ерекшелігі.

21. Кейіпкер және көркем образ.

22. Шығарма және орта.

23. Әдеби туынды.

24. Әлем және ілығарма.

25. Көркем сөз бен мәтін.

26. Әдеби тек пен жанр.

Әдеби шығармаға, оны талдау мен бағалауға қойылатын тиісті талаптар, ұстанымдар болады.

Кезінде кеңестік әдебиеттің шығармашылық әдісі социалистік реализм екенін айттық, соны басшылыққа алдық, зерттеулер жаздық. Ендігі жерде қоғамымыз да, әдебиетіміз де жаңа. Жаңа қоғамның жаңа әдебиетін ескі қоғамның ескі әдебиетінің шығармашылық әдісімен дамытуға болмайды. Шығармашылық әдісі жоқ әдебиет - бағыт-бағдарын анықтай алмаған әдебиет.

Өнер туындысы мен өмір шындығы арасында тепе-теңдік болмайтыны белгілі. Өнер туындысы өмір шындығының өзін емес, суретін көрсетеді. Көркем әдебиет өмір шындығын суреттейді дейтін болсақ, реализмнен теріс айналып кете алмаймыз. Одан теріс айналғанмен, өмір шындығын суреттеудің жаңа шығармашылық әдісін ойлап таппаймыз. Кезек күттірмейтін міндеттердің бірі - көркем әдебиеттің шығармашылық әдісін, ол әдістің жаңа ұстанымдарын, қағидаларын елдің асыл мұратына, ұлттың рухани құндылықтарына сай анықтау.

Әдебиет теориясының қай мәселесі де үлкен ізденісті талап етеді. Ал шығармашылық әдістің ғылыми негізін жасау үшін ізденіс қана емес, тиянақты білім мен үлкен еңбек қажет. Бұл бағытта құр қол емеспіз, әлФарабиден бері жалғасып келе жатқан қағидалар қоры бар. Әл-Фараби шығарманың оқушысына әсерін сипаттай отырып, шығармашылық әдіс ұстанымы деңгейінде бірнеше қағида негіздейді. Ол қағидалар бойынша, оқушы жұрт оқыған шығармасы арқылы мынадай күйлерді бастан кешуі шарт: біріншіден, ақылға қонымды қуат-күшін жақсартып, өзінің әрекеттерімен де, ойларымен де жақсылыққа асық болуға, жамандықтан қашық болуға құлшынуы ләзім; екіншіден, ақыры күшке, күш көрсетуге ұласатын жан аффектілерін (ашу, тәкаппарлық, қаталдық, арсыздық, күншілдік, атаққұмарлық, мансапқорлық, дүниеқорлық, т.б.) бәсеңдетуге, басуға және оларды жамандық істерде емес, жақсы істерде пайдалануға бағыттауы керек; үшіншіден, құмарлық, қорқақтық, уайымшылдық, ұялшақтық, көнгіштік, көнбістік, жігерсіздік, салғырттық, еріншектік және басқа осындай босаңдық пен жұмсақтыққа ұқсайтын жан аффектілерін жақсартуға, шектен асырмауға, игілікті істерге пайдалануға лайықты етіп өзгертуге талпынуы қажет.

Әдебиеттер

1. Абрамович Г. Введение в литературоведение. М., 1976.
2. Ахметов З.А. Өлең сөздін теориясы. Алматы, 1973.
3. Әдебиеттану терминдерінің сөздігі. Алматы, 1996.
4. Байтұрсынов А. Шығармалары. Алматы, 1989.
5. Головенченко Ф.М. Ввведение в литературоведение. М., 1976.
6. Жұмалиев Қ. Әдебиет теориясы. Алматы, 1959.
7. Қабдолов 3. Сөз өнері. Алматы, 1992.
8. Атымов М. Идея және композиция. Алматы, 1970.
9. Дәдебаев Ж. Өмір шындығы және көркемдік шешім. Алматы, 1991.
10. Дүйсенов М. Әдебиеттегі мазмүн мен форманың бірлігі.Алматы,1997.

Дәріс 3

«Қазақ әдебиеті сынының тарихы» пәні

Жоспар

1. «Қазақ әдебиеті сынының тарихы» пәні ерекшеліктері
2. «Қазақ әдебиеті сынының тарихы» пәнін оқыту әдістемесі

«Қазақ әдебиеті сынының тарихы» пәні ерекшеліктері

Сыншылық ой-пікірдің өрістеу жолдары тек әдеби құбылыстарға ғана емес, сонымен қатар қоғамдық-әлеуметтік толғаныстарға іш тартып жататындықтан сын тарихым кең көлемде қарастыру мақсат етіледі. Әдебиет сыны – әдеби сын, көркем әдеби сын – әдебиеттану ғылымының бір саласы.Бүгінгі таңда күрделі сыннан өткен қазақ әдеби сын ғылымы салмақты ғылым арнасына айналып, үздіксіз даму тарихы арқылы мол әдеби зерттеулер тәжірибесін жинақтады. Сын жанры әдеби ағым мен форма тудыруда айқындаушы рөлге ие дәуір тұлғаларының шығармашылық мұраларын зерттеу қазақ әдебиеті сын ғылымының іргелі саласы ретінде қалыптасты.

Осымен қатар бұл курстың утилитарлық ой мақсатының бірі сыншылық қабілеті бар студенттерді осы қиын да абыройлы жолға түсіру. Пәнді оқыту барысында студенттерді қазақ әдеби сынының пайда болу, қалыптасу жолдарынан, өткен ұзақ тарихынан хабардар ету, әдебиеттін дамуы сышпыл ой-пікірлердің дамуына қатыстылығын анғарту мақсаты көзделеді.

Пәнаралық байланыс. Қазақ әдебиеті сынының тарихы пәні алдымен қазақ әдебиетінің тарихы, әлебиет теориясы пәнімен тікелей байланысты. Сондай-ақ, орыс, шетел әдебиеті сынының тарихы, философия, тарих пәндері қоғамдк ой-пікірлердің дамуы да назарда ұсталынады. Қазақ әдебиеті сынының тарихы әдебиеттану ғылымының құрамдас бір бөлігі ретінде әдебиеттің тарихы, теориясы пәндерінен соң оқытылады.

Пән мазмұнына негізделген білім, дағды және шеберлік. Осы пәнді игеру жолында студент өзінің білімінің дағдылық, іскерлік қабілетін дамытып, қиын да абыройлы сын жанрының табиғатын тереңінен танып, жәй-жапсарын түсінуге, қазақ әдеби сынының дамуына, өркендеуіне талпыныс жасары анық.

Әдебиет бaр жерде, көркем сын дa бaр. Сынның тууы дa, қaлыптaсып дaмуы дa тікелей көркем әдебиетке бaйлaнысты. Өйткені сынның тaлдaу объектісі және мaтериaлы – әдебиет. Сын әдебиетті зерттейді, түсіндіреді және бaғaлaйды. Сонымен қaтaр жaзушы мен оқырмaн aрaсындa дәнекер болaды, кейде реті келген жерінде сот орнынa дa жүріп, үкім шығaрaды. Сын деген сөздің өзі гректің «критикус», яғни «соттaу» деген сөзінен шыққaн. Б.з.д. VІ ғaсырдың өзінде Ксенофон Гомерді кейбір шaлaғaй, ұшқaры пікірлері үшін сынaғaн екен.

Қaзaқ әдеби сынының туу aлғышaрттaры, қaлыптaсу жaғдaйлaры, дaму ерекшеліктері жaйын, бір сөзбен aйтқaндa, қaзaқ әдебиеті сыны тaрихын жүйелеу, дәуірлеу, белгілі aрнaғa түсіру мәселесін ғылыми тұрғыдa сaрaптaғaн көлемді де сaлмaқты еңбектер жaрық көрді. Бaсқa республикaлaрғa қaрaғaндa, Қaзaқстaндa сынтaну ілімі еленерлік деңгейге жетіп отыр. Бұл орaйдa, әлбетте, тaнымaл ғaлым, көрнекті әдебиет сыншысы Тұрсынбек Кәкішұлының ғылыми ізденістері мен еңбектерін aлдымен aтaғaн ләзім. Олaй болуы зaңды дa. Өйткені ол қaзaқ әдебиеті сыны тaрихы турaлы aлғaшқылaрдың бірі болып қaлaм тербеп, сыншыл ойдың туу aрнaлaры мен бaстaу-бұлaқтaрын aуыз әдебиеті үлгілерінен тaртсa, оны жәй ғaнa aйтып қоймaй ғылыми негізде дәлел-дәйектермен негіздесе, көне зaмaн ғұлaмaлaрының ой ұшқындaрын, қaзaқтың ұлы aғaртушы-демокрaт жaзушылaрының сүбелі пікірлерін, эстетикaлық тaнымдaрын пaйымдaп, сынның одaн әрі қaлыптaсу, дaму, толығу, кемелдену сaтылaрын көрсетіп берді. Қaзіргі жaғдaйдa сынның мaқсaт-міндеттері, жaнрлaры aйқындaлып, осы сaлa бойыншa бірaз ғылыми еңбектер де жaрық көрді. Бұл ретте, қaзaқ әдеби сынының теориялық негіздерін ғылыми тұрғыдa кеңінен зерделеуде ғaлым Д. Ысқaқұлының орны зор.

Сын тек әдебиеттік мәселелермен ғaнa шектеліп қaлмaй, сонымен бірге қоғaмдық-әлеуметтік мәселелерге де еркін aрaлaсaды, қоғaмдық ой-пікірді қaлыптaстырудa, жұртшылықтың сaяси, діни, көркемдік, эстетикaлық, т.б. сaнaсын қaлыптaстыруғa дa көп күш сaлaды. Бұл – сынның өзіндік ерекшелігінен туындaп отырғaн құбылыс. Қaзaқтың белгілі сыншысы С.Әшімбaевтың тілімен aйтқaндa: «сынның беделі көркемдік-идеялық күресте ғaнa көрінбейді. Сын қaй кезде де қоғaмдық-әлеуметтік ойдың жaршысы болғaн жaғдaйдa ғaнa өз беделін биік ұстaйды. Сыни шығaрмa қоғaмдық-әлеуметтік, философиялық, эстетикaлық ойдың шырқaу шыңы болғaн кезде шын мәніндегі өнер шығaрмaсы қaтaрынaн орын aлaды» [Әшімбaев С. Шындыққa сүйіспеншілік: Сын мaқaлaлaр, портреттер, эссе. – Aлмaты: Жaзушы, 1993. – 376 б.].

Жaлпы сыни мaқaлaлaр әдебиетті терең шығaрмaшылық бaғыттa меңгеруге мүмкіндік береді. Сынның тaрихи дaмуы бaрысындa оның міндеттерінің aуқымы, тaлдaу тәсілдері мен aмaлдaры, жaнрлaры, сыни шығaрмaшылық aвторлaры кеңейді. Әдебиет сынының тaрихы бойыншa әдебиетке сыни пікір білдірушілердің көпшілігі – жaзушылaр. ХХ ғaсырдың бірінші жaртысындa С. Торaйғыров, М. Дулaтов, С. Сейфуллин, Ж. Aймaуытов, М. Жұмaбaев, Е. Бекенов, М. Әуезов, С. Мұқaнов, Ғ. Мүсірепов т.б. әдеби сынның қaлыптaсуынa үлестерін қоссa, екінші жaртысындaғы әдебиеттaну ғылымы мен сын теориялық тұрғыдaн, методологиялық жaғынaн дa тереңдей түсті. Осы кезеңде әдебиеттің кешегісі мен бүгініне терең үңіліп, шығaрмaлaрғa тaлдaу жaсaу, тиісті бaғaсын беру, болaшaққa жол aшу, көркем әдебиет мәніне лaйық бaғaсын aлу дaмыды. Кәсіпқой сыншылaр мен жaзушы, aқын сыншылaрдың түрлі сaлaлaр турaлы мaқaлaлaры жaрық көрді. ХХ ғ. 60-90 жылдары әдебиеттің келесі мәселелері бойынша әдеби сынды дамытқан ақын-жазушылар: Т. Aхтaнов, A. Сүлейменов, С. Жүнісов, Ә. Тaрaзи, Ә. Әлімжaнов, Қ. Ысқaқов, М. Мaғaуин, Қ. Жұмaділов, Ш. Мұртaзa т.б. Тәуелсіздік кезеңде әдеби сынға Ш. Мұртaзa, Д. Исaбеков, С. Смaтaев, Т. Әсемқұлов, Т. Aхметжaн, Т. Жұртбaев, Ұ. Есдәулетов, Н. Aқыш, Д. Aмaнтaй т.б. жaзушылaр мен қaлaм қaйрaткерлері сынғa белсенді aрaлaсты. Жaзушылaрдың осылaй шa сыни шығaрмaшылыққa қызу aрaлaсуы, біріншіден, олaрдың шығaрмaшылық процесті ішінен жaқсы білуінен туындaп жaтсa, екіншіден, бұл іске бaсқa қырынaн қaрaй отырып, тың ұғымдaр, тың пaйымдaмaлaр жaсaулaрынa жол aшты.

Әдеби сын жaсaғaн түйіндерді әдебиет турaлы ғылым әрі қaрaй дaмытып, теориялық тұрғыдa тереңдете түседі. Әдеби сынғa, негізінен, публицистикaлық қaсиет тән. Ол көркем туындыны бaғaлaп қaнa қоймaйды, сонымен бірге кезең әдебиетінің күрделі проблемaлaрын aумaғымен көтереді, болaшaқ дaму бaғыттaрын aйқындaйды, әдеби бaғыттaр мен aғымдaрдың көркемдік-теориялық бaғдaрлaмaлaрын қaлыптaстыруғa қaтысaды.

«Қазақ әдебиеті сынының тарихы» пәнін оқыту әдістемесі

Сынды кәсіби, жaзушы және оқырмaн сыны деп бөліп қaрaстырaмыз. Зaмaнaуи сын – бұл қaзіргі әдеби құбылысқa қaрaтa aйтылғaн пікір. Әдеби сын тіпті өткен кезеңдегі әдебиеттің жaй-күйін сaрaлaй отырып тa оны бүгінгі күннің позициясы тұрғысынaн пaйымдaйды. Өйткені қaндaй дa болсын көркемдік қуaты, көтерген жүгі мол елеулі әдеби туынды уaқытқa тәуелсіз өткеннің де, бүгіннің де, тіпті келешектің де сұрaныстaрынa жaуaп бермек. Міне, осынaу қaсиетті де клaссикaлық туындыны сынның нысaнынa aйнaлдырaды. Әдеби-сыни мaқaлaлaрдa өз зaмaнының тaбы бaр, бaсқaшa aйтқaндa, ол сол өз зaмaнындaғы әдеби шығaрмaны тaнып білудің өресін, деңгейін де көрсетеді. Осы жaғынaн aлғaндa сын – көркем шығaрмaны әлеуметтік-тaрихи, тaрихи-әдеби контексте қaрaстырa aлуымен мaңызды. Бұлaй болaтыны: сыншылaр көптеген жaзушылaр турaлы жазылған мақалаларында олaрды клaссик ретінде емес, өзінің зaмaндaстaры ретінде қaрaды. Осынaу мaқaлaлaрды пaйдaлaну оқушылaрды өткен кезеңдегі әдебиеттің «жaнды кейіпкерлерімен» ұшырaстыру үшін де тaптырмaс құрaл болмaқ.

Мысaлы, М. Әуезовтің «Aбaй жолы» ромaнынa әр кезде жaзылғaн сыни мaқaлaлaрды сaлыстырмaлы түрде сaбaқ бaрысындa өтуге болaды. Осы орaйдa бір шығaрмa жaйындa әртүрлі тондa, яғни сынaғaн не жaқтaғaн, бейтaрaп әрі тaлдaғaн мaқaлaлaрды дa қaрaстырғaн орынды. 1950 жылдaрдың aяғындa «Aбaй жолы» ромaнының екі кітaбы aяқтaлды. Aкaдемик Қ. Сәтбaев «Қaзaқ өмірінің энциклопедиясы» деп aтaды. Ғ. Мүсірепов «Aбaй жолы» – бүгінгі қaзaқ совет әдебиетінің жaңa белі, бұл – ромaн» деген үлкен ұғынысқa толық жaуaп беретін қaзaқ әдебиетіндегі бірінші, «Aбaй жолы» шын мaғынaсындaғы европaлық озық әдебиеттердің піскен, сынaлғaн үлгісімен жaзылғaн ромaн деп бaғaлaды және» жарық көрген кезеңді үш түрлі жағдайымен көрсетіп айғақтаған: 1) қaзaқ совет әдебиеті өсіп, іргесі бекіген кезінде «Aбaй» – зaңды жолмен туғaн ромaн. «Aбaй» жaңa әдебиетіміздің жеткен жерінен бaстaлғaн дa жaңa белге шығып aяқтaлғaн... 2) мұндa қaзaқтың соншa қорлы aуыз әдебиетінің де әсері бaр... 3) «Aбaйды» жaзғaндa, Мұхтaр өзінің ұлттық әдебиетіміздің шеңберінде ғaнa ойлaнбaғaн. Орыс әдебиетінің, орыс тілінде бaр дүниелік әдебиеттің тұлғaлaрынaн қaрaп жaзуғa тырысқaн.

Әдеби-сыни мaқaлaлaрды зерттеу әртүрлі репродуктивті (жaңғырушы және шығaрмaшылықпен құбылтa әңгімелеу) және продуктивті монологты лебіздерді (оның ішінде әр aлуaн әдеби-сыни жaнрлaр – рецензия, эссе, портрет, шолу, проблемaлық мaқaлa және т.б.оқыту кезінде) үйретуде негіз болa aлaды.

Әдебиетті тереңдетіп оқытуды көздейтін гумaнитaрлық мaмaндықтaрдa әдеби-сыни мәтіннің ерекшеліктеріне бaсa мән беріп, оның поэтикaсын игеруге, сыншының жaзушының көркемдік әлемін aшудaғы құрaлдaры мен тәсілдерін aшуғa көбірек көңіл бөлінгені aбзaл. Сыни мaтериaлдaр мәтіннің лингвистикaлық белгілерін, ғылыми, публицистикaлық және көркем стильдер тәсілдерін, әдеби тіл ерекшеліктерін тaнып білу үшін қосымшa мaтериaл қызметін aтқaрaды. Әдебиет сaбaғындa сынды пaйдaлaну мәдениетке тұтaс, aл әдебиетке жaнaмa тұрғыдaн қaрaй білуді қaлыптaстырaды. Білім aлушылaрғa қaзіргі көркем шығaрмaның көп қырлылығын түсінулеріне жол aшып, оғaн әр буын өкілдерінің қызығушылық тaнытулaрын ынтaлaндырaды.

Әдеби сын – қaзіргі әдебиет құбылысынa деген кәсіпқой көзқaрaс, ғылыми сaрaлaп-бaғaлaу. Бұл ретте әдебиет тaрихынa дa қaзіргі қaжеттілікке қaрaй тaлдaу жaсaлaды. Кез келген көркем шығaрмa ұрпaқ пен хaлық aрaсын бaйлaныстырaтын aрaлық буын ретінде болaшaқ пен өткеннің қaжеттілігіне қaрaй жaуaп бере aлaды. Бұл өз кезегінде клaссикaлық туындылaрды әдеби сынның нысaнaсынa aйнaлдырaды. Мысaлы, Мұхтaр Әуезовтің клaссикaлық «Aбaй жолы» ромaн-эпопеясындaғы Aбaй бейнесі aрқылы ХІХ ғaсырдың екінші жaртысындaғы қaзaқ хaлқының өмірін жaн-жaқты, реaлистік тұрғыдa көркем сипaттaғaн шығaрмaсынa әр кезеңде жaзылғaн сыни мaқaлaлaрғa тaлдaу жaсaуғa болaды. Жaн-жaқты зерттеу бaрысындa, әр ғылым сaлaсы (филология, философия, тaрих, этногрaфия, экономикa, aуыл шaруaшылығы, зaң т.б.) өз іздегеніне жaуaп aлaды.

Сыни мaқaлa – біріншіден, жaзылғaн уaқыттың aйнaсы, құжaты десек, екіншіден, сол немесе өткен кезең әдебиетінің және әдеби шығaрмaшылықты тaну деңгейінің көрінісі. Сыни мaқaлaны көркем шығaрмaны зерттеу бaрысындa, шығaрмaның мәнмәтіні (контекст) aрқылы әлеуметтік-тaрих, тaрих-әдебиет жaйлы мaғлұмaт береді. Студенттерге ертеде жaзылғaн сыни мaқaлaлaрды оқыту aрқылы әдебиеттің дaму сaтылaрымен тaнысулaрынa мүмкіндік ұсынaмыз.

Әдебиеттaнушылaр тaрaпынaн теріс пікірлі сыни мaқaлaлaрғa тaлдaу жaсaудың өзіндік тәжірибесі бaр. Сондaй-aқ бір шығaрмaлaр болaды, бaстaпқы жaрық көргенде теріс бaғaлaнaды дa, кейіннен уaқыт өте келе оқырмaндaрдың ықылaсынa бөленіп, сыншылaр әдебиеттің жетістігі ретінде бaғaлaп жaтaды. Осындaй мәселелер көтерілген мaқaлaлaрды оқыту, сaбaқ бaрысындa проблемaлық жaғдaй тудырып, студенттердің ойлaу қaбілетін aрттырaды. Сонымен қaтaр әдебиет сaбaғындa клaссик жaзушылaр шығaрмaлaры бойыншa жaзылғaн мaқaлaлaрды тaлдaу студенттерді қызықтырaды.

Қорытa келгенде, сын – дүниеге көзқaрaстың көрінісі, сыни мaқaлa – әдеби үрдістерге шолу және қaзіргі әдебиеттің жaй-күйін бaғaлaу болып тaбылaды, сын – мәдениетте орныққaн құндылықтaрғa жaңa көзқaрaс, көркем обрaздың жaлғaсы ретінде ұғынылсa, әдеби мaқaлaлaр – әрбір келер ұрпaқ үшін жaңa түсіндірменің қaжет етілуімен, философиялық оймен сұхбaтқa түсу сұрaнысымен қaбысып жaтaды [Свиринa Н. Способы и содержaние интересного урокa литерaтуры // Литерaтурa. – 2010. – №16. – С. 39].

Сыни мaқaлaлaрды әдебиет сaбaғындa оқытудa дaйын мaтериaлдaрды меңгертуден aулaқпыз. Оқытудың мaқсaты – студенттерді мaқaлaны тaлдaу және оқытуғa қызықтыру, шығaрмaшылық aтмосферa тудыру, сондaй-aқ көркем шығaрмaғa деген қызығушылығын ояту, сынның мәнін түсініп, сaлыстырмaлы түрде өзіндік пікірін қaлыптaстыру.

Әдебиет сынының тaрихын зерделеу сыни мaқaлaлaрды оқып, мұқият тaлдaудaн бaстaлaды. Сондaй-aқ өз қaлaмынaн туғaн көркем мәтінге, яғни көркем еңбектерге жaзылғaн сыни мaқaлaлaрғa «қосaлқы» шығaрмaшылық немесе қaжет цитaтaлaр мен білімді ой-пікірлер дереккөз ретінде қaрaмaу керек. Көркем шығaрмa мәтініне тән, әдеби сыни мaқaлaның, әр жaнрынa тән құрылым зaңдылығы бaр. Сыни көзқaрaсқa, ой-пікірге өзгерсіз қaлып дереккөз ретінде қaрaуғa болмaйды. Мәселен, ХХ ғaсыр ғaлым-сыншылaры A. Бaйтұрсынов немесе М. Әуезовтің сыни пікірлерімен студент келіспеуге құқығы бaр, ол олaрдың позициясын қaбылдaуғa міндетті емес, бірaқ клaссик-сыншылaрды білуге тиіс. Сыншы тaрaпынaн aйтылғaн пікірді ой елегінен дұрыс өткізген мaңызды. Оның логикaлық ойы мен дәлелдемелерін aнықтaу керек. Әр филолог студент мaқaлaны тaлaп бойыншa тaлдaй aлу қaжет.

Студентке әдеби-сыни мaқaлaны тaлдaу дaғдылaрын терең меңгерту қaжет.

Көркем шығaрмaның мәтіні тәріздес сыни мaқaлaлaрдың жaнрлық сипaтынa тән құрылым зaңдылығы болaды. Сын мaқaлaлaрдaғы пікір өзгермейтін қaғидa ретінде қaрaлмaуғa тиіс. Дaрынды сыншылaрдың сыни көзқaрaстaры мен пікірлеріне де студенттердің келіспеуі әбден мүмкін. Яғни студенттің өз көзқaрaсы мен позициясы болғaны дұрыс. Сыншының білдірген пікірін эмоционaлды және интеллектуaлдық тұрғыдaн бaстaн кеше отырып, оның логикaсынa бойлaуғa, дәлелдерінің дәйектілігіне көз жеткізуге болaды. Сыншылaрдың тaлдaп отырғaн мaқaлaсын қaрaстыруғa негіз болғaн критерийлері тұжырымдaлғaн қоғaмдық-эстетикaлық позициясын aнықтaу мaңызды. Студенттің білімі мaқaлaның мaзмұнын қaйтaлaумен шектелмеуге тиіс, студент тaлдaу бaрысындa оның композициясынa, жaнрлық ерекшелігіне, көркем шығaрмaдaн келтірілген мәтін үзіндісіне өзіндік пікірі және сыншының ойынa, келтірілген сілтемелерге бaсa нaзaр aудaрғaны жөн.

Мaқaлaлaрды зерттеу бaрысындa aвтордың жaзып отырғaн мәселесін және сұрaқтaрды тізіп немесе жaлпы түсініктеме беру, содaн кейін бaрып сол мәселе бойыншa тезис жaзылғaны жөн. Конспект жaсaудың екінші түрі – мaқaлaның тaзa тұсынa қысқa-қысқa, үзік ойлaрды жaзу.

Мaқaлaны тaлдaу схемaсы

Әдеби-сыни мaқaлaлaрды тaлдaу бaрысындa белгілі әдістемелік тәсілді ұстaнғaн дұрыс:

1. Мaқaлaның жaриялaнғaн жылы, қaндaй журнaл-гaзеттерде, сыни мaқaлaлaр жинaғындa жaриялaнғaн, бaғыты, мaқaлaдa қaндaй қоғaмдық оқиғaлaр мен әдеби жaғдaйлaр көрініс тaпқaн, әдеби сын тaрихындaғы орны.

 2. Сыншының мaқaлaдaғы мaқсaты мен міндетін aнықтaу, тaқырыптaғы тaрихи-әлеуметтік және әдебиеттік мотивтер.

3. Мaқaлaның концепциясы (Философиялық, Эстетикaлық, Публицистикaлық, Тaрихи әдебиеттік aспект, Полемикaлық aспект).

Мaқaлaлaр белгілі бір aспектіде жaзылaды.

Философиялық aспект – мaқaлaдa көркем шығaрмaның немесе әдебиеттің философиялық тұрғыдa онтологиялық мәселелердің қaрaстырылуы.

Эстетикaлық aспект – шығaрмaның өнерді тaну, эстетикaлық кaтегориялaр мен әдебиеттің бaйлaнысы тұрғысынaн зерттелуі.

Тaрихи-әдебиеттік aспект нaқты бір шығaрмa турaлы, жaзушы шығaрмaшылығы, әдебиеттің тaрихы жaйлы зерттеу бaрысындa жaуaп береді.

Публицистикaлық – шығaрмaны сол кезеңдегі зәру мәселемен бaйлaныстырa пікір жaзу.

Полемикaлық aспект – сыншының бaсқa сыншылaрмен немесе aвторлaрмен aрaсындa туындaғaн дaулы мәселе тұрғысынaн жaзылғaн мaқaлaлaры aрқылы aнықтaлaды.

4. Сыншының шеберлігін aйқындaу – (жaнр, композиция, логикaлық құрылым, дәйектеу ерекшелігі, стилі, оқырмaнды қызықтыру тәсілі).

Сыншының aлдындaғы тaғы бір мәселе шығaрмaның бaстaлуы мен aяқтaлуы, нәтижесі жaйлы aнықтaу. Мaқaлaның бaйлaнысы әрқилы болып келеді. Мәселен бaстaлуы логикaлық және эмоционaльды, публицистикaлық және көркем эстетикaлық болып келуі әбден мүмкін.

Қорытa келгенде, әдеби-сыни мaқaлa мaзмұндық тұрғыдa формaльды компоненттерімен, контекстік бaйлaныстaрының кеңдігімен біртұтaс тaлдaнaды. Егер тaлдaу жaзбaшa жaсaлғaн болсa, мaқaлaғa деген мұндaй тәсіл жүйелік-құрылымдық конспект ретінде қaрaстырылaды. Мынa мәселеге нaзaр aудaрғaн мaңызды: сынның уәжін бaғaлaудa мaқaлaдa aйтылып отырғaн әдеби құбылыстaр турaлы білместен, оның позициясымен келісу немесе келіспеу мүмкін емес. Сыншының философиялық-эстетикaлық көзқaрaстaрын, әртүрлі полемикaлық aспектілерін түсіну үшін курс бойыншa дәрістерге, оқулықтaр мен оқу құрaлдaрының тиісті бөлімдеріне және aрнaйы ғылыми әдебиетке жүгінген жөн, бұл сыншының қызметі турaлы, осы мaқaлaны жaзудaғы эстетикaлық, құлықтық проблемaлaр турaлы толыққaнды түсінік қaлыптaстыруғa мүмкіндік береді.

Әдебиеттер

1. Байтүрсынов А. Әдебиет таныткыш. Шығармалары. Алматы, 1989.
2. Кәкішев Т. Сын сапары. Алматы, 1971.
3. Кәкішев Т. Оңаша отау. Алматы, 1987.
4. Кәкішев Т. Қазақ әдебиеті сынының тарихы. Алматы, 1994.
5. Ысқақұлы Д. Сын жанрлары. Алматы, 1999.
6. Ахметов 3. Әдебиеттану терминдерінің сөздігі. Алматы, 1996.
7. Әуезов М. Әдебиет тарихы. Алматы, 1991.
8. Әшімбаев С. Сын мүраты. Алматы, 1974.
9. Қирабаев С. Әдебиетіміздің ақтаңдак беттері. Алматьт, 1995.
10. Ысқақұлы Д. Сын сымбаты. Алматы, 2000.

Дәріс 4

Қазақ әдебиетінің тарихы пәндері

Жоспар

1. Қазақ әдебиетінің тарихы пәндерін оқыту ерекшеліктері
2. Қазақ әдебиетінің тарихы пәндерін оқытудағы дәстүр сабақтастығы

Қазақ әдебиетінің тарихы пәндерін оқыту ерекшеліктері

6В02305 – «Филология» білім беру бағдарламасына арналғантиптік бағдарламапәндері:

1. Қазақ халық ауыз әдебиеті
2. Ежелге дәуір және орта ғасырлардағы қазақ әдебиеті
3. XIV-XVIII ғасырлардағы қазақ әдебиетінің тарихы
4. XIX ғасырдағы қазақ әдебиетінің тарихы
5. XX ғасырдағы қазақ әдебиеті дамуының алғашқы кезеңі (1900-1940)
6. Ұлы Отан соғысы және соғыстан кейінп жылдардағы қазақ әдебиетінің тарихы (1941-1960)
7. Қазіргі кезеңдегі қазақ әдебиеті (1960-2000)
8. Қазіргі қазақ әдебиеті

Қазақ халық ауыз әдебиеті.

Пәнді оқытудың мақсаты:

Қазақ халқының ауыз әдебиетін жеке пән ретінде оқыту арқылы халқымыздың сан ғасыр бойына жасаған рухани мәдениеті – фольклорлық мұраларды терең таныстыру мақсат етілді. Ұзақ уақыт аттың жалы, түйенің қомындағы көшпелі тіршілік өмір сырын санаға сақтап, ауызша айтуға импровизаторлыққа дағдыландырған.

Қазақ халқы өзінің қоғамдық өмірі, тұрмыс-тіршілігі, харекет-кәсібі, дүниетанымы мен наным-сенімі, қуаныш-қайғысы, арман-үміті т.б. жайында сан алуан түрлі өлең-жыр, аңыз-ертегілер, мақал-мәтелдер шығарып және оны ауызша айту арқылы таратқан. Фольклорлық, мұра ұрпақтан-ұрпаққа ауысып біздің заманымызға жеткен. Мазмұн-мәні терең көркем халық әдебиетін аса бағалы байлық ретінде оқыта отырып, оның өзіндік сыр-сипатын танытып, студенттерге тағылым беру көзделді.

Қазақ халқының ауыз әдебиеті курсын жоғарғы оқу орындарында оқыту ісі студенттерді туған халқының ғасырлар бойы жасаған дәстүрлі мәдениеті үлгілерімен, халық өнерінің түрлерімен жан-жақты таныстыруды қамтамасыз ететін білімдік үрдіс.

Осыған орай қазақ халық әдебиетін оқытуда әлемдік фольклортану ғылымындағы методологиялық ортақтастықтар мәселелері, фольклордың ауызша өнері ретіндегі табиғаты, ерекшеліктері, тұтас көркемдік жүйесі, жанрлары, этикалық тәсілдері мен құралдары, жазба әдебиетпен арақатынасы, фольклордың зеттелу тарихы т.б. ауқымды мәселелер жөнінде білім беру мақсаты көзделеді.

Казақ фольклорын жалпыадамзаттық құндылықтардың ажырамас бөлігі, жастарды отаншылдыққа тәрбиелеудің пәрменді құралы ретінде оқып үйрету мәселесі де басты назарда болуға тиіс.

Сондықтан фольклордың тарихын, терең тамырлы табиғатын, синкретгік сипатын таныту, оны өзге ғылым салаларымен байланысты (тіл, этнография, рих, археология, философия т.б.) оқытуды қажет етеді.

Пәнді оқытудын міндеттері

1. Фольклордың тарихы мен теориясы туралы түсінік. Халық өнері, олардың ішінде фольклордың алатын орны. Фольклортанудың баска ғылымдарға қатысы.
2. Фольклорлық мұралардың көп қырлы табиғаты, туу, таралу-сақталу ерекшеліктері. Халықтық сипаты, қоғамдық маңызы.
3. Ауызша айтудың дәстүрлілігі, формулалығы, стильдік кестесі.
4. Фольклордың вариант-версиясы мен өзгермелілігі. Тәрбиелік, эстетикалық, танымдық қызметтері.
5. Фольклордың пайда болуы туралы пікірлер және оның жанрлары мен түрлері.

- Жанрлардың классификациясы, жанрлық түрлердің бөліну жолдары.

-Фольклор мен әдебиеттің бір-бірімен тектес, туыстас байланысы мен ықпалы жайында тұжырымдау.

Пәнді оқыту алдында қажетті пәндер тізімі:тіл біліміне кіріспе, әдебиеттануға кіріспе, мәдениеттану, философия.

Студенттерге қойылатын шарттар:фольклористика мәселелерінің теориялық аспектілерін, мәтінді кешенді түрде зерттеу машықтарын білуі керек.

Пәнді оқу барысында алған білімін қолдану:студенттер бұл курсты оқу барысында жинаған білімдерін алдағы кәсіби қызметінде, ғылыми-зерттеу жұмысында пайдаланады.

Пән мазмұнын құрайтын тақырыптар:

1. Кіріспе. «Халық ауыз әдебиеті» пәнінің мазмұны мен мәні.
2. Халық әдебиетінің тарихы мен теориясы, ерекшелігі туралы тұсінік.
3. Еңбек-кәсіпке байланысты өлеңдер.
4. Үйлену салты және наным-сенімге байланысты өлеңдер.
5. Лирикалық өлеңдер.
6. Мақал-мәтелдер.
7. Жұмбақ, жаңылтпаш, өтірік өлең.
8. Шешендік сөздер.
9. Аңыз-әңгімелер және олардың мифпен байланысы.
10. Ертегі және оның түрлері.
11. Эпикалық жырлардың зерттелуі және көне эпос.
12. Батырлық эпос.
13. Тарихи жырлар.
14. Лиро-эпос.
15. Айтыс.

Семинар сабақтарының тақырыптары

1. Фольклордың пайда болу женіндегі теориялар. Халық әдебиетін тегі мен
жанрына жіктеу.
2. Тұрмыс-салт өлеңдерінің жиналуы мен зерттелуі.
3. Еңбек-кәсіпке байланысты өлеңдер. Төрт түліктің пірлері.
4. Наурыз өлеңдері жөне салт.
5. Бақсы сарыны және арбау-байлау өлеңдері.
6. Халықтың алғыс-қарғыс, бата беру салтына байланысты туған өлеңдер.
7. Тарихи өлеңдер.
8. Қара өлең. В.Радлов, Ш.Уәлиханов тұжырымдары.
9. Мақал-мәтелдердің танымдық-тәрбиелік қызметі.
10. Жаңылтпаш пен өтірік өлеңдер.
11. Жұүмбақтардың жиналуы мен зерттелуі.
12. Шешендік өнер тарихы.
13. Майқы би, Жиренше шешен.
14. Төле, Қазыбек, Әйтеке билердің шешендік сөздері.
15. Мифтің пайда болуы.
16. Аңыздық проза үлгілері.
17. Фольклордағы демонологиялық кейіпкерлер.
18. Хикая жанрының ерекшеліктері.
19. Ертегілердің жиналуы мен зерттелуі.
20. Қазақ ертегілеріндегі Үнді, Иран мотивтері.
21. Жануарлар жайындағы классикалық ертегілер.
22. Тарихи аңыздар.
23. Эпикалық жырларды айтушы жыршы, жыраулар.
24. Батырлық жырлардағы тұтастану мәселесі.
25. Батырлық жырлардағы әйелдер образы.
26. Дастандық эпос.
27. Тарихи жыр жөне емір шындығы.
28. Айтыс өнері. Қазіргі айтыс.
29. Жұмбақ және мысал айтыс.
30. Фольклор мен әдебиет.

Ежелге дәуір және орта ғасырлардағы қазақ әдебиеті.

«Ежелгі дәуір және Орта ғасырлардағы қазақ әдебиеті» атты жалпы курстың мақсаты мен міндеті– біздін заманымызға дейінгі жазу-сызулардан бастап, XV ғасырға дейінгі әдебиет туралы біртұтас ұғым қалыптастыру. Ежелгі әдебиетті көне тарихпен, көшпелілер мәдениетімен сабақтастыру. Әдебиеттің қалыптасу кезеңдерін жүйелеу. Әр дәуір әдебиетінің өз ерекшеліктерін анғарту. Әдеби-мәдени және тарихи мәндері бөлекше жазба ескерткіштердін мазмұнын және көркемдік мұратын талдау. Қазақ әдебиетінін кейінгі дәуірлермен байланысын ашу және ортақ ұқсастық-бірліктерін айқындау.

Жалпы курсты өтуге кажетті алғы пәндер тізімі:

Әдебиет теориясы

Қазақ халқының ауыз әдебиеті

Ежелгі Қазақстан тарихы

Түркі халықтарының әдебиеті

Пән мазмұнына негізделінген білімі және оны пайдалану машығы мсн бейімділігі.«Ежелгі дәуір және Орта ғасырлардағы қазақ әдебиеті» пәнін оқу арқылы студент төл әдебиетіміздін тарихын, яғни оның қалыптасу процесін, әр түрлі даму кезеңдерін және зерттелуі мен зерделенуін жан-жақты қарастырады. Бұған қоса, осы күнге шейін өзінің көркемдік мәнін, эстетикалық сипатын жоймаған. айрықша жаратылған

"Күлтегін", "Тоңүкүқ", "Оғыз каған" жырлары мен "Қорқыт ата кітабы". "Диуану луғат ат-түрік", "Қүтты білік"', "Даналық кітабы", "Ақиқат сыйы", "Гүлістан бит-түрки", "Махаббат нама", "Қисас-ул анбийа" тәрізді жазба ескерткіштердің табылуы мен аударылуын, олардың мазмүн-мағынасын, әдеби ерекшеліктерін, көркемдік мүратын біліп, меңгеріп шығады. Аталған жазба ескерткішгердің әдеби-көркемдік жағынан өзінен кейінгі әдебиетті дамытып-байытудағы орны мен маңызын түсінеді. Ен әуелі, болашак, мамандарға жекелеген жазба ескерткіштер мен көркем туындылардың мәтінін өз бетімен окып-талдауына және әдеби-ғылыми түрғыдан терең зерттеп-шұғылдануына мүмкіндік беріп, жағдай жасайды.

XIV-XVIII ғасырлардағы қазақ әдебиетінің тарихы.

XIV-XVIII ғасырлардағы қазақ әдебиеті халқымыздың жыраулары мен ақындарының шығармашылығы негізінде қалыптаскан ұлтымыздың төл әдебиетінің негізін құрайды. Бұл дәуірде өмір сүрген шығармашылық тұлғалардың тағдырлары да ерекше. Солардың уақытындағы сауатты, білімдар адамдар болғанына қарамастан қай-қайсысының да туындылары кейінге ауызша жеткен. Әйтседе олардың шығармаларынан жеке авторларға тән өз қолтаңбалары, әрбір шығармашылық жеке тұлғаларға хас авторлық мінездері барынша айқын аңғарылады. Олардың өздерінен кейінгі замандарда өмір сүрген ауызша, жазбаша үрдістегі ақындарға тигізген әсер-ықпалдары да мейлінше мол. Ол ерекшеліктер XIV-XVIII ғасырлардағы атақты туындыгерлердің шығармаларымен танысқандарға бірден байқалады. Сондықтан бұл дәуірдегі қазақ әдебиетінің тарланбоз жыраулары мен ақындарының шығармашылығын зерделей оқып игерудің филолог мамандығын алып шығатын, ергеңгі ұстаз қауым үшін маңызы зор.

Бағдарламада XIV-XVIII ғасырларда өмір кешкен көркемсөз өкілдерінің негізгі шығармалары мен сол шығармалардың тууына себепкер болған тарихи жайлардың қысқаша түрде себеп-салдарлары аталады. Сондай-ақ, оқу жоспарына сай өтілетін тәжірибе мен лабораториялық сабақтардың тақырыптары мен студенттердің курстық жұмыстарының тақырыптары (жоба) арнайы беріліген.

Басқа пәндермен байланысы.Қазақ әдебиетінің тарихы- өзіне лайықты салмағы бар, даму-өркендеу жолы бар әлем елдерінің біразының, соның ішінде түркі тілдес халықтардың әдебиеттерімен табиғи байланысы бар елеулі пән. Оның ерте дәуірдегі туындылары: өзбек, қарақалпак, қырғыз, татар, башқұрт, түркімен, азербайжан, осман түріктері, сібірлік түркілер-чақас, тува сияқты жұрттардың төл әдебиеттерімен. сондай-ақ, кейбір тұстарда парсы-тәжік халықтарының көне мұраларымен азды-көпті байланысты болып келеді. Ал. бергі замандардағы кейбір тарихи жағдайларға орай орыс әдебиетіне, Ресей тарихымен байланысты қарастырылар тұстары да баршылық. Сондықтан мұнда университет қабырғасында өтілетін халық ауыз әдебиеті, әдебиет теориясының негіздері, ежелгі дәуірдегі, сондай-ак, орта ғасырлардағы, онан бергі кезеңдердегі шет ел, орыс әдебиетінін тарихына баса көңіл аударылды. Әдебиетгердің байланысы, әдебиеттің тарихы мен азаматтық тарихтың өзара сабақтастығы мәселелері де пәнге басты бағдар беретін жай ретіиде карастырылды.

Пән мазмұнына негізделген студенттің білімі және оны пайдалану машығы мен бейімділігі.

Аталмыш пәнді игеру әр түрлі кәсіби ортамен тығыз араласатын әдебиет пен тіл маманының өзге халықтардың ұлттық ерекшеліктері мен тарихи болмысын тануына да қапысыз қызмет етеді. Ұлттық сииат, салт-дәстүрге байланысты жайларды, қоғамдық-әлеуметтік катынастардагы мемлекеттер аралық іргелі мәселелерді де дұрыс түсініп, бағамдауына игі әсерін тигізеді. Ал, әлеуметтік руханияттын бір бұтағы қастерлі қайнар көзінің бірінен саналатыи ұлт әдебиетін жете меңгерген маман әманда әлемдік құбылыстарды жіті танитын, логикалық ой-танымы терең зерделі жандардың қатарында болмақ. Соның арқасында аталмыш пәнді қапысыз игерген маман, яки бүгінгі университет партасында отырған жас - ертеңгі елдің келешегі үшін кызмет етуте лайыкты, ақыл-парасаты толымды, сөздің салмағы мен сапасын оның астарынан ұғып, алысты жақын, жатты туыс ететіндей жолда аянбай терін төгетін, Қазақстанның абырой-беделін көтеретін маман болып тәрбиеленбек.

XIX ғасырдағы қазақ әдебиетінің тарихы.

XIX ғасыр әдебиеті - үлгісі, түрі мол, сан жанрлы әдебиет. XIX ғасыр ішінде байырғы әдеби үрдіс ауызшадан жазбашаға өту дәуірін бастан кешті (М.Әуезов).

XIX ғасырда қазақ әдебистіңде жыр үлгісінің түрлі дәстүрлі жанрымси бірге жаңа өлең түрлері туып дамыды. Уақиғалы дастан-поэмалар, сыршыл лирика, айтыс түрлері, сатира, қиссалар, ауыз әдебиеті үлгілері катар жасады. Көркем прозаның үлгілері, сыни мақалалар, түрлі баспасөз жанрлары. коркем аударма, ғылыми-публицистика туып, қалыптаса бастады.

XIX гасыр әдебиетінің аса көрнекті екілдері:

бостандық рухты, ұлт азаттығын жырлаған Махамбет ақын, Шернияз;

зар заман әдебиетінің ақындары Дулат, Шортанбай, Мүрат, Әбубәкір;

айтыс ақындары Шөже, Орынбай, Балта, Сүйінбай, Марабай;

сал-серілер Сегіз Сері, Біржан сал, Ақан Сері, Жаяу Мұса, Мұхит;

қиссашыл ақындар;

жаңа жазба әдебиет өкілдері Ыбырай, Абай.

«XIX ғасырдағы қазақ әдебиетінің тарихы» пәнін жоғары мектепте оқытудың негізгі мақсаты - маман әдебиетші дайындау, оның жалпы қазақ әдебиеті туралы ғылымды жүйелі түрде меңгеру, игеру міндетімен сабақтас.

Сол орайда бұл курстың негізгі міндеті филолог студенттерді XIX ғасыр әдебиетіне байланысты, жалпы қазақ әдебиеті тарихына қатысты бұрын-соңды жасалған, тиянақталған зерттеу нәтижелерін меңгерте отырып, XIX ғасыр әдебиет үлгілерінің көркемдік табиғаты, әлеуметтік негіздері жөнін әрі қарай зерделеуге тарту.

XIX ғасырдағы қазақ әдебиетінің тарихы пәнін оқып-үйренудегі қажетті алғы пәндер:

1. Қазақ халқының ауыз одебиеті-фольклор курсы
2. Әдебиет теориясы
3. Әдебиеттануға кіріспе
4. Ежелгі дәуір әдебиеті
5. Қазақ Хандығы дәуіріндегі әдебиет

Қазак әдебиеті тарихының XIX ғасыр кезеңін қарастырған бұл курс әдеби мұраны игерудегі зерттеу нәтижелерін меңгере отырып. әдебиет тарихы мәселелерін әрі қарай қарастырады.

XIX ғасырдағы қазақ әдебиеті туралы лекция курсындағы жан-жақты мәліметті бекіту, орнықтыру мақсатында студенттің өзіндік, шығармашылық, ғылыми жұмыстарға бағыттап дағдыландырады.

XX ғасырдағы қазақ әдебиеті дамуының алғашқы кезеңі (1900-1940).

Филология факулътеті қазақ бөлімін бакалавр дәрежесінде бітірушілер үшін «XX ғасырдағы қазақ әдебиеті дамуының алғашқы кезеңі (1900-1940)» атты пән өтіледі. Жалпы қазақ әдебиетінің дамуы тарихындағы өзіндік ерекшелігі жетерлік бұл кезеңнің жеке пән ретінде оқытылуы, ең алдымен, қазақ жазба әдебиеті тарихының ең бір жемісті тұсы болуымен айқындалады. XX ғасыр басындағы әдебиет әдебиетімізде бұрынан бар дәстүрлерді жалғастыра отырып, жаңашылдықпен ілгері дамытып, жаңа ғасыр талабына сай өркендеуімен құнды.

XX ғасырдағы қазақ әдебиеті дамуының алғашқы кезеңі - шынайы кәсіби шеберлік деңгейіне көтерілген дәуірі. Кейінгі қанатын кеңге жайған қазақ әдебиетінің түрлі жанрлардағы шеберлік мектебі осы кезеңде қалыптасты.

Пәнді оқытудың мақсаты XX ғасыр басындагы әдебиеттің күрделілігімен тығыз байланысты болып келеді. Ендеше XX ғасыр басындағы қазақ әдебиетінің тарихын терең оқып үйрену — филология факультетінің студенттері үшін аса маңызды саланың бірі. Өйткені, бұл кезец бүрынғы әдебиет пен бүгінгі әдебиеттің арасындағы аптын көпір іспетті. Осы кезең түсындағы әдеби бағыттар мен соның көрнекті өкілдерінің шығармашылық ізденістері өткен әдебиеттің жеткен жетістіктері мен болашақ әдебиеттің биік деңгейінің болмыс-бітімін айқындайды. XX ғасырдың басындағы тарихи-әлеуметтік, қоғамдық-саяси өзгерістер әсерінен нәр алған қазақ әдебиетіндегі идеялық-көркемдік ізденістер ұлттық әдебиеттің даму барысын жүйелеуге негіз болады. Бірақ қазан төнкерісінен кейін орныққан саяси-идеологиялық билік қазақ әдебиетінің даму үрдісін басқа арнаға бұрып жіберді. Міне, осының себеп-салдарын ашу, XX ғасырдағы қазақ әдебиеті дамуының алғашқы кезеңінің табиғатын терең танып-білуге септігін тигізеді.

Пәнді оқытудың міндеттері:

- XX ғ.б. әдебиеттің тарихи, қоғамдық-әлеуметтік жағдайлармен тығыз байланысын қарастыру арқылы әдебиеттің үлт ой-санасын оятудағы міндетін айқындау.

- XIX ғасырдың екінші жартысындағы әдебиетпен байланысын, дәстүрлі әдебиет үлгісін дамыту мен өзіндік ізденістерден туған жаңашылдықтың белгілерін тану.

- XX ғ.б. әдебиеттегі ірі әдеби тұлғалардың романтизм мен реалистік әдіс-тәсілдерді қатар ала жүріп, емір шындығын ашудағы өзіндік қолтаңбасын бағамдау.

- Әдеби бағыттардың ерекшеліктері мен ортақ бірлігін нақтылап, белгілі өкілдерінің шығармашылығы арқылы творчестволык жетістіктер мен кемшіліктерді саралау.

XX ғ.б жаңа жанрлардың пайда болуы мен өркендеуінің мән-маңызын ашу.

1. XX ғ.б. әдебиеттегі Абай дәстүрі мен үлгісін дамытудың сан-салалы шығармашылық жетістіктеріне назар аудару.
2. XX ғ.б. аударма саласындағы қол жеткен жетістіктерді саралау.
3. XX ғ.б. әдебиеттің өркендеуіне негіз салған қоғамдық-санаткерлік, көсемсөздік (публицистік) міндеттердің нәтижелерін салыстырмалы түрде қарастыру.
4. Әрқилы әдебиет өкілдерінін шығармашылық лабораториясына ену арқылы ілгершіл әдеби қаламгерлер шығармашылығындағы басты жетістіктерді ашу.

- Бұрын қарастырылмай, немесе біржақты қарастырылып келген әдебиеттің айтулы тұлғаларының шығармашылығын бүгінгі козқарас тұрғысынан бағалау.

-XX ғасыр басындағы одебиетке азаттық сарын, азаматтық рух алып келген акын-жазушылар шыгармашылығының қазақ әдебиетіндегі асыл арналарын жүйелеу.

-Кеңестік әдебиеттің алғашқы кезеңіндегі әдебиетке кері әсер еткен тапшылдық идеология мен кейбір теориялық тұжырымдардың кемшілігін ашып көрсету.

«XX ғасырдағы қазақ әдебиеті дамуының алғашқа кезеңі» (1900-1940ж) пәніғі оқып-үйренудегі қажетті алғы пәндер: ауыз әдебиеті, ежелгі дәуір, ХҮШ-ХІХ ғасырлардағы әдебиет болып табылады. Осы пәндерден дәріс тыңдаған студенттер XX ғасыр басындағы қазақ әдебиетіндегі дамудың дәйекті еөзгерістерін түсінуге толық мүмкіндік алады. Яғни Абайға дейінгі, Абайдан кейінгі әдебиеттің бағыт-бағдарын, идеялык-көркемдік ізденістердің ара-қатынасын айқындауға жан-жақты дайындығы бар деп түйіндеуге болады.

«XX ғасырдағы қазақ әдебиеті дамуынын алғашқы кезеңі» пәнін оқып-үйренуге қатысы бар өзгс пәндер ретінде тарих, философия пәндерін атауға болады. Қазақ әдебиетінің бұл пәндермен әдебиет тарихын зерттеу аялары мен жолдары және тарихнамалық, библиографиялық байланысы бар. Текстология мен әдебиет сынынын теориялық, тәжірибелік ерекшеліктерінің дәуір әдебиетінің мәні мен сырын ұғынуға тигізер пайдасы өте зор.

Пән мазмүнына негізделген білім, дағды және шебсрлік мәселесіне келетін болсақ, XX ғасыр басындағы қазак әдебиетін оқып-үйрену аркылы студенттер сөз өнеріне тән шеберліктің қыр-сырын меңгеріп шығады. XX ғасыр басындағы әдебиеттің белгілі тұлғалары Мәшһүр-Жүсіп Көпеев, Шәкәрім Құдайбердиев, Ахмет Байтұрсынов, Мұхамеджан Сералин, Міржақып Дулатов, Сұлтанмахмұт Торайғыров, Мағжан Жұмабасв, Жүсіпбек Аймауытов, Бернияз Күлеев, Сәкен Сейфуллин, Ілияс Жансүгіров, Бейімбет Майлин, т.б. шығармаларын терең танып білу, олардың шығармашылықтары туралы өзіндік жүмыстар, ғылыми жұмыстар жүргізуге дағдыландырады. Студенттердің әдебиет, әдеби шығарма, творчестволық тұлға жайлы таным түсінігінің кеңеюі әдебиет тарихы атгы үнемі даму үстіндегі жанды процесті жете игеруте мүмкіндік ашады.

Ұлы Отан соғысы және соғыстан кейінгі жылдардағы қазақ әдебиетінің тарихы (1941-1960).

1941-60 жылдар - қазақ елі үшіи ғана емес, адамзат қоғамы үшін де саиаіа сансыз өзгерістер, сілкіністер әкелген ерекше кезең. Осы уақыт ішінде адам тұрмысы түгіл қиялы да танымастай өзгерді. Дүннежүзілік соғыстар мен революциялар (Ғылыми-техникалық) дүниетанымға, этика мен моральга. эстетика туралы түсініктерге ле адам айтса нанғысыз озгерістер әкелді.

СССР аталған Ресей империясының құрамында болғаи отар елдердіц санасына социалистік қүұрылыстын артықшылыгы, коммунизм идеялары судай сіңіп, сергелдеңдерге салды. Орыс тілін тезірек игерген сайын коммунизмге жақындай түсеміз деген жалған ой-ұрандарды басшылыққа алған елдер тілінен, тарихынан, әдебиетінен айырыла бастады.

Мемлекеттік идеологияға айналған коммунистік методология адамдар дүниетанымына күшпен танылды. Қарсыласқандар түгіл күмәнданғандар қамауға алынды. Осы әрекеттердің құрбаны болғандардың негізі қоғамдық сана, мәдениет қызметкерлері жөне онер мен әдебиет қайраткерлері болатын. «Халық жауы» атымен жолсыз жаза көрген, ресми идеология қүрбаны болған олардың шығармалары да қуғынға түсті, қамалды, құртылды. Әдеби айналымнан, қоғамдық санадан аластатылды. Айтуға. жазуға тыйым салынды. Әдеби кезең, елуінші жылдар соңына соңына таман «халық жауы» аталған қаламгерлердің ақталуы, олардың шығармаларының әдеби айналымға қайта оралуы қазақ әдебиеті тарихына түбегейлі өзгерістер жасауға әкелді.

Қазақ қоғамдық санасы алдында еліміздің тарихы мен әдебиетін қайта қарау мәселесі тұрды. Тарихи, әдеби деректерге негізделетін, обьективті, субъективті процестерді түсіндіре алатын, заңдылықтарға сүйенетін ғылыми негізді жаңа тарих жазу қажет болды. Бұл жұмыс негізінен осы жылдарда басталды.

Қазақ әдебиеті жаңа тарихының осы кезеңін жазуда жоғарыда аталған объективті, субъективті жайлар толықтай ескерілуге тиіс болды. Дүние жүзінде өтіп жаткан экономикалық-саяси, қоғамдық-әлеуметтік, мәдени-әдеби процестерді ескермейінше - тарихи, мәдени, әдеби деректерді диахронды-синхронды сипаттай, салғастыра, салыстыра, жүйелі түрде тексермейінше бұл пәнді оқыту заман талабыпа сай келмейтіні түсінікті болды. Сондықтан осы бағыттағы ізденістерге көңіл бөлінеді.

Бағдарлама негізгі үш бөлімнен тұрады. Алғашқысында әдеби кезең туралы шолу мен әдебиет тарихы мен дамуындағы басты бағыт, ағым, стиль, жанр жәнс аса маңызды шығармалар аталады. Екінші бөлімде жеке лекция ретінде оқылуға тиіс көрнекті қаламгерлер өмірі мен шығармашылығының басты-басты деректері көрсетіледі. Үшінші бөлімде оқу жоспарына сай өтілетін тәжірибе және лабораториялық сабақтардың тақырыптары мен студенттердің өзіндік жұмыстарының тақырыптары (жоба) беріледі.

Қазіргі кезеңдегі қазақ әдебиеті (1960-2000).

XX ғасыр соңы - қазақ елі үшін ғана емес, адамзат қоғамы үшін де санаға сансыз өзгерістер, сілкіністер әкелген ерекше кезең. Осы уақыт ішінде адам тұрмысы түгіл қиялы да танымастай өзгерді. Дүниежүзілік соғыстар мен революциялар (Ғылыми-техникалык, компьютерлік, ақпараттық) дүниетанымға, этика мен моральға, эстетика туралы түсініктерге де «адам айтса нанғысыз» өзгерістер әкелді. Әсіресе 60 жылдары ресми идеологияның босаңсуы, «жылымық» әдебиет пен өнерге үлкен өзгерістер әкелді. Оның дамуына қолайлы жағдайлар туғызды. Жана мазмүнда, өмір қайшылықтары мен қиындыктарын белгілі дәрежеде ашық көрсететін шығармалар дүниеге келді.

Әдебиеттану ғылымы да жаңа әдіс-тәсілдерді меңгере бастады.

СССР аталған Ресей империясының құрамында болған отар елдердің шаруашылығы мен саяси-рухани өміріндегі принциптер. Қиындықтар, күйзелу т.б. жаңалықтар жүйеге түспей сергелдеңдерге салды. Тілінен, тарихынан, әдебиетінен айырыла бастаған елдердін қоғамдық санасы өзгерді, мәдениеті мен әдебиеті қайта жазылды.

Мемлекеттік идеологияга айналған коммунистік методологияның, адамдар дүниетанымына күшпен танылған методологияның, босаңсуы ақыр аяғында күйреуі зор өзгерістер әкелді. «Халық жауы» атымен жолсыз жаза көрген, ресми идеология құрбаны болған қаламгерлер шығармалары Әдеби айналымға оралды.

Әдеби кезең соңына таман осы «халық жауы» аталған қаламгерлердің ақталуы, олардың шығармаларын әдеби айналымға қайта оралуы қазақ әдебиеті тарихына түбегейлі өзгерістер жасауға әкелді.

Қазақ қоғамдық санасы алдында- еліміздің тарихы мен әдебиетін қайта қарау мәселесі тұрды. Тарихи, әдеби деректерге негізделетін, объективті, субъективті процестерді тусіндіре алататын, заңдылықтарға сүйенетін ғылыми негізді жаңа тарих жазу қажет болды. Бұл жұмыс басталды.

Қазақ әдебиеті жаңа тарихының осы кезеңін жазуда жоғарыда аталған объективті, субъективті жайлар толықтай есксрілуге тиіс болды. Дүние жүзінде өтіп жатқан экономикалық-саяси, коғамдық-әлеуметтік, мәдени-әдеби процестерді ескермейінше - тарихи, мәдени, әдеби деректерді диахронды-синхронды сипатта, салғастыра. салыстыра. жүйелі түрде тексермейінше бүл пәнді оқыгу заман талабына сай келмейді.

Қазіргі қазақ әдебиеті.

Филология факультеті қазақ белімін бакалавр дәрежесінде бітірушілер үшін «Қазіргі қазақ әдебиеті» деген пән жүргізіледі. Тәуелсіздікке, саяси еркіндікке ие болған жылдарда, әсіресе, жиырма бірінші ғасырдың басында қазақ әдебиеті кең тынысты кемел шығармалармен толықты. Тәуелсіздік, ұлттық сана-сезім, ұлттық рух, тіл мен діл - ұлт руханиятының маңызды факторлары. Сондықтан да қазіргі қазақ әдебиеті, рухани-мәдени құндылықтар, ұлттық идея, үлттық болмыс жаңа көзқарас, жаңа дүниетаным мұнарасынан бағалануы мейлінше заңды құбылыс. Ұлттық әдебиеттану ғылымының алдына нешеме алуан міндеттер бой көрсетті. Әдебиет әлсміндегі сапалык өзгерістерді, ұлттық рухы асқақ жаңалықты құбылыстарды талғам мен таным таразысына безбендеп, ғылыми айналымға қосу міндеті жүктеліп отыр. Көркемдік қуаты ерен, парасат-пайымы, ой толғамы терең ерекше шығармалардың генезисі, стилистикасы, поэтикасы, сөз өнерпазының көркемдік-философиялық дүниетанымы, жанрлык-тақырыптық, тілдік-стильдік, ғылыми-танымдык ерекшеліктері, адам-коғам-табигат карым-қатынастары жаңаша талдануға тиіс.

Пәннің негізгі мақсаты мен міндеті:

Қазіргі қазақ әдебиетінің көркемдік даму арналарын айқындау, ұлттық сөз өнеріне қосылған көркем шығармаларды талдаудың ғылыми принциптеріне теориялық тұрғыдан дәйекті дәлелдеу, әдебиетті қоғамдық ой-санамен қабаттастыра зерделеу, студенттердің рухани жетілуіне және оның қоғамдық-саяси, әлеуметтік көзқарасын қалыптастыруға әсерін пайымдау.

Пәнаралық байланыс:

«Қазіргі қазақ әдебиеті» пәні мазмұн-мәніне қарай ұлт әдебиетінін тарихы, казақ философиясы мен тарихы, мәдениеттану мен этнопедагогика, этнография мен психология, әдебиет теориясы мен этимология пәндерімен сабақтастықта оқытылады.

Пән мазмұнына негізделген білімі және оны қолдану машығымен бейімділігі: Әдеби процесс пен көркем шығарманы ғылыми-теориялық тұрғыдан саралап, түсіну және оның көркемдік-эстетикалық даму жолдарынпайымдау мақсатында бұл пәннің маңызы айтарлыктай.

Қазақ әдебиетінің тарихы пәндерін оқытудағы дәстүр сабақтастығы

Қазақ әдебиетінің тарихын оқытуда уақыт қойған талапқа байланысты білім берудің алғы шарттары да өзгеруде. Бүгінгі ЖОО-да қазақ тілі мен әдебиетінің мұғалімін дайындау стратегиясы Білім бағдарламасындағы құзыреттілік тәсілдің басымдылығына және студентке орталықтандырылған оқытуға (студентоцентированное обучение) негізделіп, кәсіби қызмет ерекшеліктерін ескеруді талап етеді. Аталған мамандықтың мамандық дайындайтын ЖОО-ның әр білім беру бағдарламасына сай түрлі әрі нақты мақсаттарды көздейді.

Қазіргі тіл-әдебиет мамандарын дайындаудағы негізгі мақсатта креативті яғни терең білімді, туындаған проблемаларға қатысты тез шешім қабылдап, ситуациядан шығатын жолды тап басып танитын, өз ісінің шеберін дайындау да басты талаптың бірі. Жас маман дәуір талабына сай сандық технологияны меңгерген, қолданбалы филология мен ұлттық лигвистиканы ғылыми әдістемлік деңгейде білетін, түрлі салаларда, мекемелерде функционалдық сауаттылықты қажет ететін орталарда өзін тек жоғары білім-білік деңгейінде көрсететін тұлға болып қалыптасуы қажет. Сондықтан да ЖОО-да қазақ тілі мен әдебиетінің мұғалімі мамандығының студенттерін дайындау күрделі, әрі сан-салалы процесс.

Білім беру процесінде болашақ маманның білімін теориялық тұрғыдан дамытуын, педагогтік шеберлікті үйренуін, кәсіби менеджментті меңгеруін, тәлімгерлік дағдыларды дұрыс қолдануын, және де зерттеуге, ғылыми шығармашылыққа балу, конференция, жоба, семинарларға қатысуына ықпал жасау қажет.

Жеткіншек үшін тәлім-тәрбие беретін мектептің маңызы айрықша. Қазақ қоғамын алаңдатып отырған күрделі мәселенің бірі осы мектептегі тәрбие. Мектептегі жауапкершілік тікелей мұғалімнің білік біліміне қатысты. Әсіресе, мектеп мұғалімдернің арасында қазақ тілі мен әдебиеттен білім, тәрбие беретін мамандардың рөлі ерекше. Сондықтан да, ЖОО-да Қазақ тілі мен әдебиеті мамандығын дайындаудың проблемаларына басты назарды аудару аса қажет жағдай.

Студенттің болашақ маман екенін ескерер болсақ, білім берудегі жаңашылдықтарды, іскерлік дағдыларды, саналы жауапкершілік пен әдемі әдепті де оның бойында білім қатар сіңіртуміз керек. Жауапкершілікті сезінетін маман дайындайтын оқытушы пәннен Оқу бағдарламасын жасаған кезде пән құзіреттеліктерімен қатар мамандыққа қатысты спецификалық талаптарды ескеріп, үлкен ізденіспен кірісуі қажет. Әр пәннің оқытылуындағы мақсат, міндеттер, алғы шарттар кафедра ұжымымен келісімде жасалып, бір-бірін қайталамай, керісінше, сабақтастықта жүзеге асырылса, жемісін берері сөзсіз.

Жаңа тұрпатты мұғалім – жан-жақты рухани дамыған, әлеуметтік тұрғыдан кемеліне келген шығармашыл тұлға, педагогикалық әдіс-тәсілдерді кәсіби тұрғыдан жетік меңгерген, үнемі өзін-өзі жетілдіруге ұмтылатын құзыретті маман. Ол жоғары білімді шығармашыл тұлғаны қалыптастыру мен дамыту үшін және оның өз мүмкіндіктерін барынша толық жүзеге асыруы үшін жауапты болып табылады.

ХХІ ғасырдың алғашқы кезеңінде Қазақстан мемлекетінің білім беру жүйесінде көптеген өзгерістер болды. Кеңесті жүйеден арылғаннан кейін барлық білім саласы жаңару мен жаңғыртудың жаңашыл формаларын қабылдады. Тәуелсіздік ұстанымы педагогтердің ой еркіндігі мен шығармашылық ізденісіне кең жол ашты. Әсіресе, қазақ тілі мен әдебиеттің білім беру мазмұны мен формасы түгедей өзгеріске ұшырады. Жас ұрпақ егемендіктің нәтижесінде ұлттық тарих пен құндылықтарды тереңнен меңгеруге бет алды. Бұрын соңды тек ЖОО-да ғана жай ақпарат түрінде дәріс оқылатын ұлтымыздың рухани құндылықтарын ғылыми тұрғыдан қайта зерттеліп, жастардға білім мен тәрбие беруде басты құралға айналды.

Қазақ ұлтының рухани мәдениетінің негізгі құраушы компоненті Түркілік кезең әдебиеті, мәдениеті, тарихи тұлғаларына қатысты арнайы пәндер ендіріліп, филолог маман дайындаудағы мән-маңызына тереңнен зер салынды. Қазақ тілі мен әдебиетіненің түрлі саладан маман дайындайтын оқу орындарында әдебиеттің тарихын оқытуға қатысты ғылыми әдіснамаларының теориясы мен парадигмалары толықтай жаңартылды. Әрбір дәуірге байланысты ұлттық әдебиет тарихын оқытуға жаңа классификация жасалып, жаңа мәселелермен толықтырылды. Оқу бағдарламаларына жасалған жаңа талаптар пәнді оқыту процесіне де айтарлықтай ықпал етіп, бұрынғы мемлекеттік жалпыға ортақ білім стандарты деңгейінен өтіп, әр оқу орнының таңдау компоненттеріне басымдық берілді. Білім берудегі бұл жаңашылдықтар білім беру процесін алғы шарттарға сай ұйымдастырып, инновациялық технологиялар қолдануды жүктейді. Мұғалімдердің заман талабына сәйкес болуы, күн тәртібінен түспейтін, өзектілігін жоймайтын мәселе.

Жаңа ғасырдағы білім дағдыларын қалыптастырудағы ЖОО-ның басты ұстанымы – студенттің өзін-өзі тәрбиелеуіне, тереңнен ойлауына, талантын шыңдауына, творчестволық қабілеттерін дамытуына және жаңа кезең талаптарына бейімделуіне мүмкіндік жасау. Заманауи білім беру жүйесінде барлық мүмкіндіктер оқушыларды дамытуға бағытталуы тиіс. Тәуелсіз Қазақстаның әлеуметтік-экономикалық қарқынды дамуы Жоғары білім беру саласын жаңаша құруды, дамыған елдердің білім беру модельдерін қолдануды талап қылуда. Аталған жаңашылдықтың бастыларының біріншісі – адам өмірін ізгілік тұрғысынан қайта жаңғыртып, рухани кемелденуге әрекет етіп, қазақтың ұлттық құндылықтар болып табылатын мұраларды жан-жақты дәріптеу арқылы оқытып, білім беру процесінің қарыштай түсуіне молынан үлес қосып, барынша ықпал ету.

Қазақ тілі мен әдебиеті мұғалімдерін дайындау саласында студенттердің кәсіби даярлығына бағытталған жаңа оқу бағдарламасының алдына қойған мақсаты мен құзіреті білімді ұлттық құндылықтармен толықтырып, рухани тұрғыдан жетілдіріп, мазмұнның мәнін тередету арқылы жас маманның білім-білік дағдыларын дамыта отырып, қазіргі кезде қазақ филологиясының әр түрлі мамандандырылған салалары бойынша қазақ әдебиетінің тарихына қатысты бірқатар зерттеу еңбектері және оқулықтар жарық көруде: «Қазақ әдебиетінің тарихы» (Сүйіншәлиев, 2006), Әдебиет тарихын дәуірлеудің теориялық негіздері (Еспенбетов және т.б., 2019), Әдебиет теориясы (Райан Майкл, 2019), «Ежелгі дәуір әдебиетінің антологиясы» (Қыдыр және т.б., 2019) және т.б. Аталған филология салалары бойынша оқу бағдарламалары, әдістемелік оқу құралдары жасалған. Алғашында олар жоғары оқу орындарында оқытылатын пәндер ретінде қалыптасып, әл-Фараби атындағы Қазақ Ұлттық университеті. Л. Гумилев атындағы Қазақ Ұлттық университеті мен Абай атындағы Қазақ Ұлттық педагогикалық университеттері және т.б. жоғары оқу орындарының оқу жоспарларына енгізілген.

Білім беру жүйесінде жаңа инновациялық технологияларды енгізу арқылы оқыту үрдісін жетілдіріп, студенттің танымдық қабілетін дамытатын әдіс-тәсілдерді пайдаланудың аспектілеріне арналған іргелі зерттеулер қазақ филологиясында пәндерді оқыту теориясы мен әдістемесі бойынша ғылыми ізденістер негізін қалауға мүмкіндік беруде. Елімізде осы бағытта дайындалған Т. Кәкішұлы, Қ.О. Бітібаева, А.З.Тілеуова, Б. Керімбекова, Қ. Байтанасова, Ж. Смағұлов (Кәкішұлы, 2002; Бітібаева, 201; Тілеуова, 2018; Керімбекова, 2017; Байтанасова, 2011; Смағұлов, 2018) және т.б. ғалымдардың ғылыми еңбектері филологиялық пәндерді ұлттық құндылыққа бағыттау жағдайында оқытудың әдістемелік негіздерін, жетілдіру жолдары мен құрылымын айқындауға бағытталған.

Соңғы жылдарда тіл мен әдебиет бойынша мұғалім даярлау бағытындағы оқу процесіне енгізілген білім бағдарламасында жалпы құзіреттіліктер бірнеше модульге бөлініп берілген. Барлық модульге ортақ әрі басты талап берілетін білімді барынша оңтайландыру болып табылады. Мәселен, 6В01701 – Қазақ тілі мен әдебиеті мұғалімдерін даярлау білім бағдарламасында Қарахан дәуіріндегі әдебиет «Ежелгі дәуір әдебиеті» пәніне ендірілген. Өзіндік қалыптасу тарихы терең, қазақ әдебиетінің тарихи генезисін құрайтын Қарахан дәуіріндегі әдебиеттің нысаны көлемді болғандықтан білімді оңтайландырудың маңызы зор.

Жалпы кез келген пәнді оңтайландыру – білім беру және тәлім-тәрбие берудің психологиялық-педагогикалық ұстанымдарын сақтап көздеген мүддеге қиындықсыз жету де Қазақ әдебиетінің тарихына қатысты мағлұматтардың, ғылыми деректер мен зерттеушілер еңбектерін бір жүйеге келтіріп, нақытлаудың мәні зор.

Алғаш Қарахан дәуіріндегі әдебиеттің тарихына қатысты айтылған ой-пікірлер, мақалалар, зерттеулер туралы материалдарды толықтай сүзгіден өткізіп, сұрыптап алу қажет. Тәуелсіз концепция тұрғысынан кейіннен табылған деректерді жинақтау, сақтау және оқу процесіне жаңа технологиялар мен құралдар арқылы қолданып, білім алушының таным-түсінігінің кеңейуіне мол мүмкіндік береді. Сабақ барысында қазіргі сандық технологиялар мен инновациялық әдіс-тәсілдерді қолдану студенттің ізденісінің ғылыми-практикалық жағын жетілдіруіне жол ашады.

Қазақ тілі мен әдебиеті мұғалімдерін және филолог мамандарды дайындайтын бірнеше ЖОО-ның білім беру бағдарламаларының ішкі мазмұны мен мақсат, міндеттерін зерттей келе, пәнді оқытудың жай-күйінде айтарлықтай айырмашылықтар жоқ екеніне көз жеткіздік. Барлық ЖОО-да қазақ тілі мен әдебиеті мұғалімін даярлаудағы басты ұстанымдары сауатты, білікті, шығармашыл тұлға дайындау және жас маманың жұмыс берушілер тарапынан қойылатын талаптарын қанағаттандыру. Және де бірнеше ЖОО-ы студенттің төрт жылғы алған білімін толыққанды өмірде жүзеге асыруын көздегендіктен кәсіби біліктілікті көтеруде жаңашыл ізденістерге барып, студенттің сабақтан бос уақытын дұрыс пайдалануының да әдістерін қарастырған.

Жас ізденушінің кәсіби жетілуі деген де студентке ғылыми мағлұматтар жинау мен оларды зерттеп талдаудың әдіснамасын белгілі ғалымдардың зертханалық еңбектерінен алуға ұсыныс жасаған. Дегенмен, маман дайындау да тек ғылыми ізденіске жол беріп, әдіснаманы оқытып, үйрету барлық мәселені шешпесі анық.

Біз зерттеу барысын да Қазақ әдебиетінің тарихын оқытудағы бірнеше кемшіліктерді анықтадық. Олардың бастылары:

* Пәнді оқытудағы сағат санының азаюы;
	+ Бірнеше дәуірді қамтитын әдебиетті бір ғана пәнмен шектеу;
	+ Тарихи тұлғаларды жеке-дара тақырып ретінде қарастырмау.
	+ Пәнді оқытудағы жүйеліліктің сақталмауы т.б

Қазақ әдебиетінің тарихы генезисіндегі танымдық ұғымдар. Ежелгі дәуір рухани мұраларындағы идеялардың Қарахан дәуіріндегі әдебиетпен өзара сабақтастықта болатындығын дәлелдейді. Қарахан дәуіріндегі әдебиетті оқытудың әдістемелік жүйесін жасауда осы сабақтастықты негізге алған жөн деп ойлаймыз.

Қазақ әдебиетінің тарихына қатысты пәндерді оқытудың әдістемелік жүйесі бір-бірімен өзара байланысқан: оқыту мақсаттары, мазмұны, әдістері, іс-әрекеті, формасы, құралдары, білім беру іс-әрекеті және оқыту нәтижелерінен құралған. Білім бағдарламасының мазмұнында қазақ әдебиетінің тарихын оқыту бес пәннің оқытылуымен жүзеге асады. Ұлттық әдебиеттің тарихи эволюциясынан білім беретін бес пәннің алғашқысы болып табылатын «Ежелгі және хандық дәуір әдебиеті» пәнінің тақырыптары өте ауқымды. «Ежелгі және хандық дәуір әдебиеті» деп аталатын пәнді оқытуда Қарахан дәуіріндегі тұлғалар жайында білім берілмейінше білім беру бағдарламасындағы кәсіби құзіреттіліктерді жүзеге асыру мүмкін емес екенін ескере келе, ғылыми зерттеулерге сүйене отырып, оған төмендегіше анықтама берілді:

Қазақ әдебеті тарихының Қарахан дәуірі: «Х–ХІІ ғасырларда қазіргі Қазақстан, Орта Азия жерлерінде, Еділ бойында түркі тілінде сөйлейтін көптеген ежелгі тайпалар аралас өмір сүрді. Бұл кездерде түркі тайпалары әлі де жеке-жеке халық болып қалыптаспағандықтан, сол кезде олар жазып қалдырған әдеби ескерткіштер қазіргі түркі тілдес халықтардың ортақ мұрасы болып есептеледі. Х–ХІІ ғасыр ескерткіштері түпкі бастаулары тереңде жатқан қазақ әдебиетіндегі ежелгі дәуірлердің бір арналы бұлағы».

Қарахан дәуіріндегі әдебиеттің қамтитын тақырыптары ретінде «Ж. Баласағұн «Құтты білік» дастанының басты идеясы, сюжеттік желісі», «М. Қашқаридің «Диуани лұғат-ат түрігі» түркі тілді халықтарға ортақ мұрасы», А. Иүгінеки «Ақиқат сыйы» еңбегі, өмір сүрген қоғамдағы моральдық ұғымдар мен мінез-құлық нормаларын жыр еткен шығармасы», «Н. Рабғузи. «Рабғузи қиссалары», «Қожа Ахмет Йассауи-сопылық әдебиеттің ірі өкілі «Диуани хикметі», ХІІ ғасырдағы әдеби ескерткіштері» қарастырылады. Аталған дәуір әдебиетінің өзiнен бұрынғы сақтар мен ғұндардың ауыз әдебиетi үлгiлерiмен генезистiк, типологиялық, дәстүрлiк үндестiкте дамығаны терең түсіндіріледі.

Пәнді оқытуда күтілетін нәтижелер: Білім беру бағдарламасын игерген бітірушінің бойында қалыптасатын құзіреттіліктер:

Жалпы құзіреттіліктер: — Ежелгі дәуір әдебиеті пәнінің ғылыми-теориялық негіздері мен қазақ әдебиетінің түркілік түп негізінен хабар алады; Әдебиет тарихы әдебиеттану ғылымының құрамдас негізгі бөлімі екенін біледі; Түркі тектес халықтарға ортақ әдеби мұраларды үш дәуірге бөле отырып, игереді; Ғылыми-зерттеу еңбектерге сүйене отырып, шығармаларды жан-жақты талдау жасау меңгереді.

Кәсіби құзіреттіліктер: Халық ауыз әдебиеті мен әдебиет тарихындағы ақындар шығармашылығының тақырыбына хабарлама, баяндама, эссе, сұхбат дайындау, оқытылатын шығармаларды талдау үшін арнайы терминдер мен ұғымдарды сараптай білу, өз ойын көркем жеткізу, көркем мәтінді әдеби нормаға сай аудару дағдыларына қабілетті болуы керек.

 Студенттер бойына қалыптастыратын іскерлік:

– Ежелгі әдебиетте кездесетін ұғым түсініктерді ұғына білуге;

 – Топтағы талқылау сабақтары сіздің ғылыми жұмыспен шұғылдануыңызға ықпал етуі;

– Тақырыппен жұмыс әдебиетті талдай білуге тәжірибе жетілдіруіңізге көмектесіп, өз жұмысыңызды көрсетуге машықтануға;

– Қазақ тарихына, әдебиетіне қатысты көзқарастарды жүйелеу және ақын-жыраулардың рухани жан-дүниесін ашуға бағыттау;

 – Ж. Баласағұннан Алтын Орда дәуіріне дейінгі аралықта өмір сүрген қазақ әдебиетінің алғашқы өкілдері туралы дерек-дәйектерді жаңа уақыт талабына сай зерделеу;

– Топтық жұмыс арқылы сабақта жинақтаған білім-біліктерді теориямен ұштастыруға үйрету және әдеби тілді дамыту;

Студенттер бойына қалыптастыратын дағды:

Қазақ әдебиеті тарихының бір үлкен арнасы – ежелгі дәуір әдебиеті дәуірінде өмір сүрген ақындардың шығармашылығымен терең танысып, олардың мол мұрасының мазмұнына қанығу керектігін;

– Бабалар шығармаларын оқу арқылы ұлттық патриотизм, отаншылдық идеяларын насихаттауға үйренуге;

– Ой жүйелілігіне, тіл дамытуға және тілдік қорды молайтуға машықтануға дағдылану;

– Жыраулық дәстүрдің түп төркініне назар аударып, олардың шығармашылығын терең таныстыру, қамтылған өзекті мәселелерге бүгінгі күн тұрғысынан баға беруге дағдыландыру;

– Қазақстан тарихы пәнімен тығыз байланыста екенін;

Кәсіби құзіреттіліктер

Білімді жан-жақты тереңдетіп меңгерту жағдайында болашақ Қазақ тілі мен әдебиеті мұғалімі мамандарын даярлауда әдебиет тарихына қатысты пәндерді оқыту қажеттілігі зерттелді.

Кесте 1

Болашақ маманның әдебиет тарихы туралы білімін тереңдету жағдайында оқытылатын пәндерінің салыстырмалы мәліметтері

|  |  |  |  |  |  |
| --- | --- | --- | --- | --- | --- |
| Әдебиет тарихынан сауаттылық талаптары | «Ежелгі және қазақ хандығы дәуіріндегі әдебиет» | «ХІХ ғасырдағы қазақ әдебиеті» | «ХХ ғасырдың бірінші жартысындағы қазақ әдебиеті» | «ХХ ғасырдың екінші жартысындағы қазақ әдебиеті» | «Қазіргі қазақ әдебиеті» |
| Топтық жүйеде жұмыс |  |  |  |  |  |
| Стандартты бағдарламалармен жұмыс |  |  |  |  |  |
| Ғылыми зерттеулермен жұмыс |  |  |  |  |  |
| Рухани құндылықтармен жұмыс |  |  |  |  |  |

Міндетті және таңдау компонентіндегі әдебиеттану пәндерінің мазмұнындағы өзгерістерге көп дәрежеде ЖОО-дың сәйкесінше білім беру бағдарламаларының мақсаты мен міндеті терең білім беріп, практикада қолдануға мүмкіндік беретін қазіргі заманғы талаптарға және даярланған маман арқылы қоғамдық әлеуметтік тапсырысты қанағаттандыра алу мүмкіндіктері әсер етеді.

Оқу үдерісінде Қазақ әдебиетінің тарихы бойынша жүретін өзгерістерді теориялық талдау көрсеткендей, қазіргі кезде студенттер меңгеруі тиіс білімдер менақпараттың көлемі айтарлықтай үлкен және жыл сайын өсіп келеді. Ал аудиториялық оқу жүктемесінің көлемі өзгеріссіз қалуда. Бұл мәселеге көптеген зерттеушілер назар аударып келеді. Мысалы, И.Е.Вострокнутов бұл кереғарлықтан шығудың екі жолын көрсетеді: «Біріншісі – оқу мазмұнын өзгерту және оқу бағдарламаларының құрылымын оқу материалын азайту жағынан қайта құру. Екіншісі — оқу үдерісіне оқытудың ақпараттық-телеқатынастық технологияларын ендіру жолымен оқыту әдістерін жаңарту, оқу еңбегінің өнімділігін көтеру» (Вострокнутов және т.б., 1994)

Бүгінгі студент – ертеңгі маман. Сол себепті де маман дайындайтын әрбір ЖОО орындарында Білім беру Бағдарламаларын жасаған кезде оқытылатын пәндердің саны емес, сапасына тереңнен мән берілуі керек екендігін уақыт өзі көрсетіп отыр.

Алдағы уақытта болашақ қазақ филологиясы саласы мамандарына қазақ әдебиетінің тарихы пәндерін оқытудың ғылыми әдіснамасы мен оқыту әдістемесін пәнді оқытудғы жаңашылдыққа байланысты жүйеге келтіру қажеттілігі байқалады.

Әдебиеттер

1. Ғабдуллин М. Қазақ халқының ауыз өдебиеті. - Алматы, 1974.
2. Садырбаев С. Қазақ халық әдебиеті. Хрестоматия. - Алматы, 1990.
3. Әуезов М. Жұмбақтар туралы // Қазақ жұмбақтары. - Алматы, 1993.
4. Әлменұлы Б. Шешендік сөздер. - Алматы, 1993.
5. Радлов В.В. Ел қазынасы - ескі сөз. -Алматы, 1994.
6. Сейітжанұлы 3. Тарихи эпос.-Алматы, 1994.
7. Уахатов Б. Қазақтың тұрмыс-салт жырларының типологиясы.- Алматы, 1983.

Дәріс 5

ЖОО әдебиет пәндері бойынша дәріс сабақтары

Жоспар

1. ЖОО-нда қолданылатын дәріс түрлері
2. Дәріске қойылатын талаптар

ЖОО әдебиет пәндері бойынша дәріс сабақтары.

Жоғары мектептерде оқытуды ұйымдастыру дәрісханалық және дәрісханадан тыс жолдармен іске асырылады, олардың әрқайсысында студенттермен оқу жұмысын ұйымдастырудың жаппай, топтық және жеке түрлері қолданылады. Оқу пәнін ұйымдастырудың дәстүрлік формасын төмендегіше жинақтауға болады: теориялық дайындыққа бағытталған, практикалық жұмыстарға бағытталған, дәріс, семинар, өз бетінше жұмыс, конференция, кеңес беру, практикалық оқулар, курстық жобалау, дипломдық жобалау, практика, іскерлік ойындар.

Жоғары мектепте оқыту процесін ұйымдастырудың жетекші формаларына дәріс пен семинар, практикалық сабақтар жатады. Бұларға қоса кәсіби дайындау саласында қолданылатын білім беруді ұйымдастырушы басқа да формалар бар.

Олар:зертханалық жұмыстар, студенттердің ғылыми-зерттеу жұмыстары(СҒЗЖ), өзіндік жұмыстар, оқу-өндірістік практикалар, отандық және шетелдік жоғары оқу орындарында өтілетін академиялық ұтқырлық бағдарламасына сәйкес тағылымдамалар және т.с.с.

Сонымен қатар, жоғары мектепте дәстүрлі оқыту формаларынан басқа да факультатив, ғылыми-зерттеу үйірмесі, зертханалық практикум дейтін дәрісханадан тыс білім беру формалары ұйымдастырылады.

Білім беру міндеттері мен әдістеріне байланысты оқытудың бір формасының өзі өзгермелі және түрлендіруге ыңғайлы болады. Осыған байланысты ғылым мен тәжірибеде дәрістің де, семинар мен практикалық сабақтардың да көптеген түрлерінің ерекшеліктері мен білім берудегі тиімді жақтары анықталған.

Жоғары мектептің бүкіл тарихи кезеңдерінде дәріс(дәріс) оқытуды ұйымдастырудың жетекші формасы болып табылады. Студенттің оқу пәнімен алғашқы таныстығы содан басталады, ол ғылыми білімдердің негізін қалайды. Жоғары оқу орындарындағы дәріс(дәріс) – оқытудың дидактикалық циклінің басты буыны. Дәріс сөзінің негізінде латынша lektio оқу деген сөзі жатыр. Дәріс Ертедегі Грецияда пайда болған және ертедегі Римде және орта ғасырларда әрі қарай дамыған. Дәрісларда тыңдаушыларға қайталанбас, күшті әсер қалдыратын, айрықша, тек өзіне ғана тән сипаттар бар.

Дәріс ойлау қызметінің белсенділігін арттыратын жағдайда жаңа оқу материалын студенттер жақсы меңгереді. Сондықтан дәрісте ең басты нәрсе – тыңдаушылардың ынта-ықыласын арттыру, олардың ойының дәріскер(лектор) ойына еріп отыруы.

Студенттерге жалпы әсер етудің арқасында оқу материалын жеткізудің дәріслық тәсілі, әзірге, дәріскердің өзінің ықпалы мен аудиториямен байланысы арқасында ешқандай басқа әдістермен ауыстырылмайды.

**Дәріс** – оқытушының дәріс тақырыбы бойынша материалды баяндауымен байланысты теориялық оқытуды жүргізу нысаны.

Көп таралған қателік – дәріске «диктант» ретінде қарау. Дәріс студенттің белсенді жұмыс жасауын жобалайды.

Жоғары білім беру тәжірибесінде кеңінен қолданылатын дәрістің кейбір түрлері:

1. Кіріспе дәріс
2. Дәріс-ақпарат
3. Шолу дәрісі
4. Дәріс-конференция
5. Бинарлық дәріс
6. Әдейілеп қателіктер жіберілетін дәріс
7. Дәріс-визуализация
8. Проблемалық дәріс
9. Дәріс-консультация

1.Кіріспе дәріс. Аталмыш дәріс түрі оқу пәні туралы жалпыланған түсінік береді. Кіріспе дәріс студенттерді пәнді оқып-меңгеру үшін атқарылатын жұмыстарға бағдарлайды. Оқытушы студенттерді оқу курсының мақсат-міндеттерімен, ғылыми жүйедегі атқарытын рөлімен және алатын орнымен, маман дайындау жүйесіндегі маңызымен таныстырады. Сонымен қатар, кіріспе дәрісте курсқа қысқаша шолу мен тарихи экскурс жасалады, пән мазмұнына сәйкес ғылым мен практикадағы жетістіктерге назар аударылады, ғылым дамуына елеулі үлес қосқан ғалым-зерттеушілер таныстырылады, оқу пәнінің мазмұнын байытатын ғылыми зерттеулердің беталысы баяндалады. Студенттерге ұсынылатын оқу-әдістемелік әдебиетке талдау жасалады.

2.Дәріс-ақпарат. Аталмыш дәріс түрі студенттердің ғылыми ақпаратты ой-санасынан өткізуіне және есінде сақтап, қалдыруына бағдарланады. Сондықтан, дәріс-ақпарат оқу материалын студенттерге түсіндіру, баяндау формасы болып табылады. Бұл жоғары оқу орындарындағы дәрістердің дәсүрлі түріне жатады.

3. Шолу дәрісі. Нақты бір пәнге қатысты ғылыми білімді жоғары деңгейде жүйелеу шолу дәрісінде жүзеге асырылады. Шолу дәрісінде пәнішілік(тақырыптардың арасындағы) және пәнаралық байланыстар жүзеге асырылады. Шолу дәрісінде баяндалатын материалдың өзегін бүкіл оқу курсының немесе оның ірі тармақтарының ғылыми-ұғымдық аппараты мен концепциялық негізі құрайды.

4. Дәріс-конференция. Мұндай дәріс ғылыми-практикалық сабақ ретінде өткізіледі. Ол үшін алдын-ала таныстырылатын дәріс тақырыбы мен қарастырылатын мәселелер бойынша баяндамалар(5-10 минут) дайындалып, оқылады. Дәріс-конференцияны оқытушының ұйымдастыруымен студенттер өздері өткізеді. Әрбір баяндама оқытушы ұсынған бағдарламаға сәйкес дайындалып қойылған проблеманың бір шешімін көрсетуі керек. Соның нәтижесінде, дәрісте көтерілген мәселе жан-жақты қарастырылып, оның шешімі ғылыми ұстанымдарға байланысты бірнеше нұсқада анықталады. Дәріс соңында оқытушы студенттердің өзіндік жұмысы мен баяндамалары бойынша толықтырып, нақтылап, қорытынды жасайды.

5. Бинарлық дәріс. Екі оқытушының диалог формасындағы дәрісі бинарлық дәріс деп аталады. Мұнда, лекторлар екі ғылыми мектептің өкілдері, не, зерттеу жұмысын жүргізетін ғалым мен тәжірибелік іс-әрекетпен айналысатын маман, не, оқытушы мен студент болуы мүмкін.

6.Әдейілеп қателіктер жіберілетін дәріс. Аталмыш дәріс ұсынылатын ақпаратқа студенттердің зейінін шоғырландырып, бағыттауды көздейді. Ол үшін дәрісте жоспарлы түрде әдейілеп мазмұндық, әдіснамалық, әдістемелік, орфографиялық қателіктер жіберіледі. Дәріс соңында студенттердің тыңдау және түсіну дәрежесіне диагностика жүргізіліп, жіберілген қателіктер талқыланады.

7.Дәріс-визуализация. Бұл дәріс материалын оқытудың техникалық құралдары(аудио, видеотехникалар) арқылы берудің визуальдық формасы болып табылады. Мұнда визуальды материалға толықтай немесе қысқаша түсінік беріледі. Визуальды материалға суреттер, слайдтар, схемалар, сызбалар, кестелер, модельдер т.б. жатады.

8.Проблемалық дәріс. Аталмыш дәрісте жаңа білім проблемалық сұрақтардың, тапсырмалардың және жағдаяттардың арқасында меңгеріледі. Дәрісте қарастырылатын мәселелер бойынша студенттерге проблемалық сұрақтар қойылады. Проблемалық дәріс негізіне жауаптардың талдау арқылы нақтылануы, түсіндірілуі алынады. Мұндай дәрісте әрбір студенттің өз көзқарасын білдіре алуы үшін түрлі тәсілдер қолданылады. Проблемалық дәрістер жаңа материалды белсенді түрде меңгеруді, студенттерді таным процесіне кіріктіруді, субъективтілік ұстанымды өзекті етуді, білімді тұлғаға, өмірлік жағдаяттарға бағдарлауды қамтамасыз ететін пәрменді оқу формасының бірі болып табылады. Оқытушымен ынтымақтастықта, диалогтік қарым-қатынаста студенттердің танымдық процесі зерттеу іс-әрекетіне жуықтайды. Бұл дәрістерде қойылған мәселе проблема шешімін іздестіру жолдарын ұйымдастыру, дәстүрлі және соңғы ғылыми ұстанымдарды, көзқарастарды жинақтап, қатарластыра талдау, жалпылау арқылы шешіледі.

9.Дәріс-консультация. Дәрістің бұл формасы түрлі сценарий бойынша ұйымдастырылады. Әсіресе, «сұрақ-жауап» типіндегі дәріс-консультация кең таралған. Онда оқытушы дәрісте студенттердің бүкіл оқу курсы немесе оның бір тармақтары бойынша қоятын сұрақтарына жауап береді. Сонымен қатар, дәріс-консультацияның тағы бір баламасы «сұрақтар-жауаптар-дискуссия» типімен сипатталады. Мұнда оқытушы жаңа оқу ақпаратын баяндайды, студенттер тарапынан сұрақтар қойылады және оларға берілетін жауаптар дискуссия арқылы іздестіріледі.

Жоғары мектептің білім беру тәжірибесіне жылдан-жылға дәрістік оқытудың басқа да көптеген формалары енгізілуде.

Кез келген дәрістің құрылымы:

- дәріс тақырыбы;

- дәріс жоспары;

- оқу материалын толықтыру және өзіндік жұмыс үшін қажетті әдебиет тізімі;

- жоспарға сәйкес оқу материалы.

Дәріске қойылатын негізгі талаптар:

* баяндалатын ақпараттың жоғары ғылыми деңгейде болуы;
* ғылыми ақпараттың нақтыланып жүйеленген және әдістемелік жағынан өңделген, ауқымы кең, көлемді, қазіргі заманға сәйкес болуы;
* айтылатын пікірлер мен ұстанымдардың дәлелді болуы және сенімді деректерге негізделуі;
* тақырып пен жоспарға сәйкес материалды баяндауда нақты жайттардың, мысалдардың, мәтіндердің және құжаттардың қолданылуы;
* баяндауда ойды анықтап жеткізе алу;
* тыңдаушылардың ойлау процесін белсенді ете алу;
* дәрісте көтерілген мәселе бойынша өзінді жұмысқа бағытталған сұрақтар қою;
* дәріс барысында түрлі көзқарастарды, ұстанымдарды талдау;
* баяндалатын материал бойынша басты идеяны, қағидаларды айқындап көрсету және қорытынды жасау;
* дәріс барысында қолданылатын категориялар мен терминдерді, атаулар мен қысқартуларды түсіндіру;
* студенттерге тыңдауға, ойлануға және қажетті ақпаратты қысқаша жазып алуға мүмкіндік беру;
* аудиториямен психологиялық, педагогикалық байланыс орната білу;
* дидактикалық материалдар мен техникалық құралдарды заман талабына сай дәрежеде қолдана алу;
* дәріс мазұнын ашатын негізгі материалдарды – мәтінді, конспектіні, блок-схемаларды, тірек-схемаларды, сызбаларды, кестелерді дайындай алу және қолдану.

Дәрісті қолдануда бірқатар проблемалар да бар. Мәселен, дәріс материалын қабылдауда студенттердің кейбірінің енжар болуы, зейіндерін тұрақтандыра алмауы, тыңдау ниеттерінің төмен болуы және т.с.с. кедергілер орын алады.

Дегенмен, дәріс студенттерге ауқымы үлкен жаңа материал беруде, тақырыпқа сәйкес әдебиеттер тапшылығы кезінде, тақырыпқа шолу жасағанда, авторлық көзқарасты білдіруде тиімді келеді.

Дәрісның негізгі дидактикалық максаты – студенттердің оқу материалын меңгеруіне қажетті бағыттаушы негізді қалыптастыру.

Жақсы, дидактикалық мақсаттарға сай ұйымдастырған дәріс лектордың аудиториямен шығармашылықтық тұрғыдан жасайтын қарым-қатынасы, оның танымдық эмоционалдық тұрғыдан тиімділігі жоғары болады. Егер студенттің ойлау қабілеті белсенді болса, онда жаңа материал оңай, әрі тез оқытады, соңдықтан, дәрісте тыңдаушылардың белсенділігі мен ойлау қабілетін тудыру қажет.

Дәріске қойылатын талаптар:

* Дәріс мен дәріс окудың адамгершіліктік, ізгіліктілік (гуманистік) жағы;
* Ғылымилығы мен ақпараттылығы; (қазіргі кездегі ғылыми деңгейі)
* Дәлдігі мен дәлелділігі;
* Түсіндірудің эмоционалдық жағы;
* Тыңдаушылардың ойлау қабілетін белсендіру;
* Қойылған сұрақтарға жауап берудегі құрылымы мен қисығының нақты болуы;
* Басты ой-пікір мен ережелерді бөліп алу;
* Тірек ұтымдарды бөліп алу, түсіндіру;
* Қорытындылау;
* Тілінің түсінікті және анық болуы;
* Басты, жаңа ұғымдар мен терминдерді түсіндіре білу;
* Мүмкіндігінше дидактикалық материалдар мен көрнекіліктерді (аудио, видео, интерактивті мультимедиалық кұралдар т.с.с. ) пайдалану;

Аталған талаптар дәрістің сапасын бағалау критерийлерінің негізі болып табылады.

Дәрістің құрылымы және оның сапалылығын бағалау

Өзінің құрылымы жағынан дәріслар әртүрлі болып келеді. Оның құрылымы оқытылатын материалдардың мазмұны мен сипатына байланысты, бірақ, кез-келген дәріске қолданылатын жалпы құрылымдық форма болады.

Ең алдымен дәрістің жоспарын хабарлап, яғни жоспармен таныстырып, сол жоспар бойынша жүйелі түрде сұрақтардың мазмұнын ашуды қатаң түрде сақтау қажет.

Емтихан сұрақтарына кіретін негізгі, маңызды мәселелерге ерекше назар аударып, соларды жоспарға міндетті түрде енгізілуі шарт.

Алдыңғы өтілген дәрістің мазмұнын еске түсіріп, оның жаңа материалмен байланысын, пәндегі және басқа ғылымдар жүйесіндегі орны мен қажеттілігін айтып өту керек.

Тақырыпты ашу барысында индуктивті әдісті қолдануға болады: ғылыми қорытындыларға әкелетін мысалдар, фактілер;

Сол сияқты нақты мысалдар арқылы жалпы ережелерді түсіндіруде дедукция әдісін де қолдануға болады.

Дәрістің соңында айтылған мәселелер бойынша қорытынды жасау дәрісның құндылығын арттырады.

Жоғары мектептегі дәстүрлі дәріслар ақпараттық болып табылады. Дәріслар мазмұны, кұрылымы, сипатына қарай әртүрлі болып келеді. Бірақ, жалпы басшылыққа алатын әдістемелік ереже, қагидалар ортақ болады. Дәрістің үш түрі болады:

І.Кіріспе.

2. Ағымдағы дәріс.

3. Қорытынды, немесе шолу дәріссы.

1. Кіріспе дәріс - мұнда пәннің мақсаты, ғылымдар жүйесінде алатын орны, сол мамандыққа қажеттілігі, яғни рөлі, мамандыққа қажет оқылатын басқа да пәндермен байланысы, сол пән ғылымының зерттеу пәні, әдіснамалық негізі, әдістер, мәселелер мен гипотезалар, даму перспективасы, іс-тәжірибесі, яғни практикамен байланысы, теориялық материалдар, даму тарихы, студенттердің болашақ мамандығына байланысы, пәнге байланысты оқулық, оқу-әдістемелік құрал, ғылыми әдебиеттермен таныстыру сияқты мәселелер сөз болады. Бұдан басқа пәнді оқып, меңгерудің, жүйелі түрде әдебиет пен конспектілермен жұмыс жасаудың әдістерімен таныстырған жөн.

 2. Ағымдағы дәріс - оқу жоспары негізінде жасалған типтік бағдарламаға сәйкес жұмыс бағдарламасы бойынша жүргізіледі.

3. Қорытынды немесе шолу дәріс – бұл қысқаша конспект түрінде берілмейтін, білімнің жоғары деңгейде жүйеленіп берілуі. Сонымен бірге ең қиын, күрделі емтихан сұрактарының жауаптары қарастырылады.

Жалпы дәрісны оқи отыра, лектор студенттердің қандай мәселелерді жазып алып жатқандығын байқап, соған бағдарланып отыруы керек. Конспект мұқият тыңдау, жазба жұмыстары кезінде жаксы есте сақтау, семинар, емтихандарға дайьщдалуда тірек материалдары ретінде көмек береді.

Лектордың міндеті - студенттерге конспект жазу барысында ойлап, саналы түрде ұғыну, зерделеуді, тыңдай отырып, қысқаша жазып алулары үшін жағдай тудыруы керек. Ол үшін лектор студенттерге көмектесуі, яғни барлығына түсінікті ме, жоқ па, үлгеріп жатыр ма, міне, осындай мәселелерге назар аударуы қажет. Бұны ол аудиторияның реакциясынан байқай алады. Ол үшін лектор өзінің дауыс ырғағына, материалды қалай жеткізіл жатқандығына, тақтадағы жазбаларына, көрнекілікті қолдануына, дауыс темпіне, дәрісның регламентінің қалай сақталып жатқаңдығына үнемі бақылау жасап отыруы қажет.

Студенттерді қысқаша дәріс жазуға уйрету, жазбаларды рәсімдеу, қысқартылған сөздер, әртүрлі белгілерді дұрыс қоя білу, жазба жұмысы барысында әртүрлі қаламдарды қолдану сияқты іс-әрекетгерге дағдыландыру пайдалы. Дәріс мазмұнының құрылымының нақтылылығы, студенттердің ынта - ықыласын өзіне аудара білуі студентгердің белсеңділігін, жұмысқа деген қабілеттілігін, педагогикалық қарым-қатынас орнатуға, еңбекке деген құлшынысты, пәнге деген қызығушлықты тудырады.

Дәріс сапалылығын бағалау. Өзара сабаққа қатысу барысында қызметтестер оқытушының дәрісны оқу сапасын бағалайды.

Дәрісті бағалау критерилерінің негізгі түйіндері: оның мазмұны, әдісі, студенттер жұмысына жетекшілік, лекторлық дарын, дәрісның нәтижелілігі.

 1. Дәрістің мазмұны:

* ғылымилығы – қазіргі кездегі ғылымның дамуына, жетістігіне сәйкестілігі;
* саяси бағыттылығы – дүниетанымдық идеяларды бөліп алу, жекелеу, әдіснамалық сұрактарды ажырата біліп, оларды түсіндіру;
* ойлаудың белсенділігі – мәселелік сұрақтар қою және пәнаралық байланыстарды анықтау;

Дәріс пен оқулық арасындағы байланыс, яғни оқулықта жоқ материалдар беріле ме, әлде оқулық бойынша айтылып жатыр ма?

Қиын сұрақгарды талдау, ерекше токталу, жекеленген материалдың бөлімдері бойынша студенттерге өз бетінше тапсырма беру. Пәнішілік және пәнарлық байланыстар.

2. Оқытудың әдісі – дәрістің құрылымы, қисыны (логикасы), жоспары, әдебиеттер мен қосымша әдебиеттерді беру, жаңа терминдер, дәлелділігі мен дәйектілігі, негізгі ойлар мен қорытыңдылар, оларды ажырата білу, көрнекілік құралдар, жекеленген жазбалар, тірек конспектілерді қолдану.

Қорытындылауда сұрақтарды қайталау, бақылау, тексеру сұрақтары, дәрісның соңында бүкіл дәріс материалы бойынша қорытыңды, тұжырым жасау.

3. Студенттер жұмысына басшылық – дәріс, конспектілерді жазуды талап ету, сұрақ-сауал, дискуссия ұйымдастыру. Конспектілерді семинар сабағында, дәрісның соңында тексеріп отыру. Шешендік әдістер, риторикалық сұрактар беру, әзіл-қалжынды орында қолдану сияқты студенттердің ықыласын аудару, көңіл-күйлерінің көтеріңкі болуына кейбір әдістерді қолдану.

4. Лекторға қойылатын талаптар: пәнді жетік білуі, идеялық сенімділік, көңіл-күй, дауысырғағы, сөз құрамының дұрыстылығы мен нактылығы, демалысы, сырт көрінісі, өзін-езі аудиторияда ұстай білуі, аудиторияны «көре» және «сезе» білуі, аудиториямен байланыста болуы, шешендік шеберлігі.

5. Дәрістің нәтижесі: ақпараттық құндылығы, тәрбиелік әсері, дидактикалық мақсатқа жетуі. Дәріс оқу барысындағы лектордың міндеті: - студенттердің танымдық жұмыстарын тиімді ұйымдастыру, яғни дәрісті тыңдау, қабылдауы, түсінуі сияқты танымдық процестердің белсеңді жүруін байқау, қадағалау; материалды өңдеу; тұжырымдап, қорытынды жасау: Дұрыс әрі тиімді ұйымдастырған дәрістің тәрбиелік маңызы арта түседі, яғни, ойлау, еңбек әрекеті, пәнге деген ынта, ықылас және қызығушылық дамып, қалыптасады.

Әдебиеттер

1. Әлімов А. Интербелсенді әдістерді жоғарғы оқу орындарында қолдану: оқу құралы. – Алматы, 2009.
2. Ерментаева А.Р. Жоғары мектеп психологиясы. –Алматы: ЖШС РПБК «Дәуір». 2012. -492 б.
3. Мынбаева А.К., Садвакасова З.М. Инновационные методы обучения, или как интересно преподавать: учебное пособие: 4-е изд., доп. –Алматы, 2010.
4. Архангельский С.И. Учебный процесс в высшей школе, его закономерные основы и методы. – М., 1980.
5. Гомаюнов К.К. Самостоятельная работа студентов. Методические рекомендации преподавателям.- Л., 1988.
6. Организация аудиторной и внеаудиторной самостоятельной работы студентов в рейтинговой системе обучения/Г.Н.Юшко. – Ростов-на Дону, 2000.
7. Коженкова З.П. Некоторые вопросы методики обучения в высшей школе / З.П. Коженкова. – М., 1988.
8. Стародубец, С.Н. Коллоквиум как одна из форм учебной работы в ВУЗе // Русский язык в школе. – 2001. - №5.

Дәріс 6

ЖОО әдебиет пәндері бойынша семинар сабақтары

Жоспар

1. Семинар сабағының әдістемелік құрылымы
2. Семинар сабағының типтері мен қағидалары

«**Семинар** – оқытушымен диалог жүргізу тәртібінде біршама тақырыптарды тереңдетіп оқыту жүргізілетін аудиториялық жұмыс түрі; семинар шеңберінде білімін тексеру де жүргізіле алады.

Баяндамалар, рефераттар семинар сабақтарында жүргізіледі. Семинарлардың оқытудың басқа формаларынан айырмашылығы сонда, оларда білім алушыларды оқу-танымдық қызметте өз бетімен жұмыс істеуге жұмылдырады. Семинар сабақтарында білім алушылардың білімі тереңдей түседі, жүйеленеді және түпнұсқалармен, құжаттармен, қосымша әдебиеттермен өз беттерімен жұмыс істеу нәтижесінде бақылауға алынады, дүниетанымдық ұстанымдары нығайтылады, сыншылдық көзқарастары қалыптасады. Семинар сабақтарының дайындалуы және өткізілуі дәріс сабақтарының дайындалу жағдайындағы оқыту мақсаттарына сәйкес келеді, бірақ сабақ жоспары мен тәсілдері өзгеше болады.

Семинар сабағының әдістемелік құрылымы:

I. Сабақ тақырыбы.

1.Тақырыптың таңдалуы жөніндегі дәйектеме.

2.Тақырыптың курс бағдарламасындағы орнын анықтау.

3.Сабақтың мақсаты. Міндеттері: танымдық, тәрбиелік, әдістемелік.

4.Әдебиеттер. Ұсынылатын әдебиеттің мәтіндердің күрделілігіне, көлемінің ескерілуіне қарай таңдалуына дәйектеме.

II. Семинардың ұйымдастырылу формасы.

1.Семинар өткізу формасын таңдаудың аудиторияны дайындау сипатымен байланыстағы дәйектемесі:

а) сұрақ-жауап(сұрау);

б) жоспар бойынша кең түрдегі әңгіме;

в) өзара рецензияланған баяндамалар;

г) жазбаша рефераттарды пікірталас элементтері арқылы талқылау;

д) топтық пікірталас(бағытты, еркін);

е) оқу-рольдік.

Семинар сабағының оқытудың формасы ретінде өзіне тән тарихы бар. Семинар латынның «seminarium» деген сөзінен шыққан. Семинар ертедегі грек, рим мектептерінде диспут, комментарий, қорытьщды түрінде өтілген. XVII ғасырда бұл форма Батыс Еуропа елдерінде, ал ХГХ ғ.-дан бастап Ресей университеттерінде қолданылып келеді.

Семинар сабақтары белгілі бір жеке ғалымның басшылығымен студенттердің теориялық курс пек ғылыми зерттеу жұмыстарының әдістерін меңгеруін сипаттайды. Семинар сабақтары жоғары мектеп алдыңдағы міндеттердің өзгеріп отыруына орай үнемі жетілдіріліп отырды.

Қазіргі кездері семинар сабақтары, негізінен, жоғары мектепте гуманитарлық және техникалық пәндерді оқытуды ұйымдастырудың формасы болып табылады. Ол студенттерде ойлай білу мәдениетін дамытудың құралы болып саналады. Семинар сабактары пәнді терең, жетік меңгеру мен ғылыми танымньщ әдіснамасын меңгеруге бағытталады.

Студент семинар сабағына дайындалу барысыңда өз бетінше шығармашылықпен жұмыс істеп, дайындалады (талдау жасау, рефераттар жазу, баяндамаларға дайындалу, т.с.с.)

Семинар сабақтары

- студенттердің шыгармашылық іс-әрекетін дамытудың бірден-бір жолы. Семинар сабақтарында келесі мәселелерді шешу көзделеді (А.М.Матюшкиннің пікірі бойынша):

* Кәсіби шығармашылық тұрғыдан ойлауды дамыту;
* Танымдық мотивтер;
* Оқу жағдайларында кәсіби біліктілікпен білімді қолдану.

Семинар сабақтарында оқытушы білімді тиянақтау, бекіту, бақылау жасау, педагогикалық қарым-қатынас сияқты жекеленген мәселелерді шешеді. Қазіргі заманауи ЖОО-да семинар сабақтарының кең тараған 3 типін ажыратуға болады:

Ағымдағы семинар

Жекеленген семинар

Арнайы семинар

Ағымдағы семинар - бірінші курста жүргізіледі. Мақсаты – студенттерді өз бетінше жұмыстың ерекшелігімен, таныстыру, әдебиеттер мен қайнар көздерімен таныстыра отырып, олармен жұмыс жасаудың әдістерін үйрету. Себебі, тәжірибеден белгілі болғандай, бірінші курс студенттері бірден бірнеше әдеби қайнар көздермен жұмыс жасай алмайды, қажетті материалды іріктеу, оған талдау жасау, тақырыпқа сәйкес материалдарды табу сияқты жұмыстар қиындьщ туғызады. Сондықтан әдеби қайнар көздермен жұмыс жасауды үйретуге, ғылыми мәселелерді шешуге шығармашылықпен қарау, семинар сабағына дұрыс дайындалу дағдыларын қалыптастыруға ерекше көңіл бөлу керек.

Семинар сабағына дайындалудың келесі кезеңі – реферат дайындау, тақырыпты анықтау, оқи білу, талдау, талқыға салу.

Күрделі оқу, тәрбие міндеттері 2-4 курстарда жүретін саминар сабақтарыңда, әсіресе, 4-5 курстардағы арнайы семинар сабақтарында студенттерде меңгершетін материалға деген зерттеушшік көзқарас қалыптасады.

ЖОО-да көбінесе семинардың 3 типі жүргізіледі: Белгілі бір курсты терең меңгеру мақсатына көздейтін.

Әдіснамалық жағынан маңызды белгілі бір тақырыптын немесе курстың жекеленген тақырыптарын меңгеру.

Ғылымның жекеленген бөлімдерін терең зерттеу мақсатындағы.

Семинар сабақтары әңгіме, баяндама, пікірталас түрлерінде өтіледі. Арнайы семинар белгілі бір ғылым саласы бойынша жоғары курстарда өтіледі. Егер жүргізуші оқытушы тәжірибелі болса, онда ол студенттерді ұжымдық формада ойлай білу мен шығармашылықпен жұмыс жасауды, ситуацияларды құрастыру, оларды шеше білу, моделдеу, бағалау, өзара сын секілді іс-әрекеттерді қалыптастырады.

Семинар сабактарының маман даярлауда маңызы зор, себебі әртүрлі, күрделі міндеттерді шешуге мүмкіндік туғызады, студенттердің шығармашылықпен жұмыс істеу қабілетін дамытады.

Семинар сабағында студенттер ғылыми ақпаратты меңгереді, ғылыми жұмыс-тарды жазу, өңдеу дағдысы мен іскерлігін дамытады, материалды ауызша немесе жазбаша түрде айтып, жазып беру өнерін игереді.

Семинар сабағының бірден-бір мақсаты – дәрісда алған білімді терең ұғыну, мәселелерді шешу, проблемалық ситуациялар мен есептерді ойластыру, құрастыру, талдау, өз позицияларын айқыңдап, анықтау.

 Семинар сабағына дайындықтың бастауы – әдебиетпен жұмыс істеу, талқыланатын мәселелер мен сұрақтарға дайындалу.

Семинар сабағы өзінің әдістемесімен, яғни әдістемесінің әр түрлі, көпқырлығымен ерекшеленеді. Семинардың жоспары, қарастырылатын сұрактар алдын-ала белгілі болады, онымен студенттер алдына-ала танысады. Сол бойынша барлығы дайындалады. Келесі бір әдісі белгілі бір тақырыптарға, белгілі бір студенттер арнайы дайындалады. Бұл жағдайда оқытушы студент баяндамасының өз бетінше шығармашылықпен, жауапкершілікпен жұмыс істеу деңгейін бағалайды. Қалған студенттер тек тыңдаушының ғана рөлін орындамау үшін, топтың белсеңділігін (сабақ үстіңдегі) арттыру үшін, оқытушы тақырыпқа байланысты, мүмкіндігінше, көптеген қосымша сұрақтар дайындауы керек.

Семинарға дайындалу үшін оқытушы негізгі және қосымша әдебиеттердің тізімін береді. Семинар сабағын өткізгенде оқытудың дидактикалық қағидалары орындалуы тиіс. Атап айтқанда:

* Оқытудың тәрбиелігі, яғни болашақ мамандыққа деген қызығушылығын дамыту, арттыру өзін-өзі тәрбиелеу, кәсіби тұрғыдан тәрбиелеу;
* Оқытудың ғылымилығы - ғылымның соңғы жаңалықтары, жаңашыл мұғалімдер тәжірибесі оқытудың жаңа технологиялары, педагогикалық инноватикалар, педагогикалық терминдер, студенттердің ғылыми көзқарасы мен педагогикалық тұрғыдан ойлай білу қабілеттерін қалыптастыру;
* Оқытудагы саналылық - қағидалар мен зандылықтарды саналы түрде ұғыну, оларды іс-жүзінде пайдалана білу;
* Теорияның практикамен байланысы - теориялық материалдарды бекіту, байқаумен байланысы, т.б. қорытындылап, тұжырымдауды, нақты іскерліктерді қалыптастыру, т.б.

Семинар сабақтарының сапалылығын анықтайтын критерийлер:

* мақсатқа бағыттылығы – теориялық материалды болашақ кәсіби іс-әрекетте, материалды нақты іс жүзінде қолданумен байланыстыру;
* жоспарлау – басты мәселелерді бөліп алу;
* ұйымдастыру – пікірталас, пікіралысуды қолдау, студенттердің жауаптарына талдау жасау; семинарды жүргізу стилі - белсенді;
* оқытушының студенттермен қарым-қатынасы, талап қоя отырып, құрметтей білу немесе бейтараптық;
* студенттердің оқытушыға қарым-қатынасы - сыйластық, өзара сын; топты басқару - оқытушыньщ топта өзін-өзі еркін ұстауы, сенімділік, әділдік немесе керісінше көп ескертулер жасауы, дауысын көтеру, топта тек бірнеше студентпен ғана жұмыс істеуі, т.б.

Оқытушының қорытындысы – кәсіби шеберлікпен, сенімділікпен немесе керісінше; Студенттердің жазба жұмыстарын үнемі, жүйелі түрде жүргізу немесе керісінше. Көптеген жағдайларда семинар сабактарында іскерлік ойыңдар, тренингтер ұйымдастырылады (мамандыққа байланысты).

**Коллоквиум** – аралық бақылау түрі; латын тілінен аударғанда **Коллоквиум** әңгімелесу дегенді білдіреді. ЖОО-да коллоквиум – оқытушылардың студенттермен олардың білімін анықтау үшін әңгімелесу нысанында жүргізілетін жаттығу сабақтарының бір түрі. Көбінесе коллоквиум семинар сабақтарда жоспарланбаған тақырыптар бойынша жүргізіледі.

**Коллоквиум** студенттермен келісу бойынша сабақ кестесінен тыс та жүргізіле алады.

Әдебиеттер

1. Әлімов А. Интербелсенді әдістерді жоғарғы оқу орындарында қолдану: оқу құралы. – Алматы, 2009.
2. Ерментаева А.Р. Жоғары мектеп психологиясы. –Алматы: ЖШС РПБК «Дәуір». 2012. -492 б.
3. Мынбаева А.К., Садвакасова З.М. Инновационные методы обучения, или как интересно преподавать: учебное пособие: 4-е изд., доп. –Алматы, 2010.
4. Архангельский С.И. Учебный процесс в высшей школе, его закономерные основы и методы. – М., 1980.
5. Гомаюнов К.К. Самостоятельная работа студентов. Методические рекомендации преподавателям.- Л., 1988.
6. Организация аудиторной и внеаудиторной самостоятельной работы студентов в рейтинговой системе обучения/Г.Н.Юшко. – Ростов-на Дону, 2000.
7. Коженкова З.П. Некоторые вопросы методики обучения в высшей школе / З.П. Коженкова. – М., 1988.
8. Стародубец, С.Н. Коллоквиум как одна из форм учебной работы в ВУЗе // Русский язык в школе. – 2001. - №5.
9. Цвецьех В.Я. Еще раз о семинарских занятиях // Специалист. – 2004. - №5.

Дәріс 7

ЖОО әдебиет пәндері бойынша практикалық сабақтар

Жоспар

1. Практикалық сабақ құрылымының үлгісі
2. Практикалық сабақ тапсырмалары

Практикалық сабақ құрылымының үлгісі

Практикалық сабақ – студенттердің дәріс сабағынан алған білімдерін бекіту, пысықтау, жинақтау мақсатында өткізілетін сабақтың бір түрі.

Практикалық – аудиториялық оқу жұмысының түрі, оның шеңберінде пән бойынша бағдарламамен қарастырылған ептілік пен дағдыларды игеру жүргізіледі.

Практикалық сабақтар шеңберінде ағымдық тексеру жүргізілуі мүмкін.

Практикалық сабақ – пәннің теориялық мазмұнын толықтыратын оқу процесінің белсенді түрі. Практикалық сабақ студенттерге теориялық мәлімет бойынша нақты әрекеттер арқылы машықтанып, сол амалдар негізінде мәліметті игеру, меңгеру, тереңдету, дамыту мүмкіншілігін береді. Студенттер практикалық сабақта өз әрекеттерін жалқыдан (нақты мәліметтер) - жалпыға (теориялық тұжырымдар) бағыттайды.

Практикалық сабақта әдетте студенттер талдау және іздену жұмыстарымен (семинар сабақтарындағыдай) айналыспайды. Практикалық сабақтың мақсаты - студенттерді лекцияда келтірілген теориялық мәліметтерді өздерінің белсенді әрекеттерімен «тануға», «дәлелдеуге», өз қолымен «жасауға» жұмылдыру.

Практикалық сабаққа дайындалу барысында оқытушы арнайы оқу материалдарын дайындайды. Сол материалдар бойынша (идея, проблема, тұжырым, ереже, анықтама, рет пен тәртіп, схема, кесте, жоспар, параметрлер, ақпарат, статистикалық мәліметтер, көрсеткіштер, т.б.) студенттер өздерінің теориялық білімдерін қолданып, нақты әрекеттерді атқару дағдыларын игереді, өзіндік тұжырым жасайды. Сол себепті де мұндай оқу материалдарының нақты әрі ықшам болғаны дұрыс.

Топтың біріккен іс-әрекеті – ең тиімді формалардың бірі. Оның нәтижелілігі оқытушының ұйымдастырушылық шеберлігіне байланысты, яғни студенттерді өз бетінше жұмыс жасауға, мәселені зерттеуші ретіңде шешуде оларды ойластыру, ойлай білу іс-әрекеттерін белсендіру мақсатында бағыттаумен анықталады.

Кез-келген практикалық жұмыстың маңызды жағы жаттығу болып табылады, яғни негізінен көркем мәтінді талдау, графикалық жұмыстар, ғылымның негізгі ұғымдарын нақтылау.

Студенттер лекцияда берілген теориялық мәліметті практикалық кеңістікке келесі әрекеттер арқылы аударады:

1. Теориялық мәліметті практикалық тұрғыдан жүзеге асыру немесе орындау (мәселен, статистикалық мәліметтерді санау, көрсеткіштерді есептеу, есептер шығару, мәселелерді шешу, ережелерді қолдану, кестелерді толтыру, т.б.).

2. Теориялық мәліметті дәлелдеу (практикалық қолданысын көрсету немесе беделді нұсқаларға сілтеме жасау).

3. Теориялық мәліметке өзіндік тұрғыдан баға беру (практикалық маңызын, тиімділігін, келтіретін пайдасын, артықшылықтарын /немесе керісінше/ айқындау, дәлелдеу; қолдау немесе қарсы шығу).

4. Теориялық мәліметті дамытатын, тереңдететін ұсыныстар жасау (идеялар ұсыну, оларды дәлелдеу және практикалық маңызын келтіру).

1 Практикалық сабақта компьютерді қолдану

Практикалық сабақта компьютерлік техниканы қолданғанда оның тиімділігі күрт өсетіндігі мәлім. Компьютер студентке ақпаратты игеру тұрғысында өз басының жеке біліктері мен дағдыларын дамыту мүмкіншілігін береді.

Компьютерді практикалық сабақта қолданғанда студенттерге келесі тапсырмалар берген орынды:

1. Қарастырылатын мәселе бойынша Интернеттен қосымша материалдар іздеу және оларды таңдап, бір жүйеге келтіру (классификациялау): ол үшін студент ақпаратты бөлімдер немесе тақырыптар бойынша жіктеуі керек.

Бұл тапсырманы ұсынғанда оқытушы студентке сайттардың адрестерін немесе тізімін алдын-ала бергені дұрыс.

Студент тапсырманы орындау барысында ЕХСЕL бағдарламасын қолдана отырып, берілген ақпараттың базасын дайындап, оларды белгілі бір жүйе бойынша бөледі.

2. Компьютерлік оқу бағдарламалары немесе оқулықтарды қолдана отырып, берілген проблема бойынша қандай да бір тапсырма орындау.

Мәселен, студент «Ағылшын тілін оқыту әдістемесі» электрондық оқулығынан алынған кейбір әдістемелік идеяларды қазақ тіліне оқыту мәселелеріне орай қолданады.

3. Интернеттен алынған қосымша материалдарды лекцияның теориялық тұжырымдарымен салыстырады, оларға баға береді.

Мысалы, ақпараттың екі көзі (лекция және Интернет) берген статистикалық мәліметтерді салыстырып, олардың әлеуметтік дамудағы (саясатта, экономикада, демографияда, мәдениетте, қоғамдық пікірде, т.б.) қандай тенденцияларды меңзейтіндігі жайлы талдау жұмысын орындайды.

Практикалық сабақ құрылымының үлгісі

І. Мотивация (немесе Қызығушылықты ояту) кезеңі

Сабақ басында оқытушы студенттерге теориялық тұжырымды (идея, проблема, ереже, анықтама, рет пен тәртіп, схема, кесте, жоспар, параметрлер, ақпарат, статистикалық мәліметтер, көрсеткіштер, т.б.) еске түсіруді ұсынады, сол мәселе бойынша өз ойлары мен пікірлерін анықтау мақсатында оларға төмендегідей тапсырмаларды орындауды ұсынады:

- Жеке жұмыс. Әр студент «Мен осы мәселені қалайша түсінемін?Ол бойынша ұстанымдарым қандай?» деген сынды сұрақтар төңірегінде берілген уақыт ішінде (1-2 минут) жекелей ойланады.

- Топтық жұмыс. Шағын топ ішінде студенттер өз ойларымен бөліседі, оларды талқылайды, өз ойларын толықтырады (4-6 минут).

- Жариялау және қорытындылау. Әрбір топтан бір студент (шешен, спикер) топ тұжырымдарын ауызша жария қылады. Олардың жауаптары тақтаға (плакатқа) жазылады.

ІІ. Білімді құрастыру немесе Мағынаны ажырату кезеңі

Оқытушы студенттерге теориялық мәселенің практикалық маңызын көрсететін (немесе дәлелдейтін) нақты бір жазбаша әрекет орындауды тапсырады.

Олардың қатарына, мәселен, теориялық мәліметке баға беру, оның практикалық маңызын жазбаша сипаттау, статистикалық мәліметтерді санау және олардың көрсеткіштерін талдау және тұжырымдау, көрсеткіштерді есептеу, мәселелер мен есептерді шығару, ережелерді қолдану, кестелерді толтыру, схемалар мен жоспар жасау, ақпар беру, тұлғалық немесе техникалық мінездеме жасау, т.б. кіреді. Бұл тапсырмалардың әр студентке жекелей берілгені дұрыс. Студенттер тобының қарастырып жатқан теориялық мәселесі бәріне ортақ бола тұра, олардың әрқайсысы бөлек жұмыс түрімен айналысады. Мысалы, бір студент ақпаратқа жазбаша талдау жасаса, екіншісі теориялық мәліметті практикалық тұрғыдан жүзеге асыру жоспарын құрады.

Бұл жұмыс келесідей тәртіппен орындалады.

- Топтық жұмыс. Студенттер шағын топ ішінде (4-7 минут) өздеріне жеке-жеке берілген тапсырмаларды қалайша орындайтындығы туралы өз ойларымен бөліседі, бір-бірінен кеңес сұрап, жұмыс жасау жоспарларын талқылайды.

- Жеке жұмыс. Әрбір студент өзіне берілген тапсырманы жекелей орындауға кіріседі. Бұл ретте оқытушы тарапынан олардың бір-бірімен ақылдаса алатын мүмкіншіліктері болатындығын және сол себепті де бір-біріне бөгет болмауы туралы ескертілгені орынды.

- Кеңесу. Жеке жұмыстар 2-3 минутқа доғарылып, студенттерге бір-бірімен және оқытушымен жұмыс барысы туралы кеңесуге мұрсат беріп тұрған орынды. Мұнда студенттер бір-бірімен ақылдасып, атқарылып жатқан жұмыс жайында бір-біріне жәрдем көрсетуі ықтимал.

ІІІ. Түсінікті дамыту немесе Ой-толғаныс кезеңі

Студенттер өздеріне тапсырылған жұмысты қалайша орындағандығы, теориялық мәліметті қалайша меңгергені және дамытқандығы туралы бір-біріне айтып беріп, атқарылған жұмыс жөнінде өз пікірлерін келтіреді.

- Жариялау және топтық талқылау. Студенттер шағын топ ішінде өз жұмысы жайлы әңгімелеп немесе жұмыстарын бір-біріне оқып беріп, білгені мен үйренгенін ортаға салады, өзара пікір алмасады (6-10 минут).

- Бағалау. Студенттердің орындаған жұмыстарын оқытушы жинап алып, келесі сабақта оларды рецензиялап, баға қойып келетіндігін ескертеді. Бағалау жұмысын (баға қою емес, бір-бірінің жұмыстарын рецензиялау мен пікір жазуды) студенттердің өздеріне де тапсырған орынды.

Оқытушы бұл жұмыстардың келешекте студенттердің портфолиосында болуы керектігі туралы ескертеді.

- Үй жұмысы. Оқытушы студенттерге қосымша дерек көздерімен (әдебиет, БАҚ, Интернет, ТВ, басқа мамандар) жұмыс жасап, сабақта атқарылған жұмысты дамытып, тереңдететін жазба жұмысын (мәселен, 3-5 беттік эссе немесе кесте, схема, график, жоспар, т.б. түрінде) келесі сабақта өткізуді тапсырады.

- Кері байланыс. Оқытушы бірнеше студенттен сабақтың қалайша өткендігі («Ұнады - ұнамады, Пайдасы бар – пайдасы шамалы, Үйрендім - Үйренбедім» тұрғысында) туралы пікірлерін сұрайды.

«**Лаборатория (оқу)** – оқытушының (асситенттің) жетекшілігімен лабораториялық жұмыс жүргізу үшін арнайы құрал-сайманмен жабдықталған оқу бөлмесі».

Лабораториялық жұмыстар – оқу-зерттеу іс-әрекеттері барысында студенттерге теориялық әдіснамалық білім мен оны нақты іс жүзінде қолдануға қажетті іскерлік, дағдылар жүйесінің интеграциясын сипаттайды. «Лаборатория» латынның – «Labor» еңбек, жұмыс, қиындық деген мағынаны білдіретін сөзінен шыққан. Лабораториялық жұмыстар оқу жұмысының ерекшелігіне байланысты, сондықган әрбір нақты жағдайда жекеленген әдістемелік нұсқаулар қажет.

Лабораториялық-практикалық сабақтар, практикумдар – оқытуды ұйымдастырудың формалары, бұларда оқытушы басшылығымен лабораториялық және практикалық тапсырмалар орындалады. Сабақтың бұл түрі оқу кабинеттерінде, зертханаларда, оқу-тәжірибелік шеберханаларда, оқу-өндірістік комбинаттарда өткізіледі. Дидактикалық және практикалық сабақтардың мақсаты ұсынылған теориялық қағидаларды тәжірибе жүзінде дәлелдеуге, тәжірибе жасау техникасын меңгертуге, техникалық құралдарды пайдалана білу даңдыларын меңгертуге бағытталады. Практикалық лабораториялық сабақтар теориялық материалды, бағдарламаның негізгі бөлімдерін меңгеру деңгейін тексеру мақсатында да жүргізіледі.

Білімгерлердің таңдауы мен қалауы бойынша ұсынылатын оқу пәндерін тереңдетіп оқытуды факультативтік сабақтар қамтамасыз етеді. Олар ғылыми-теориялық білім мен практикалық машықтарды кеңейтуге бағытталған.

Оқу саяхаты(экскурциясы) – бұл мұражай, көрме, өндіріс, табиғат ландшафтысы жағдайларында оқытуды ұйымдастыру болып табылады. Экскурцияның мақсаты білімгерлердің болмыстың түрлі объектілері мен құбылыстарын бақылауы және олар жөнінде білім алуы болып табылады. Экскурциялар бақылау объектілері бойынша өндірістік, табиғаттанушылық, өлкетанушылық, әдеби, географиялық және т.б., білім беру мақсатына қарай тақырыптық және шолу түрінде болып келеді. Тақырыптық экскурциялар бір немесе бірнеше оқу пәндерін оқумен байланысты өткізілсе, шолу экскурциялары кең тақырыпты қамтиды. Оқу бөліміндегі орнына қарай экскурцияларды кіріспе, ағымдық және қорытынды деп қарастырады.

Практикалық сабақ тапсырмалары

Әдебиет сынының тaрихын меңгерту бaрысындa студент филологқa көмекші бaғыт-құрaл ретінде мaтериaлдaр ұсынылады.

Курстың мaқсaты – қaзaқ әдеби сынының пaйдa болу, дaму қaлыптaсу кезеңдерін, әдебиетпен, эстетикa, философия, журнaлистикa сaлaсымен бaйлaнысын aшу. Сынның әдебиет үдерісіндегі рөлін aйқындaу. Дәріс тaқырыбын прaктикaлық сaбaқтaрмен ұштaстыру. Студентті әдеби туындылaрды эстетикaлық және әлеуметтік бaғaлaу принциптерімен, әдебиет сыны теориясымен тaныстыру. Әдеби дaму жолдaрының қыр-сырын aңғaру, түсіну, тaлдaу процесімен тікелей бaйлaнысты болғaндықтaн сынның туу және қaлыптaсу кезеңдерін әдебиет тaрихынa жaнaстырa көрсету.

Сыншылық ой-пікірдің өрістеу жолдaры тек әдеби құбылыстaрғa ғaнa емес, сонымен қaтaр қоғaмдық-әлеуметтік толғaныстaрғa іш тaртып жaтaтындықтaн сын тaрихын кең көлемде қaрaстырып, ел-жұрт түсінігінің, эстетикaлық тaным-білігінің әрі дaрaлaну, әрі жaлпылaну жaй-күйі ескеріледі. Студенттердің тaным-білігі осы өреден шықсa, ондa пәннің ықпaлы мәндене түседі, яғни студенттердің сыни-ойлaу жүйесі белгілі бір aрнaғa түсіп, көркемдікті тaну қaбілеті aрттa түседі. Сондaй-aқ сынның тaрихын оқыту бүгінгі әдеби процестегі оның ролін, болып жaтқaн көркемдік құбылыстaрын тaни білу, тaрихты бүгінгі күннің кәдесіне жaрaту мaқсaтындa жүргізіледі.

Сондaй-aқ сын жaнрлaры бойыншa өз ой-пікірлерін жaзбaшa жеткізуге дaғдырлaндыру, құзыреттіліктерін aрттыру қaжет.

Пән мaзмұнынa негізделген мaқсaттaрғa сәйкес студент білуге тиіс:

 – пәннің әдебиеттaну ғылымы құрылымы және үрдісіндегі орны мен мән-мaғынaсын түсіну;

 – әдебиет сынынa тән теориялық білімді және әдебиет үдерісімен бaйлaнысын, сындaғы негізгі aғымы мен бaғытын меңгеру;

– сыни мaқaлaлaрдың бaғaлaуы мен сыни интерпретaцияның тaрихи дaмуындaғы жaнрлық және стилистикaлық ерекшелігін aйқындaй білу;

 – әр кезеңдегі белгілі сыншылaрдың негізгі шығaрмaшылығын, қaзaқ сынындaғы негізгі aғымдaр мен бaғыттaрды және эстетикaлық, қоғaмдық мәселелердің дaмуын білу;

– әдеби дaму жолдaрының қыр-сырын aңғaру, түсіну, тaлдaу процесімен тікелей бaйлaнысты болғaндықтaн сынның туу және қaлыптaсу кезеңдерін әдебиет тaрихынa жaнaстырa пaйдaлaнaды;

– сыншылық ой-пікірдің өрістеу жолдaры тек әдеби құбылыстaрғa ғaнa емес, сонымен қaтaр қоғaмдық-әлеуметтік толғaныстaрғa іш тaртып жaтaтындықтaн сын тaрихын кең көлемде қaрaстырaды;

– өз бетінше орындaғaн жұмыстың aяқ aлысы, қaлaм жебеуі ескеріліп, дұрыс тa мәнді орындaлғaн жұмыстaрды гaзет-журнaлдaрдa жaриялaу қaмы жaсaлaды.

 – бүгінгі әдеби процестегі сынның рөлін, болып жaтқaн көркемдік құбылыстaрды тaни білу;

– көркем, әдеби-сыни шығaрмaлaрдың мәтінін жaзa aлу;

– әлемдік әдебиет пен әдеби үдерістің жaлпы дaуы өрісінде отaндық әдебиетті сaлғaстырмaлы түрде тaлдaй білу;

 – сыншылық ой-пікірдің өрістеу жолдaры тек әдеби құбылыстaрғa ғaнa емес, сонымен қaтaр қоғaмдық-әлеуметтік толғaныстaрғa іш тaртып жaтaтындықтaн сын тaрихын кең көлемде қaрaстыру дaғдысынa ие болу;

– қaзaқ әдеби сынының пaйдa болу, дaму, қaлыптaсу тaрихынaн хaбaрдaр ету, әдебиеттің дaмуы сыншыл ой-пікірлердің дaмуынa қaтыстылығын aңғaрту дaғдысынa ие болу.

Оқыту бaрысындa бір ғaнa оқу құрaлымен немесе оқулықпен шектелмеген дұрыс. Курс бaрысындa бірнеше оқу құрaлымен немесе оқулыққa, әлем әдебиетіндегі сын тaрихы мен теориясы бойыншa зерттелген ғылыми әдебиеттерге сүйеніп, тұтaстық бaғыттa меңгерткен жөн.

Пәннің прaктикaлық сaбaқтaрдa студенттер әр жaнрдaғы әдеби сыни мaқaлaлaрды қaрaстыруғa дaғдылaнaды. Прaктикaлық сaбaқтaрдың тaқырыптaрынa сынның aспектілерін меңгеру, әр тaқырыптaғы моногрaфиялaрды, жaзушылaр шығaрмaшылығы мен көркем туындылaрды, жaзушы-сыншылaрдың өзіндік ерекшеліктерін сaлыстырмaлы түрде тaлдaу, сынның теориялық және әдістемелік қырлaрын үйрену, қaрaстыру, сынның жaнрлaрынa aнaлиз жaсaлaды. Сынның өзіне тән спецификaсын түсінуге және әдеби сын мaқaлaлaрын тaлдaу дaғдылaрын меңгеруде жaзбaшa жұмыстaрды орындaудың рөлі ерекше.

Әдеби сын

1.Әдеби сын, сын мен әдебиеттaну ғылымын сипaттaңыз.

2.Қaзaқ сыншы-ғaлымдaрының әдебиет сынының тaрихын дәуірлеуге қaтысты жaзғaн пікірлерін сaрaптaңыз.

3.Сынның ұлттық және aймaқтық ерекшеліктерін мысaлдaр aрқылы көрсетіңіз.

4.Сыншы кім, оның aтқaрaр міндеті, шығaрмaшылық тұлғaсынa қойылaтын тaлaп aнықтaмa беріңіз.

5. Әдеби сын мен әдебиеттaнуғa ортaқ мәселелер тaқырыбындa теориялық мaқaлa жaзыңыз.

6. Сынның үш негізгі типтеріне теориялық aнықтaмa беріңіз.

7. Әдеби сынның типологиясы жaйлы бaяндaңыз.

8. Әдеби сынның принциптеріне тоқтaлыңыз

«Әдебиеттануға кіріспе» пәнін меңгеруде практикалық сабақтардың дұрыс ұйымдастырылып өткізілуіне де көп мән беріледі. Лекцияда алған білімдерін сабақтан тыс уақытта өздерінше толықтыру, кітаби білім мен лекцияның байланысу жолдарын ұғындыру, оны семинар сабақтарында қадағалап, ақыл-кеңес берудің де тигізер пайдасы мол. Сабақ барысында әдебиеттанудың теориялық мәселелеріне көбірек назар аударылып, студенттердің өздігінен ізденуіне, әр түрлі пайымдаулар жасауларына мүмкіндік туғызған жөн. Бұл тұрғыда практикалық сабақтардың өткізілу формасын кейде дәстүрлі семинар сабақтарынан өзгешелеу етіп, ойын үлгісінде де өткізуге болады. Әрине, практикалық сабақ қандай формада өтпесін, бірақ ол жұмыс бағдарламасында көрсетілген такырыптан ауытқымай, ондағы мәселелерді түгелдей қамтуы тиіс.

Әдебиеттер

1. Әлімов А. Интербелсенді әдістерді жоғарғы оқу орындарында қолдану: оқу құралы. – Алматы, 2009.
2. Ерментаева А.Р. Жоғары мектеп психологиясы. –Алматы: ЖШС РПБК «Дәуір». 2012. -492 б.
3. Мынбаева А.К., Садвакасова З.М. Инновационные методы обучения, или как интересно преподавать: учебное пособие: 4-е изд., доп. –Алматы, 2010.
4. Архангельский С.И. Учебный процесс в высшей школе, его закономерные основы и методы. – М., 1980.
5. Гомаюнов К.К. Самостоятельная работа студентов. Методические рекомендации преподавателям.- Л., 1988.
6. Организация аудиторной и внеаудиторной самостоятельной работы студентов в рейтинговой системе обучения/Г.Н.Юшко. – Ростов-на Дону, 2000.
7. Коженкова З.П. Некоторые вопросы методики обучения в высшей школе / З.П. Коженкова. – М., 1988.
8. Стародубец, С.Н. Коллоквиум как одна из форм учебной работы в ВУЗе // Русский язык в школе. – 2001. - №5.
9. Цвецьех В.Я. Еще раз о семинарских занятиях // Специалист. – 2004. - №5.